
Prooemium. 



Qui sententias scriptoris alicujus verbis ipsius scriptoris reddit, saepe 
objurgatur, quod, probandi causa quod velit, verba ex contextu revellerit. 

Hoc periculum si evitare ita conatur, ut, ipsis scriptoris verbis non 
utens, tantum sententias ejus perpetua disputatione reddat, reclamatur: 
Desunt argumenta ex ipsis scriptoris verbis sumpta. Ita: 

«Incidit in Scyllam, qui vult vitare Charybdin». 

In hac disputatione inter utramque viam mediam quandam invenire 
conatus sum. Primum enim ipsa scriptoris verba apposui, eum ordinem 
et contextum, quo ab eo tractata est materia, retinens, deinde singula 
ponderavi. Ita legentes judicare poterunt, rectene materiam exploraverim 
eaque in nostrum finem usus sim, annon. 

Quod ut assequamur, necesse est, doctrinam scriptoris accurate et 
copiose reddi et quidem ea, qua ipse scripsit, lingua. In argumentatione 
subtiliore nullus est locus translationi. 

Igitur nisi a peritis linguae Latinae disputatio nostra legi utique non 
poterat. Jam hac de causa facile adductus sum, ut disputationem eadem 
lingua ederem, qua scripta est pars ejus potior, et quam necesse est sciant 
theologi si modo disciplinam theologicam perdiscere velint, vel certe nolint 
plane ignorare. Huc accessit, quod etiam extra Germanicas terras opus- 
culum meum nonneminem legere cupiebam. 

His de causis Latine disputatio scripta est. 

Verum quoniam omnino nullum Latine scribendi usum habeo, opus- 
culum meum hoc vestitu indutum edere non ausus essem, nisi aliqua 
mihi esset spes, fore ut legentes simplicitati et vitiis sermonis indulgenter 
ignoscerent. 

Vid-Selsk. Skrifter. H.-F. Kl. 1898. No. 2. 1 



Hoc quoque addere liceat: Propositum mihi fuit, ut doctrinam St, 
Thomae de gratia Christi et de libero arbitrio ita exponerem, ut omnes 
quidem ejus partes majores complecterer et persequerer, sed hactenus 
tamen, ut ea tantum adhiberem, quae necessaria essent ad demonstrandum, 
qnaenam esset in his partibus doctrinae gravissimis altera ex parte ratio 
illius adversus Ecclesiam, altera ex parte ratio protestantismi adversus illum. 



I. 
De qua potissimum re quaeratur. 



Pervulgata est apud nos opinio ipsam Ecclesiam Christianam medii 
aevi et itidem Ecclesiam Romanam sequentium saeculorum erroribus Semi- 
pelagianis succubuisse. Quam opinionem omnino falsam esse demonstrant 
non solum omnia testimonia, quibus Ecclesia ipsa doctrinam suam publice 
explicavit et interpretata est, sed etiam modo manifesto doctrina, quam de 
gratia professi ac tuiti sunt illustres illi testes qui «Doctores Ecclesiae» 
vocantur, neque minus hodie quam olim permagna in Ecclesia auctoritate 
florent. Manifestum enim est, accusationem illam et eam auctoritatem, 
quae illis testibus per saecula tributa est ac unanimiter tribuitur, inter se 
conciliari non posse. 

Valet haec argumentatio praecipue de doctrina illustrissimi illius testis, qui 
plerumque Doctor angelicus nuncupatur, Sancti Thomae Aquinatis, 
et de permagna illa auctoritate, quam opera ejus per omnia saecula sequentia 
usque ad diem hodiernum habuerunt et habent. Quum autem mirabiles 
opiniones supradictae apud nos non sint insolitae (praecedente Luthero, 
qui Sanctum Thomam «den Brunn und Grundsuppe aller Ketzerei, 
Irrthumb und Vertilgung des Evangelii — wie seine Biicher beweisen!»! 
calumniatur) opportunum duximus, licet per se minime necessarium esset, 
doctrinam de gratia Christi et de Hbero arbitrio secundum illum Doctorem 
angelicum paucis verbis exponere, praemissis quibusdam decretis ecclesi- 
asticis de auctoritate «Doctorum Ecclesiae» praecipue de auctoritate Sancti 
Thomae. 

Quaeritur ergo, utrum doctor ille praeclarus semipelagianis erroribus 
ipse fortasse irretitus fuerit, vel utrum saltem tales errores sive cum doc- 

1 Werke, Erlangen 24,240. 

trinis ejus cle gratia Christi et de libero arbitrio sive cum auctoritate 
«Doctoris Ecclesiae» omnino conciliari possint. 

Doctrinam S. Thomae illustrandi causa comparabimus eam altera ex 
parte cum doctrina ecc)esiastica ante et post eum definita, altera ex parte 
cum doctrina Lutheri et Lutheranorum recentiorum. Consensus eccle- 
siasticus his in rebus omnium gravissimis, a Luthero sublatus, ab iis pau- 
latim instauratus est, qui adhuc «Lutherani» vocantur, sed quorum"'doctrina 
de gratia Christi et de libero arbitrio re vera et aperte similior est S. Thomae 
doctrinae quam Lutheri. Hoc alii adhuc negare conantur, alii vero concedunt, 
quorum nonnuHi gementes, gaudentes autem ceteri, quorum suspirium 
quotidianum est : «Ut omnes unum sint,» Affatim, ajunt, materiae confro- 
versiarum aliis in locis dogmaticis adest. Hoc in loco omnium gravissimo 
controversia tandem omitenda est. 



II. 

De auctoritate „Doctoris Ecclesiae". 



Nomen Doctorum Ecclesiae de iis scriptoribus ecclesiasticis usurpamus^) 
quos Ecclesia propter praecipuam eorum scientiam et sanctitatem expressis 
verbis Doctores pronuntiavit. Requiritur ergo : i) doctrina ortodoxa emi- 
nens 3) insignis sanctitas vitae 3) approbatio expressa. — Auctoritas 
eorum, sicut et sanctorum Patrum, non est absoluta, sed tamen tanta, ut 
nemo sine gravissimis rationibus et argumentis eorum doctrinam rejicere 
debeat, praesertim quum aliquid proponunt non ut privatam suam opini- 
onem, sed ut doctrinani Ecclesiae. Singulorum autem Doctorum auctoritas 
eo major est i) quo doctior et sanctior quisque fuit; 2) quo magis doctrina 
cujusque a synodis, conciliis, summis Pontificibus &c laudatur; 3) quo major 
numerus episcoporum erat, cum quibus communicabantur. — In singulis 
autem quaestionibus et doctrinae capidbus, quae aliquis Doctor uberius et 



1 Secundum J. F e s s 1 e r, Institutiones Patrologiae, ed. Jungmann I, Oenip. 1890, 15 — 57: 
De notione et auctoritate SS. Patrum. Cardinal Franzelin, Tracfatus de divina 
Traditione et Scriptura. Romae 1882. Thes. XV. Scheeben, Handbuch der katholi- 
schen Dogmatik. Freiburg im Br. 1873 I. p. 174 sq. Heinrich, Dogmatische 
Theologie. Mainz 1S76. II. p. iio sq. 

data opera, plaudentibus viris doctis suae aetatis, tractavit, ipsius auctoritas 
plurimi habenda est. Infallibilitate tamen nemo eorum gaudet. 

Sic exempli gratia in bulla Sixti V. «Triumpiiantis Hierusalem» 
data die 4 Martii anno 1588 de proclamatione St. Bonaventurae Doc- 
toris Ecclesiae dicitur: 

«Illius libros, commentarios, opuscula, opera denique omnia . . . ut 
aliorum Ecclesiae Doctorum qui eximii sunt non modo privatim, sed publice 
in gymnasiis, academiis, scholis, collegiis, lectionibus, di-putationibus, inter- 
pretationibus, concionibus, sermonibus omnibusque aliis ecdesiasticis studiis 
Christianisque exercitationibus citari, proferri atque, quum res postulaverit, 
adhiberi volumus et decernimus.» ^) 

Bonifacius VIII dicit: « Horum quippe Doctorum per- 

lucida et salutaria documenta praedictam illustrarunt Ecclesiam, decorarunt 
virtutibus, et moribus informarunt: per ipsos praeterea quasi luminosas 
ardentesque lucernas super candelabrum in domo Domini positas — errorum 
tenebris profugatis — totius corpus Ecclesiae tanquam sydus irradiat matu- 
tinum: eorum etiani foecunda facundia coelestis irrigui gratia profluente 
Scripturarum aenigmata reserat, solvit nodos, obscura dilucidat, dubiaque 
declarat: profundis quoque ac decoris illorum sermonibus ampla ipsius 
Ecclesiae fabrica velut gemmis vernantibus rutilat.»^) 



III. 

Dq auctoritate St, Thomae Aquinatis. 



Thomas Aquinas, mortuus anno 1274, anno 1323 jam in numerum 
Sanctorum relatus a Sede ApostoHca, declaratur Doctor Ecclesiae a Papa 
Pio V per decretum^), in quo haec leguntur: 

«Quoniam omnipotentis Dei providentia factum est, ut angelici doctoris 
vi et veritate doctrinae, ex eo tempore quo coelestibus civibus' adscriptus 
fuit, multae quae deinceps exortae sunt haereses confusae et convictae 



' S. Bonaventurae opp. I, Quaracchi 1882, Praef. p. LI. 

2 Cfr. Heinrich 1. c. IL p. iio. 

^ Constitut. Pii V d. d. 30 Juuii 1567. 

dissiparentur, quod et antea saepe, et liquido nuper in sacris Tridentini 
concilii decretis apparuit, ejusdem memoriam, cujus meritis orbis terrarum 
a pestiferis quotidie erroribus liberatur, majore etiam quam antea grati et 
pii animi affectu colendam statuimus.» 

Sed multo uberius Papa Leo XIII in encyclica data Romae die 4 
Augusti anni 1879 verbis eloquentibus auctoritatem eminentem Angelici 
Doctoris evexit. 

Sic loquitur magnus ille nostrae aetatis Pontifex: 

« Jamvero inter Scholasticos Doctores, omnium princeps 

et magister, longe eminet Thomas Aquinas, qui, uti Caietanus ani- 
madvertit, veteres doctores sacros quia summe veneratus est, ideo intel- 
lectum omnium quodammodo sortitus est. — Illorum doctrinas, velut dispersa 
cujusdam corporis membra, in unum Thomas collegit et coagmentavit, 
miro ordine digessit, et magnis incrementis ita adauxit, ut catholicae 
Ecclesiae singulare praesidium et decus jure meritoque habeatur. 

Ille quidem ingenio docilis et acer, memoria facilis et tenax, vitae 
integerrimus, veritatis unice amator, divina humanaque scientia praedives, 
Soli comparatus, orbem terrarum calore virtutum fovit, et doctrinae 
splendore complevit. — 

Has ob caussas, doctissimi homines, superioribus praesertim aetatibus, 
theologiae et philosophiae laude praestantissimi, conquisitis incredibili studio 
Thomae voluminibus immortalibus, angelicae sapientiae ejus sese non tam 
excolendos, quam penitus innutriendos tradiderunt. 

Omnes prope conditores et legiferos Ordinum religiosorum jussisse 
constat sodales suos, doctrinis S. Thomae studere et religiosius haerere, 
cauto, ne cui eorum impune liceat a vestigiis tanti viri vel 
minimum discedere. Ut Dominicianam familiam praetereamus, quae 
summo hoc magistro jure quodam suo gloriatur, ea lege teneri Benedic- 
tinos, Carmelitas, Augustinianos, Societatem Jesu, aliosque sacros 
ordines complures, statuta singulorum testantur. 

Atque hoc loco magna cum voluptate provolat animus ad celeber- 
rimas illas, quae olim in Europa floruerunt Academias et Scholas, Pari- 
siensem nempe, Salmantinam, Complutensem, Duacenam, Tolo- 
sanam, Lovaniensem, Patavinam, Bononiensem, Neapolitanam, 
Conimbricensem aliasque permultas. Quarum Academiarum nomen 
aetate quodammodo crevisse, rogatasque sententias, quum graviora age- 
rentur negotia, plurimum in omnes partes valuisse, nemo ignorat. Jamvero 
compertum est, in magnis illis humanae sapientiae domiciliis, tamquam 
in suo regno Thomam consedisse principem; atque omnium vel 

doctoruni vel auditorum animos miro consensu .in unius angelici 
Doctoris magisterio et auctoritate conquievisse. 

Sed, quod pluris est, Romani Pontifices Praedecessores Nostri sapientiam 
Thomae Aquinatis singularibus laudum praeconiis, et testimoniis amplissimis 
prosecuti sunt. Nam Clemens VIi, Nicolaus V^, Benedictus XIIP 
aliique testantur, admiralibi ejus doctrina universam Ecclesiam illustrari; 
S. Pius V* vero fatetur eadem doctrina iiaereses confusas et convictas 
dissipari, orbemque universum a pestiferis quotidie liberari erroribus; alii 
cum Clemente XIP uberrima bona ab ejus scriptis in Ecclesiam uni- 
versam dimanasse, Ipsumque eodem honore colendum esse affirmant, qui 
summis Ecclesiae doctoribus, Gregorio, Ambrosio, Augustino et 
Hieronymo defertur; alii tandem S. Thomam proponere non dubitarunt 
Academiis et magnis Lyceis exemplar et magistrum, quem tuto pede 
sequerentur. Qua in re memoratu dignissima videntur B. Urbani V 
verba ad Academiam Tolosanam: 'Volumus et tenore praesentium vobis 
injungimus, ut B. Thomae doctrinam tamquam veridicam et catho- 
licam sectemini, eamdemque studeatis totis viribus ampliare.'^ Urbani 
autem exemplum Innocentius XIP in Lovaniensi studiorum Univer- 
sitate, etBenedictusXIV^ in collegio Dionysiano Granatensium reno- 
varunt. — His vero Pontificum Maximorum de Thoma Aquinate judiciis, 
veluti cumulus, Innocentii VI testimonium accedat: 'Hujus (Thomae) 
doctrina prae ceteris, excepta canonica, habet proprietatem 
verborum, modum dicendorum, veritatem sententiarum, ita 
ut numquam qui eam tenuerint, inveniantur a veritatis tramite 
deviasse; et qui eam impugnaverit, semper fuerit de veritate 
suspectus.'^ 

Ipsa quoque Concilia Oecumenica, in quibus eminet lectus ex 
toto orbe terrarum flos sapientiae, singularem Thomae Aquinati honorem 
habere perpetuo studuerunt. In Conciliis Lugdunensi, Viennensi, 
Florentino, Vaticano, deliberationibus et decretis Patrum interfuisse 
Thomam et pene praefuisse dixeris, adversus errores Graecorum, haereti- 
corum et rationalistarum ineluctabili vi et faustissinio exitu decertantem. 
Scd haec maxima est et Thomae propria, nec cum quopiam ex doctoribus 

1 Bulla In Ordine. 

2 Breve ad F. F. Ord. Praedic. 1451. 

3 Bulla Pretiosus. 

* Bulla Miratilis. , 

5 Bulla Verbo Dei. 

8 Const. 53 dat. die 3 Aug. 1368 ad Cancell. Univ. Tolos. 

' Litt. in form. Brev., die 6 Fbr. 1694. 

8 Litt. in form. Brev., die 21 Aug. 1752. 

» Seim. de S. Thom. 

catholicis communicata laus, quod Patres Tridentini, in ipso medio 
conclavi ordini habendo, una cum divinae Scripturae codicibus et Ponti- 
ficum maximorum decretis 'Summam' Thomae Aquinatis super altari 
patere voluerunt, unde consilium, rationes, oracula peterentur. 



Reliquos vero omnes ex vobis singulatim monemus, nihil Nobis esse 
antiquius et optabilius, quam ut sapientiae rivos purissimos, ex 
angelico Doctore jugi et praedivite vena dimanantes, studiosae juven- 
tuti large copioseque universi praebeatis. 

Domestica vero, atque civilis ipsa societas, quae ob perversarum 
opinionum pestem quanto in discrimine versetur, universi perspicimus, 
profecto pacatior multo et securior consisteret, si in Academiis et scholis 
sanior traderetur, et magisterio Ecclesiae conformior doctrina, qualem 
Thomae Aquinatis volumina complectuntur. 



Nos igitur, dum edicimus libenti gratoque animo excipiendum esse 
quidquid sapienter dictum, quidquid utiliter fuerit a quopiam inventum 
atque excogitatum, Vos omnes, Venerabiles Fratres, quam enixe hortamur 
ut ad catholicae fidei tutelam et decus, ad societatis bonum, ad scientiarum 
omnium incrementum auream sancti Thomae sapientiam restituatis, et 

quam latissime propagetis. Ceterum, doctrinam Thomae Aqui- 

natis studeant magistri, a Vobis intelligenter lecti, in discipulorum animos 
insinuare; ejusque prae ceteris soliditatem atque excellentiam in perspicuo 
ponant. Eamdem Academiae a Vobis institutae aut instituendae illustrent 
ac tueantur, et ad grassantium errorum refutationem adhibeant. 

Igitur hac quoque in re exempla sequamur Doctoris angelici, qui 
numquam se lectioni aut scriptioni dedit, nisi propitiato precibus Deo; 
quique candide confessus est, quidquid sciret, non tam se studio aut labore 
suo sibi peperisse quam divinitus accepisse.» 

IV, 

Canones Concilii Arausicani II contra 
Semipelagianos. 



Semipelagianos errores atque saliibres Ecclesiae doctrinas juxta se 
positas invenimus in Canonibus Concilii Arausicani II contra 
Semipelagianos confirmatis a Bonifacio 11. 

Hos canones proferamus, prius quam expositionem doctrinae divi 
Thomae incipiemus. 

Tanto clarius fulgebit sana doctrina S. Thomae ad normam ortho- 
doxae fidei concepta et exposita; tanto manifestius apparebit discrepantia, 
nullo conciliationis tentamine auferenda, inter doctrinam ecclesiasticam 
definitam et quemcumque Semipelagianismum; et tandem non minus 
evidenter inteJligemus, quam plane impossibile sit id, quod non minus 
absurde quam injuste nonnulli apud nos jactant, Ecclesiam dum amplec- 
titur doctrinam S. Thomae, nihilo minus et eodem tempore errores semi- 
pelagianos amplecti. 

E contrario, hisce canonibus praepositis ne minima quidem dubitatio 
relinquitur, quin fortissimum Ecclesiae adversus cujuscumque Semipelagia- 
nismum propugnaculum fuisse et esse ipsam doctrinam S. Thomae de gratia 
Christi et de libero arbitrio. Dixeris, totam hanc doctrinam divi magistri 
usque ad litteram (aeque ac ipsum Arausicanum) expressis verbis Semi- 
pelagianismo adversam esse, 

Et Ecclesia magistrum secuta est. E canonibus, quos supra com- 
memoravi, qui rem nostram tractant, sunt hi: 

«Si quis per invocationem humanam gratiam Dei dicit posse conferri, 
non autem ipsam gratiam facere, ut invocetur a nobis, contra- 
dicit Jesajae prophetae, vel Apostolo idem dicenti: Inventus sum a non 
quaerentibus me, palam apparui his, qui me non interrogabant.»i) 

«Si quis, ut a peccato purgemur, voluntatem nostram Deum 
expectare contendit, non autem ut etiam purgari velimus, per 
Sancti Spiritus infusionem et operationem in nobis fieri con- 
fitetur, resistit ipsi Spiritui Sancto per Salomonem dicenti: Praeparatur 
voluntas a domino, et Apostolo salubriter praedicanti: Deus est, qui ope- 
ratur in nobis et velle et perficere pro bona vokmtate.»^) 

^ Can. 3. 
2 Can. 4, 

»Si quis sictit augmentum, ita etiam initium fidei ipsumque 
credulitatis affectum, quo in eum credimus, qui justificat 
impium, et ad regenerationem sacri baptismatis pervenimus, non per 
gratiae donum, id est per inspirationem Spiritus Sancti corrigentcm volun- 
tatem nostram ab infidelitatc ad fidem, ab impietate ad pietatem, sed 
naturaliter nobis inesse dicit, Apostolicis dogmatibus adversarius appro- 
batur, beato Paulo dicente: Confidimus, quia qui coepit in vobis bonum 
opus, perficiet usque in diem Domini nostri Jesu Christi.»i 

«Si quis sine gratia Dei credentibus, volentibus, deside- 
rantibus, conantibus, laborantibus, vigilantibus, studentibus, 
petentibus, quaerentibus, pulsantibus nobis misericordiam 
dicit conferri divinitus, non autem ut credamus, velimus, vel haec 
omnia, sicut oportet, agere valeamus, per infusionem et inspirationem 
Sancti Spiritus in nobis fieri confitetur, et aut humilitati aut obedientiae 
humanae subjungit gratiae 'adjutorium', nec ut obedientes et humiles 
simus, ipsius gratiae donum esse consentit, resistit Apostolo dicenti: 
Quid habes, quod non accepisti? et: Gratia Dei sum id, quod sum.»^ 

«Si quis per naturae vigorem bonum aliquod, quod ad 
saJutem pertinet vitae aeternae, cogitare, ut expedit, aut 
eligere, sive salutari, id est evangelicae praedicationi consen- 
tire posse confirmat, absque illuminatione et inspiratone 
Spiritus Sancti, qui dat omnibus suavitatem in consentiendo et cre- 
dendo veritati, haeretico fallitur spiritu, non intelligens vocem Dei 
in evangelio dicentis: Sine me nihil potestis facere; et illud Apostoli: 
Non quod idonei simus cogitare aliquid a nobis, quasi ex nobis, sed 
sufficientia nostra ex Deo est.»^ 

«Divini est muneris, quum et recte cogitamus, et pedes nostros a fal- 
sitate et injustitia continemus. Quoties enim bona agimus, Deus in nobis 
atque nobiscum, ut operemur, operatur.»* 

«Nemo quidquam Domino recte voveret, nisi ab ipso acciperet, quod 
voveret sicut legitur: Quae de manu tua accepimus, damus tibi.»^ 

«Tales nos amat Deus, quales futuri sumus ipsius dono, non 
quales sumus nostro merito.»^ 

«Arbitrium voluntatis in primo homine infirmatum, nisi per gratiam 
baptismi, non potest reparari: quod amissum, nisi a quo potuit dari, non 

potest reddi. Unde ipsa Veritas dicit: Si vos Filiiis libcraverit, tunc vere 

liberi eritis.»^ 

«Nulltis miser de quacunque miseria liberatur, nisi qui Dei miseri- 
cordiapraevenitur, sicut dicit Psalmista : Cito anticipet nos misericordia 
tua, Domine. Et illud: Deus meus, misericordia ejus praeveniet me..>2 

«Fortitudinem Gentilium mundana cupiditas, fortitudinem Christianorum 
Dei caritas facit, quae difFusa est in cordibus nostris, non per volun- 
tatis arbitrium, quod est a nobis, sed per Spiritum Sanctum, 
qui datus est nobis.»^ 

«Debetur merces bonis operibus, si fiant: sed gratia, quae non debetur, 
praecedit, ut fiant.»^ 

«Multa Deus facit in homine bona, quae non facit homo. Nulla vero 
facit homo bona, quae non Deus praestat, ut faciat homo.»^ 

«Sicut eis, qui volentes in lege justificari, et a gratia exciderunt, 
verissirae dicit Apostokis: Si ex lege justitia est, ergo Christus gratis 
mortuus est, sic et his, qui gratiam, quam commendat et per- 
cilpit fides Christi, putant esse naturam, verissime dicitur: 
Si ex natura justitia ergo Christus gratis mortuus est. Jam 
hic enim erat lex, et non justificabat: jam hic erat et natura, et non justi- 
ficabat, ideo Christus non gratis mortuus est.»^ 

«Nemo habet de suo nisi mendacium et peccatum.»'' 

«Quando (homines) ita faciunt quod volunt, ut divinae serviant volun- 
tati, quamvis volentes agant quod agunt, illius tamen voluntas est, a 
quo praeparatur et jubetur, quod voiunt.»^ 

«Prorsus donum Dei est diligere Deum. Ipse enim ut diligeretur 
dedit, qui non dilectus dilexit. Displicentes amati sumus, 
ut fieret in nobis unde placeremus. Diffundit enim caritatem in 
cordibus nostris Spiritus Patris etFilii, quem cum Patre amamus et Filio.»^ 

«Ac sic secundum supra scriptas sanctarum Scripturarum sententias, 
vel antiquorum Patrum definitiones, hoc Deo propitiante et praedicare 
debemus et credere, quod per peccatum primi hominis ita inclinatum et atte- 
nuatum fuerit Hberum arbitrium, ut nuUus postea aut diHgere Dcum sicut 
oportuit, aut credere in Deum, aut operari propter Deum quod bonum 

1 Can. 13. 

2 Can. 14. 
8 Can. 17. 
* Can. i8. 
^ Can. 20. 
8 Can, 21. 
' Can. 22. 
8 Can. 23. 
8 Can. 25. 

est, possit, nisi gratia eum et misericordia divina praevenerit. Unde 
Abei justo, et Noe et Abraham et Isaac et Jacob, et omni antiquorum 
sanctorum multitudini illam praeclaram fidem, quam in ipsorum laude 
praedicat Apostolus Paulus, non per bonum naturae, quod prius in 
Adam datum fuerat, sed pergratiam Dei credimus fuisse collatam: 
quam gratiam etiam post adventum Domini omnibus, qui baptizari desi- 
derant, non in libero arbitrio haberi, sed Christi novimus simul et 

credimus largitate conferri, secundum illud: Deus, qui coepit in 

vobis bonum opus, perficiet usque in diem Domini nostri Jesu Christi. 
Et illud: Gratia salvi facti estis per fidem, et hoc non ex vobis: Dei 
enim donum est. Et quod de se ipso ait Apostolus: Misericordiam con- 
sequutus sum ut fidelis essem, Non dtxit, 'quia eram', sed 'ut essem'. 
Et illud: Nemo liabet quidquam boni, nisi illi datum fuerit desuper.» 

»Hoc etiam salubriter profitemur et credimus, quod in omni opere 
bono non nos incipimus, et postea per Dei misericordiam adju- 
vamuri), sed ipse nobis nuliis praecedentibus bonis meritis 
et fidem et amorem sui prius inspirat^), ut et baptismi sacramenta 
fideliter requiramus, et post baptismum (cum ipsius adjutorio) ea, quae 
sibi sunt placita implere possimus. Unde manifestissime credendum est, 
quod et iilius latronis, quem Dominus ad paradisi patriam revocavit et 
Cornelii centurionis, ad quem angelus Domini missus est, et Zachaei, qui 
ipsum Dominum suscipere meruit, illa tam admirabilis fides non fuit de 
natura, sed divinae largitatis donum.»^) 



V. 

Doctrina S. Thomae Aquinatis de gratia Christi 
et de libero arbitrio. 



In rebus explorandis maxime ilium ordinem sequemur, qui ab ipso 
Magistro constitutus est. 



1 Praesertim in his verbis genuina doctrina Semipelagianorum continetur et condemnatur. 

2 Praesertim in his verbis doctrina ecclesiastica antipelagiana continetur et delinitur. 
? Can. 25. 

Quaestio I. 
De necessitate gratiae. 

I. Utrum homo sine gratia aliquod verum cognosure possit. 

«Intellectus humanus habet aliquam formam, scilicet ipsum intelligibile 
lumen, quod est de se sufficiens ad quaedam intelligibilia cognoscenda, ad 
ea scilicet, in quorum notitiam per sensibilia possumus devenire. Altiora 
vero inteliigibiiia inteilectus humanus cognoscere non potest, nisi for- 
tiori lumine perficiatur, sicut lumine fidei vel prophetiae, quod dicitur 
lumen gratiae, in quantum est naturae superadditum.» i) 

«Non indiget homo ad cognoscendam veritatem in omnibus nova 
illustratione superaddita naturali illustrationi, sed in quibusdam, quae 
excedunt naturalem cognitonem. Et tamen quandoque Deus mira- 
culose per. suam gratiam aliquos instruit de his, quae per naturalem rati- 
onem cognosci possunt, sicut et quandoque miraculose facit quaedam, quae 
natura facere potest,»^) 

Praeterea: «Semper indigemus divino auxilio ad cogitandum quod- 
cunque, in quantum ipsum movet intellectum ad agendum. Actu enim 
intelligere aUquid est cogitare.»^) 

2. Utrum homo possit velle et facere bonum absque gratia. 

«Natura hominis potest dupliciter considerari, uno modo in sua inte- 
gritate, sicut fuit in primo parente ante peccatum; alio modo, secundum 
quod est corrupta in nobis post peccatum primi parentis. — In statu 
naturae integrae, quantum ad sufficientiam operativae virtutis, poterat 
homo per sua naturalia velle et operari bonum suae naturae proportio- 
natum, quale est bonum virtutis acquisitae; non autem bonum superex- 
cedcns, quaie est bonum virtutis infusae.»^) 

«Sed in statu naturae corruptae etiam deficit homo ab hoc quod 
secundum suam naturam potest, ut non possit totum hujusmodi bonum 
impiere per sua naturalia. Quia tamen natura humana per peccatum non 
est totaliter corrupta, ut scilicet toto bono naturae privetur; potest 
quidem etiam in statu naturae corruptae per virtutem suae naturae aliquod 
bonum particulare agere, sicut aedificare domos, plantare vineas et 
alia hujusniudi; non tamen totum bonum sibi conaaturale, ita quod in 
nullo deficiat.»^) 



• Summae Tom. II. Qu. CIX, Art. I, 
^ Ibid. Art. I. 

3 Ibid. 

* Ibid. Art. II. 
5 Ibid. 

nUlterius in utroque statu indiget homo auxilio divino, ut ab ipso 
moveatur ad bene agendum. 

Mens hominis etiam sani non ita habet dominium sui actus, quin 
indigeat moveri a Deo; et multo magis liberum arbitrium hominis 
infirmi post peccatum, per quod impeditur a bono per corruptionem 
naturae. » 

«Etiam verum non potest homo cognoscere sine auxiHo divino; et 
tamen magis est natura humana corrupta per peccatum quantum ad 
appetitum boni, quam quantum ad cognitionem veri.»^ 

«Infideles quidem gratia carent, remanet tamen in eis aliquod bonum 
naturae. Unde manifestum est quod infideles non possunt operari bona 
opera quae sunt ex gratia, scilicet opera meritoria; tamen bona opera 
ad quae sufficit bonum naturae, aliqualiter operari possunt.»^ 

Magister citat consentiens Apostolum, qui dicit Rom. 9, 16: «Non 
est volentis, scilicet velle, neque currentis, scilicet currere, sed raiserentis 
Dei;» et St. Augustinum, qui dicit: «Sine gratia nullum prorsus 
sive cogitando, sive volendo et amando, sive agendo, faciunt 
homines bonum.»^ 

3. Utrum homo possii diligere Deum super omnia ex solis natu- 
ralibus sine gratia. 

«Homo in statu naturae integrae dilectionem sui ipsius referebat ad 
amorem Dei sicut ad finem, et similiter dilectionem omnium aliarum rerum ; 
et ita Deum deligebat plus quam se ipsum et super omnia. Sed in statu 
naturae corruptae homo ad hoc deficit secundum appetitum voluntatis 
rationalis, quae propter corruptionem naturae sequitur bonum 
privatum, nisi sanetur per gratiam Dei.»^ 

Ergo: «In statu naturae corruptae indiget homo etiam ad hoc 
auxilio gratiae naturam sanantis.»^ 

4, Uirum homo sine gratia per sua naiuralia legis praecepia 
implere possit. 

Magister citat consentiens S. Augustinum, qui dicit, «hoc pertinere ad 
haeresim Pelagianorum, ut credant, sine gratia hominem posse facere 
omnia divina mandata.» Et alio loco dicit idem Patei", quod «sine gratia 
nullum prorsus bonum homines faciunt.» 



1 Ibid. in fine. 

2 Tom. III. Qu. X. Art. IV. 

3 Tom. II. Qu. CIX. Art. II. 
* Ibid. Art. m. 

6 Ibid. 

«Dicendum quod implere mandata legis contingit dupliciter: uno 
modo quantum ad substantiam operum, prout sciiicet homo operatur 
justa et fortia et alia virtutis opera; et hoc modo homo in statu naturae 
integrae potuit omnia mandata legis implere; alioquin homo non potuisset 
in statu illo non peccare, quum nihil aliud sit peccare quam transgredi 
divina mandata. Sed in statu naturae corruptae non potest homo 
implere omnia mandata divina sine gratia sanante. 

Alio modo possunt impleri mandata legis, non solum quantum ad 
substantiam operis, sed etiam quantum ad modum agendi, ut scilicet 
ex caritate fiant. Et sic neque in statu naturae integrae, 
neque in statu naturae corruptae potest homo implere absque 
gratia legis mandata.» 

Nam «praeceptum de dilectione Dei non potest homo implere ex 
puris naturalibus, secundum quod ex caritate impletur, ut ex supra dictis 
patet art. 3 hujus quaestionis.»i 

5. Utrum hamo possit mereri vitam aeternam sine gratia. 
«Dicendum quod dicit Apostolus ad Ro. 6. 23: Gratia Dei vita 

aeterna; quod ideo dicitur sicut glossa Augustini dicentis: Ut intellige- 
remus, Deum ad vitam aeternam pro sua miseratione nos perducere.» 

«Actus perducentes ad finera oportet esse fini proportionatos. 
Nullus autem actus excedit proportionem principii activi; et ideo videmus 
in rebus naturalibus, quod nulla res potest perficere effectum per suani 
operationem, qui excedat virtutem activam; sed solum potest producere 
per operationem suam effectum suae virtuti proportionatum. Vita autem 
aeterna est finis excedens proportionem naturae humanae, 
et ideo homo per sua naturalia non potest producere opera 
meritoria proportionata vitae aeternae; sed ad hoc exigitur 
altior virtus, quae est virtus gratiae. Et ideo sine gratia homo 
non potest mereri vitam seternam; potest tamen facere opera perducentia 
ad bonum aliquod homini connaturale, sicut laborare in agro, bibere, 
manducare, et habere amicum et alia hujusmodi.»^ 

6. Utrum homo possit se ipsum ad gratiam praeparare per se 
ipsum absque exteriori auxilio gratiae. 

«I. Videtur quod homo possit se ipsum ad gratiam praeparare per 
se ipsum absque exteriori auxiUo gratiae. Nihil enim imponitur homini 

1 Itid. Art. IV. 
' Ibid, Art. V. 

quod sit ei impossibile. Zach, i, 3 dicitur: Convertimini ad me, et ego 
convertar ad vos. Nihil autem est aliud se ad gratiam praeparare quam 
ad Deum converti. Ergo videtur quod homo per se ipsum possit se ad 
gratiam praeparare.» 

«2. Praeterca, homo se ad gratiam praeparat, faciendo quod in se 
est, quia si homo facit quod in se est, Deus ei non denegat gratiam; 
dicitur enim Math. 7, quod Deus dat spiritum bonum petentibus se. Sed 
ilkid in nobis esse dicitur quod est in nostra potestate. Ergo videtur quod 
in nostra potestate sit constitutum, ut nos ad gratiam praeparemus.» 

«3. Praeterea, si homo indiget gratia ad hoc quod praeparet se ad 
gratiam, pari ratione indigebit gratia ad hoc quod praeparet se ad illam 
gratiam; et sic procederetur in infinitum, quod est inconveniens. Ergo 
videtur standum in primo, ut scilicet homo sine gratia possit se ad gratiam 
praeparare.» 

«4. Praeterea, Proverb. 16, i dicitur quod hominis est praeparare 
animum. Sed illud dicitur esse hominis quod per se ipsum potest. Ergo 
videtur quod homo per se ipsum se possit ad gratiam praeparare.» 

«Sed contra est quod dicitur^): Nemo potest venire ad me, nisi 
Pater, qui misit me, traxerit eum. — Si autem homo se ipsum praeparare 
posset, non oporteret quod ab alio traheretur. Ergo homo nonpotest 
se ad gratiam praeparare absque auxilio gratiae.T- 

«Respondeo dicendum quod duplex est praeparatio voluntatis humanae 
ad bonum: una quideni, qua praeparatur ad bene operandum et ad Deo 
fruendum; et talis praeparatio vokmtatis non potest fieri sine habituali 
gratiae dono, quod sit principium operis meritorii.» 

«AUo modo potest intelkgi praeparatio voluntatis humanae ad conse- 
quendum ipsum gratiae habitualis donum. Ad hoc autem quod 
praeparet se homo ad susceptionem hujus doni non oportet praesupponere 
aliquod aliud donum habituale in anima, quia sic procederetur in infinitum ; 
sed oportet praesupponi aliquod auxilium gratuitum Dei interius 
animam moventis sive inspirantis bonum propositum.» 

«Sic igitur, quum Deus sit primum movens simpHciter, ex ejus 
motione est, quod omnia in ipsum con vertantur. Unde Dionysius 
dicit, quod Deus convertit omnia ad se ipsum. Et ideo quod homo 
convertatur ad Deum, hoc non potest esse nisi Deo ipsum con- 
vertente. Hoc autem est praeparare se ad gratiam, quasi ad Deum 

converti. » 

«Unde patet quod homo non potest se praeparare ad lumen gratiae 
suscipiendum nisi per auxilium gratuitum Dei interius moventis.» 
1 Joan. 6, 44. 

«Ad primum (vide supra) ergo dicendum quod conversio hominis ad 
Deum fit quidem per liberum arbitrium; et secundum hoc homini praecipitur 
quod se ad Deum convertat. Sed liberum arbitrium ad Deum converti 
non potest, nisi Deo ipsum ad se convertente, secundum illud 
Jerem. 21, 18: Converte me, et convertar, quia tu Dominus Deus meus; 
et Thren. ultimo, 21: Converte nos, Domine, ad te, et convertemur.» 

«Ad secundum dicendum, quod nihil homo potest facere, nisi a Deo 
moveatur, secundum ilkid Joan. 15, 5: Sine me nihil potestis facere. Et 
ideo quum dicitur homo facere quod in se est, dicitur hoc esse in 
potestate hominis, secundum quod est motus a Deo.» 

«Ad tertium dicendum quod illa objectio procedit de gratia habituali, 
ad quam requiritur aUqua prsparatio, quia omnis forma requirit suscep- 
tibile dispositum. Sed hoc quod homo moveatur a Deo, non 
prseexigit aliquam aliam motionem, quum Deus sit primum 
movens: unde non oportet abire in infinitum.» 

«Ad quartum dicendum quod hominisest praeparare animum, quia 
hoc facitper liberum arbitrium; sed tamen hoc non facit sine auxilio 
Dei moventis, et ad se attrahentis.»! 

7. Uirum homo possii resurgere a peccato sine auxilio graticB. 

«Apostolus dicit:^ Si data est lex quse potest justificare, ergo Christus 
gratis mortuus est — id est, sine causa. Pari ergo ratione si homo habet 
naturam, per quam potest justificari, Christus gratis, id est, sine causa 
mortuus est Sed hoc est inconveniens dicere. Ergo non potest per 
se ipsum justificari, id est, redire de statu culpae ad statum 
justitiae.» 

«Respondeo dicendum quod homo nullo modo potest resurgere a 
peccato per se ipsum sine auxilio gratiae.» 

«Incurrit homo triplex detrimentum peccando, scilicet maculam, corrup- 
tionem naturaHs boni, et reatum poenae. Maculam quidem incurrit, in 
quantum privatur decore gratiae ex deformitate peccati. Bonum autem 
naturae corrumpitur, in quantum natura hominis deordinatur, voluntate 
hominis Dei non subjecta,- hoc enim ordine sublato, consequens est ut 
tota natura hominis peccantis inordinata remaneat. Reatus 
vero poenae est per quem homo peccando mortaliter meretur damnationem 
aeternam. Manifestum est autem de singulis horum trium quod non possunt 
reparari nisi per Deum. Quum enim decor gratiae proveniat ex illustra- 
tione divini luminis, non potest talis decor in anima reparari, nisi Deo 

1 Ibid. Art. VI. 

2 Gal. 2, 21. 

denuo illustrante; unde requiritur habituale donum, quod est gratiae lumen. 
Similiter ordo naturae reparari non potest, ut scilicet voluntas hominis Deo 
subjiciatur, nisiDeo voluntatem hominis ad se trahente. Similiter 
etiam reatus poenae aeternae remitti non potest nisi a Deo, in quem est 
ofifensa commissa, et qui est hominum judex. Et ideo requiritur auxilium 
gratiae ad hoc quod homo a peccato resurgat, et quantum ad habi- 
tuaie donum, et quantum ad interiorem Dei motionem.» 

«Naturalis ratio non est sufficiens principium hujus sanitatis, quae est 
in homine per gratiam justificantem; sed hujus principium est gratia, 
quae toUitur per peccatum. Et ideo non potest homo per se ipsum 
reparari; sed indiget ut denuo ei lumen gratiae infundatur, sicut si 
corpori mortuo resuscitando denuo infunderetur anima.» 

«Humana natura defluens per actum peccati, quia non manet integra, 
sed corrumpitur, non potest per se ipsam reparari neque etiam ad bonum 
sibi connaturale, et multo minus ad bonum supernaturale 
justitiae.» ^ 

8. Utrufn komo sine gratia possit non peccare. 

«In statu naturae corruptae indiget homo gratia habituali sanante na- 
turam ad hoc quod omnino a peccato abstineat. Quae quidem sanatio 
primo fit in praesenti vita secundum mentem, appetitu carnali nondum 
totaliter reparato. In quo quidem statu potest homo abstinere ab omni 
peccato mortaii, non autem potest homo abstinere ab omni peccato 
veniali propter corruptionem inferioris appetitus sensualitatis.» 

«Similiter etiam antequam hominis ratio, in qua est peccatum mortale,^ 
reparetur per gratiara justificantem, potest singula peccata mortalia vitare, 
et secundum aUquod tempus; quia non necesse est quod continuo peccet 
in actu. Sed quod diu maneat absque peccato mortali, esse non potest, 
Unde Gregorius dicit quod peccatum quod mox per poenitentiam non 
deletur, suo pondere ad aliud trahit.» 

«Quum enim homo non habet cor suum firmatum in Deo, ut pro 
nullo bono consequendo vel malo vitando ab eo separari vellet, occurrunt 
multa propter quae consequenda vel vitanda homo recedit a Deo, contem- 
nendo praecepta ipsius; et ita peccat mortaliter.» 

«Dicendum ergo quod sine gratia homo peccatum vitare non 
potest. Sed hoc quod bonum velit, habet ex auxilio gratiae.»^ 



1 Ibid. Art. VII. 

2 I. e. peccatum mortale fit seraper cum conscientia culpae. 

3 Ibid. Art. VIII. 

9. Utrum ille qui jam consecuius est gratiam, per seipsum possit 
operari bonum, et vitare peccatum absque auxilio gratiae. 

«Augustinus: Sicut oculus corporis plenissime sanus, nisi candore lucis 
adjutus, non potest cernere; sic et homo perfectissime justificatus, nisi 
aeterna luce justitiae divinitus adjuvetur, recte non potest vivere.» 

«Ergo etiam homo jam habens gratiam indiget alio auxilio 
gratiae ad hoc quod recte. vivat» 

«Et hoc propter duo : primo propter hoc quod nuDa res creata potest 
in quemcunque actum . prodire, nisi virtute motionis divinae. Secundo 
propter conditionem status humanae naturae; quae quidem licet per gra- 
tiam sanetur quantum ad mentem, remanet tamen in ea corruptio et in- 
fectio quantum ad carnem, per quam servit legi peccati, ut dicitur ad 
Ro. 7, 25.» 

«Et ideo necesse est nobis ut a Deo dirigamur et protegamur, qui 
omnia novit et omnia potest.» ^ 

10. Utrum homo in gratia constitutus indigeat auxilio gratiae ad 
perseverandum. 

«Postquam aliquis est justificatus per gratiam, necesse habet a 
Deo petere perseverantiae donum, ut scilicet custodiatur a malo 
usque ad finem vitae. Multis enim datur gratia, quibus non datur per- 
severare in gratia.» 

«Augustinus: Homo in primo statu accepit donum, per quod per- 
severare posset, non autem accepit ut perseveraret» 

«Reparatio gratiae Christi nondum est consummata quantum ad car- 
nem; quod erit in patria, ubi homo non solum perseverare poterit, sed 
etiam peccare non poterit. » ^ 

CoroUarium. 

De statu corruptionis hominum et consequenter de necessitate gratiae 
Christi docet ergo St. Thomas: 

Sine gratia homo veritatem salutarem cognoscere non potest. In- 
diget lumine gratiae. 

Sine gratia homines faciunt nihil boni, i. e. nihil boni, quod sit supra 
naturam, Ucet aliquid boni quod sit naturale et particulare, agere possint, 
sicut aedificare domos, plantare vineas aUaque hujusmodi; quod nihil aUud 
est quam quod Lutherani sentiunt, quum confitentur hominem lapsum 
etiam extra gratiam «justitiam civilem» praestare posse, 

1 Ibid. Art. IX. 

2 Ibid. Art. X. 

Deum diligere super omnia ex soJis naturalibus sine gratia homo 
non potest. Obstat appetitus voluntatis rationalis, quae propter corrup- 
tionem naturae sequitur bonum privatum, nisi sanatur per gratiam naturani 
sanantem. 

Legis mandata implere in statu naturae corruptae et sine gratia 
sanante homo non potest. 

Vita aeternaest finis excedens vires naturae humanae, ideo homo 
per sua naturalia non potest praestare opera meritoria vitae aeternae pro- 
portionata ; sed ad hoc- opus est altiore virtute, quae est virtus gratiae. 

Se ipse ad gratiam praeparare per se ipsum absque externo auxilio 
gratiae homo non potest. Praeparatio consistit in conversione peccatoris, 
Sed ut homo ad Deum convertatur fieri non potest, nisi Deo ipsum con- 
vertente. intus animam movente sive bonum propositum inspirante. Primus 
motor est Deus. Peccator motus. 

Resurgere a peccato sine auxilio gratiae liomo non valet. Fieri 
hoc non potest, nisi Deo voluntatem hominis ad se trahente, Ejus gratia 
fit resurrectio, tamquam si corpori mortuo denuo infunderetur anima. 

Peccatum vitare sine gratia homo non potest. Quod bonum velit, 
habet auxilio gratiae. 

Operari bonum supernaturaie per se ipsum absque auxilio gratiae 
etiam homo renatus non potest. Indiget auxiHi gratiae, ut recte vivere 
possit.. 

Ad perseverandum homo in gratia constitutus indiget gratiae. 
Per se ipsum absque gratia perseverare non potest. 

Consensus. 

Sententiae supra citatae bene concordant cum doctrina veteris 
Ecclesiae. Ex gr. cum canonibus conciUi Arausicani, ubi dicitur: «Si 
quis per naturae vigorem bonum aliquod, quod ad salutem pertinet vitae 
aeternae, cogitare, aut ehgere posse, confirmat, haeretico fallitur spiritu.»^ 

Nec aliud sibi vult Innocentius I, qui ait: «Omnes sancti, sine 
adjutorio Dei nihil se agere posse, testantur.w^ — Et ahbi: «Necesse est, 
ut restituta nobis pristini status libertate per gratiam, eam gratiam quae- 
ramus: quippe qui neque alias diaboH tentationes et machinas, nisi gratia 
juvante, possimus vitare.»^ — Et Conc. Arausic. decernit: «Quoties- 
cunque bene agimus, Deus in nobis et nobiscum operatur, vit operemur.»* 



1 Arausic. II. Can. 7. 

2 Ad Concil. Carthag. 

3 Ad Concil. Milevitanum. 

4 Arausic. 11. Can. 9. 

«Prorsus donum Dei est diligere Deum. Ipse enim ut diligeretur dedit, 
qui non dilectus dilexit,»i 

Comparari possunt haec verba cum verbis St. Augustini: «Liberum 
arbitrium ad diligendum Deum primi peccati granditate perdidimus.»^ 

«Quicumque dixerit, gratiam Dei justificantem valere solum ad remis- 
sionem peccatorum, quae jam commissa sunt, et non etiam adjutorium 
conferat, ne committantur, anathema sit.»^ 

«Adjutorium Dei semper est implorandum, ut ad finem bonum per- 
venire vel in bono opere perdurare possint.»^ 

Quibus sententiis concordat Concilium Tridentinum, declarans: 
«Justificationis exordium in adultis a Dei per Christum Jesum praeveniente 
gratia sumendum esse.»^ 

«Si quis dixerit, hominem suis operibus, quae vel per humanae 
naturae vel per legis doctrinam fiant, absque divina per Jesum Christum 
gratia posse justificari coram Deo, A. S.»^ 

«Si quis dixerit, hominem justificatum sine speciali Dei auxilio perse- 
verare posse . . . A. S.»' 

Lutherus quidem non consentit, liberum arbitrium, nisi in Deo solo, 
omnino negans (de qua re infra), praesertim in libro De servo arbitrio. 
Etiam in libris sj^mboiicis Lutheranis loci reperiuntur ejusdem farinae: 
Ex. gr. Forraula Concordiae, ubi dicitur: «Hoc negotium Dr. Lutherus in 
libro suo De servo arbitrio contra Erasmum egregie et solide expli- 
cuit, atque sententiam hanc piam et invictam esse demonstravit. Postea in 
commentario illo praeclaro, queni in Genesin scripsit (praecipue in explicatione 
26 capitis) eandem repetivit et declaravit . . . Ea hic repetita esse volumus 
et ut diligenter legantur, omnes hortamur.»^ Hic referendus est ille locus 
prae ceteris illustris et memoratu dignus, sed parum observatus, ubi 
Lutherus, non in scripto privato, sed in Articulis Schmalcaldicis, 
ergo in libro symbolico, dicit: 

«Meri sunt errores et caligines . . scholasticorum doctorum dogmata, 
quibus docetur: . . . Hominem habere liberum arbitrium faciendi bonum 
et omittendi malum, etecontraomittendibonumetfaciendimalum.»^ 
Hic ergo, missis ambagibus, doctrina funesta mere deterministica, pro- 

1 Ibid. Can. 25. 

2 Epist. 217 ad Vitalem. 

3 Conc. Milevit. Can. 3. 
* Arausic. Can. 10. 

^ Sess. VI, c. 5. 

6 Ibid. Can. i & 11. 

"^ Ibid. Can. 22. 

8 Form. Conc. S. D. II, 44. 

9 Schm. Art. P. IH. Art. I. 

fertiir, secundum quam homo lapsus non modo ad bonum, sed etiam ad 
malum libero arbitrio careat, igitur ad «omittendum bonum» et ad 
«faciendum malum» mera necessitate moveatur. 

Nemo est, quin videat, hoc modo omnium rerum moralium discrimen 
tolli. Quid est bonum? Quid est mahim? Sub aspectu deterministico 
omnis difFerentia extingiiitur. Et si de statu hominis post lapsum quaeritur, 
scilicet, bonusne an potius malus sit, nihil responderi potest nisi: Non liquet. 
Mera necessitate sicut machina motus — ad bonum, ad malum — homo 
nec bonus nec maUis erit. Ratio moralis jam non exsistit ulla. 

Sed jam in libris symboHcis Lutheranis, praesertim in Confessione 
Augustana hujusque confessionis Apologia alius apparet modus his de 
rebus loquendi. Immo in capite praecipuo hac de re tali modo loquitur 
Melanchton, ut in Apologiai dicere potuerit: «Articulum XVIII de 
libero arbitrio recipiunt adversarii». 

In hoc articulo confitentur Lutherani XVI saeculi: «De libero arbitrio 
docent (ecclesiae nostrae), quod humana voluntas habeat aliquam libertatem 
ad efficiendam civilem justitiam et deligendas res rationi subjectas. Sed 
non habet vim sine Spiritu Sancto efficiendae justitiae Dei seu justitiae 
spiritualis . . . Haec totidem verbis dicit Augustinus:^ 'Esse fatemur 
liberum arbitrium omnibus hominibus, habens quidem judicium rationis, 
non per quod sit idoneum in iis, quae ad Deum pertinent, sine Deo 
aut inchoare aut certe peragere, sed tantum in operibus vitae praesentis 
tam bonis quam etiam malis. Bonis dico, quae de bono naturae oriuntur, 
id est velle laborare in agro, velle manducare et bibere, velle habere 
amicum . . . fabricare domum etc'.» 

«Damnant Pelagianos et alios, qui docent, quod sine Spiritu Sancto, 
solis naturae viribus possimus Deum super omnia diligere, item prae- 
cepta Dei facere quoad substantiam actuum.»^ 

«Igitur etiamsi concedimus libero arbitrio iibertatem et facultatem ex- 
terna opera legis efficiendi, tamen illa spiritualia non tribuimus libero 
arbitrio, scilicet vere timere Deum, vere credere Deo, vere statuere ac 
sentire, quod Deus nos respiciat, exaudiat, ignoscat nobis etc. Haec sunt 
yera opera primae tabulae, quae non potest humanum cor efficere sine 
Spiritu Sancto.»* — Sic et alibi. 

Recepta et comprobata est confessionis Augustanae doctrina de 
libero arbitrio ab auctoribus «Confutationis» catholicae his verbis: 



1 Art. i8. 

2 Hypognosticon lib. III. 
8 Conf. Aug. Art. i8. 

i Apologria Art. rS, 73 (Editio I. T. Miilleri. Stuttg. 1S60). 

«Dieses Bekenntnisz wird billig angenommen und zugelassen, 
sie (die Lutheraner) sind auch desshalb zu loben. Denn also muss und 
soll ein rechter Christ den Mittelweg wandern, dass er mit den Pelagianern 
den freien Willen nicht zuviel zugebe, ihm auch nicht nehme alle Frei- 
heit. « 1 

Quo modo Lutherani recentiores gradatim doctrinam Lutheri de 
hac re omiserint, aliis scriptis proponere conati sumus.^ 

Lutherani nostrae aetatis in hac re noh Lutherum sequuntur, sed potius 
et prae ceteris S. Thomam. In hoc doctrinae capite «de necessitate 
gratiae» a Doctore Martino ad Doctorem Angelicum revertimus. 

Unde Jicet affirmare in hoc articulo esse consensum. 

Hae sententiae omnes S. Thomae supra citatae, quid sunt aliud 
quam id, 

Quod Ecclesia docuerat ante St. Thomam.'' 

Quod Ecclesia catholica docuit et docet post St. Thomam? 

Quod apud Lutheranos consensu omnium theologorum 
positive credentium nostris diebus docetur de conditione 
hominis post lapsum et de necessitate gratiae Christi? 



Quaestio li. 
De gratia quantum ad ejus essentiam. 

I. Utrum gratia ponat aliquid in anima. 

«Videtur quod gratia non ponat aliquid in anima. Nam gratia est 
remissio peccatorum. Sed remissio peccatorum non ponit in anima 
aliquid, sed soluni in Deo non imputante peccatum, seamdum illud 
Ps. 31, 2: Beatus vir cui non imputavit Dominus peccatum. Ergo nec 
gratia ponit aliquid in anima.»^ 

«Sed contra: Non sola remissio peccatorum ad gratiam pertinet, sed 
etiam multa alia Dei dona. Et ideo remissio peccatorum non fit sine aliquo 
effectu divinitus in nobis causato. 

Lux ponit aliquid in illuminato. Sed gratia est quaedam lux animae. 
Ergo gratia ponit aliquid in anima. 

Per hoc quod dicitur homo habere Dei gratiam, significatur quiddam 
supernaturale in homine a Deo proveniens.»^ 



^ Facius, Geschichte des Reichstags zu Augsburg. Lpz. 1830. P. 259; cfr. 248 sq. 

2 Den Christelige Dogmatik. Tom. I— V. Christianiae 1885—1894, passim.; et Die 
Gnadenlehre und die stille Reformation. Christianiae 1894. 

3 tSummae» Tom. II, Qu. CX, Art. 1, 

4 Ibid. 

2. Utrum gratia sit qualitas animae. 

«Homo adjuvatur ex gratuita Dei voluntate secundum quod aliquod 
habituale donum a Deo animae infunditur. — Creaturis naturalibus sic 
providet ut non solum moveat eas ad actus naturales, sed etiam iargiatur 
eis formas et virtutes quasdam, quae sunt principia actuum, ut secundum 
seipsas inclinentur ad hujusmodi motus. — Multo igitur magis ilHs quos 
movet ad consequenckim bonum supernaturale aeternum, infundit aliquas 
formas, seu qualitates supernaturales, secundum quas suaviter et prompte 
ab ipso moveantur ad bonum aeternum consequendum. Et sic donum 
gratiae qualitas quaedam est.»^ 

3. Utrum gratia sit idem quod virtus."^ 

«Si gratia est virtus, maxime videtur quod sit aliqua trium theologi- 
carum virtutum. Sed gratia non est fides vel spes, quia hae possunt esse 
sine gratia gratum faciente;^ neque etiam caritas, quia gratia praevenit 
caritatem, ut Augustinus dicit. Ergo gratia non est virtus.»^ 

4. Utrum gratia sit in essentia animae sicut in subjecto, an in 
aliqua potetttiarum. 

«Per gratiam regeneramur in filios Dei. Sed generatio per prius 
terminatur ad essentiam quam ad potentias. Ergo gratia per 
prius est in essentia animae quam in potentiis.» 

«Ista quaestio dependet ex praecedenti. Si enim gratia sit idem quod 
virtus, necesse est quod sit in potentia animae sicut in subjecto. Nam 
potentia animae est proprium subjectum virtutis.» 

«Si autem gratia dififert a virtute, non potest dici quod potentia 
animae sit gratiae subjectum, quia omnis perfectio potentiae animae habet 
rationem virtutis. Unde relinquitur quod gratia, sicut est prius virtute, ita 
habeat subjectum prius potentiis animae, ita scilicet quod sit in essentia 
animae.» 

«Sicut ab essentia animae effiuunt ejus potentiae quae sunt operum 
principia, ita etiam ab ipsa gratia effluunt virtutes in potentias animae, 
per quas potentiae moventur ad actus. Et secundum hoc gratia com- 
paratur ad voluntatem, ut movens ad motum.»^ 



1 Ibid. Art. II. 

2 Virtus hoc loco idem quod «vertu», «Tugend», «Dyd» significare videtur: «bona qua- 
litas mentis, qua homo bene vivit.» 

3 Sic jfides informisj). 

4 Ibid. Art. III. 

5 Ibid. Art. IV. 

Corollarium. 

Haud dubium est, quid sibi velint hae dissertationes Angelici de 
essentia gratiae. Graviter affirmare vult auctor, quod etiam de fide est, 
gratiam Christi non esse participationem Dei moralem duntaxat, sed 
realem et physicam, non materialem quidem sed idem quod Apostoliis 
participationem «divinae naturae»^ vocat, ergo participationem aliquam 
ipsius Dei essentiae. «Similiter omnium theologorum sententia refert, dari 
in nobis habitus infusos et virtutes theologicas, quibus elevamur ad actus 
supernaturales eliciendos, tamquam principia realia et intrin- 
seca.»2 Et ipse S. Thomas definit aiio loco donum gratiae dicens: 
»Nihil aliud est quam quaedam participatio divinae naturae.»^ Et: «Deus 
deificat communicando consortium divinae naturae.»^ Quam realissime 
ergo Angelicus unionem mysticam animae cum Deo comprehendit. 

Consensus. 

Disputationes S. Thomae de «essentia gratiae» quoad rem non differunt 
ab iis, quae infra exponit de «gratia infusa», in quibus et nos infra mora- 
bimur. Gratia non est modo aliquid extra nos, non modo judicium Dei 
de nobis, sed est aliquid in nobis, aUquid nobis reaUter inhaerens et 
in nobis efficax. 

Consentiunt SS. Patres, gratiam describentes secundum imaginem 
Dei,^ vel docentes «gratiam esse quendam haustum Spiritus, quo 
conferatur mors criminum et vita virtutum».^ «Sicut cernendi vis est in 
oculo sano, sic operatio Spiritus in anima purgata, et quemadmodum ars 
est in eo qui nactus est illam, ita gratia Spiritus in eo qui recepit, semper 
praesens.»' 

«Formatur item in filium Dei intelligibiliter informatus divinarum legum 
scientia ad speciem effigiemque excellentem, quae virtutum ornatu in 
anima hominis inhaeret ac insidet . . . Formatur autem in nobis 
Christus, Sancto Spiritu nobis divinam quandam formam per sanctifica- 
tionem et justitiam indente, sic enim in animis nostris elucet character 
substantiae Dei.»^ 



i II Ptr. I, 4. 

2 Satolli, la Summam theologicam Th. Aq. de gratia Christi Praelectiones. Romae 

1S86. P. 97. 
•"J Ou. CXII Art. I, 3. 

4 Ibid. 

5 S. Irenaeus Adv. haereses Lib. V, cap. 6 (apud SatoIIi I. c. p. 8S), 
« S. Cyprianus Ep. II, lib. 2 (Ibid.). 

' S. Basilius Lib. de Spirit. sanct. Cap. 26. (Ibid.) 
^ S. Cyrillus in Isai. Or. 2. (Ibid.) 

Tridentinum quoque distinctionem supra dictam paulo obscurius, 
sed tamen satis aperte indicasse videtur: «Si quis dixerit, hominem justi- 
ficari sola reraissione peccatorum, exclusa gratia et caritate, quae in 
cordibus hominum per Spiritum Sanctum diffundatur, et illis in- 
haereat, a. s.» «Si quis dixerit, gratiam qua justificamur, esse tantum 
favorem Dei, a. s.»^ 

Mutato nomine hic de gratia sanctificante agitur, quae apud 
Lutherum nimis neglecta est, si cum illis comparaveris, quae de gratia 
imputata ct de justificatione forensi «sola fide» disputat. Secundum hanc 
considerationem Deus procul se praebet nobis velut judex. Salus nimium 
habet rationem pacti, parum rationem unionis personalis intimae. Per 
pactum dona Dei credentibus inhabitare dicuntur, per unionem ipse Deus. 

Nostris diebus rursus apud Lutheranos, positive credentes, sicut apud 
patres, salus habet vim unionis mysticae animae credentis cum Deo 
inhabitante. 

Ita etiam in hac materia consensus ecclesiasticus instauratus est. 



Quaestio III. 
De divisione gratiae. 

I. Utrum gratia convenienter dividatur per gratiam graium faci- 
entem, et gratiam gratis datam. 

«Apostolus utrumque attribuit gratiae, scilicet et gratum facere et esse 
gratis datam. Dicit enim quantum ad primum ad Eph. i, 6: Gratificavit 
nos in dilecto filio suo. Quantum vero ad secundum dicitur ad Rom. ii,6: 
Si autem gratia, jam non ex operibus; alioquin gratia jam non est gratia. 
Potest ergo distingui gratia, quae vel habet unum tantum, vel utrunque.»^ 

«Secundum hoc igitur duplex est gratia: una quidem per quam ipse 
homo Deo conjungitur, quae vocatur gratia gratum faciens; alia A^ero 
per quam unus homo cooperatur alteri ad hoc quod ad Deum reducatur; 
hujusmodi autem donum vocatur gratia gratis data, quia supra facul- 
tatem naturae, et supra meritum personae homini conceditur. Sed quia 
non datur ad hoc ut homo ipse per eam justificetur, sed potius ut ad 
justificationem alterius cooperetur, ideo non vocatur gratum faciens. Et 
de hac dicit Apostolus, i ad Cor. 12, 7: Unicuique datur manifestatio 
Spiritus ad utilitatem — scilicet aliorum.»^ 



1 Conc. Trid. Sess. VI. Can. 11. 

2 Summae Tom. II. Qu. CXI. Art. I, 3. 
•5 Art. I, 3. 

2. Utrum gratia convenienter per operantem et cooperantem dividatur. 
«Augustinusi clicit: Cooperando Deus in nobis perficit quod 

operando incoepit; quia ipse ut velimus operatur incipiens, quia volcri- 
tibus cooperatur perficiens. » ^ 

«Gratia potest dupliciter intelligi: uno modo divinum aiixilium, qiio 
nos movet ad bene volendum et agendum; alio modo habituale donum 
nobis divinitus inditum.» 

«In illo effectu in quo mens nostra est mota et non movens, solus 
autem Deus movens, operatio Deo attribuitur: ac secundum hoc dicitur 
gratia operans. In illo autem effectu in quo mens nostra et movet et 
movetur, operatio non solum attribuitur Deo, sed etiam animae; et secundum 
hoc dicitur gratia cooperans, Est autem in nobis duplex actus: primus 
quidem interior voluntatis; et quantum ad istum actum voluntas se 
habet ut mota, Deus autem ut movens, et praesertim quum voluntas 
incipit bonum velle, quae prius maium volebat et ideo, secundum quod 
Deus movet humanam mentem ad hunc actum, dicitur gratia 
operans. Alius autem actus est exterior, qui quum a voluntate imperetur, 
consequens est quod ad hunc actum operatio attribuatur volunt^ati. Et 
quia etiam ad hunc actum Deus nos adjuvat, et interius confirmando volun- 
tatem, ut ad actum perveniat, et exterius facultatem operandi praebendo, 
respectu hujusmodi actus dicitur gratia cooperans.» 

«Sic igitur habitualis gratia, in quantum animam sanat vel 
justificat, sive gratam Deo facit, dicitur gratia operans; in 
quantum vero est principium operis meritorii, quod ex libero arbitrio 
procedit, dicitur cooperans.» 

«Deus non sine nobis nos justificat, quia per motum liberi 
arbitrii, dum justificamur, Dei justitiae consentimus. Ule tamen motus 
non est causa gratiae, sed effectus; unde tota operatio pertinet 
ad gratiam » 

«Gratia operans et cooperans est eadem gratia; sed distinguitur se- 
cundum diversos effectus.»^ 

3. Utrum gratia convenienter dividatur in praevenientem et subse- 
queniem. 

«In psal. 58, II legitur: Misericordia ejus praeveniet me; et iterum, 
in psal. 22, 6: Misericordia ejus subsequetur me, Ergo gratia convenienter 
dividitur in praevenientem et subsequentem.» 

1 De grat. et lib. arbitr. Cap. 17. 

2 Art. U, 4. 

3 Art. II, 4. 

«Gratia, secundum quod causat in nobis primum effectum, 
vocatur praeveniens respectu secundi effectus; et prout causat in 
nobis secundum, vocatur subsequens respectu primi effectus.» 

«Hoc est quod Augustinus dicit.-i Praevenit, ut sanemur; subse- 
quitur, ut sanati vegetemur: praevenit, ut vocemur; subsequitur, ut glori- 
ficemur. » 2 

CoroUarium. 

Magni momenti nobis sunt eae imprimis sententiae, quae Articulis 
2 et 3 hujus quaestionis continentur. 

Initium salutis nostrae subjectivae secundum doctrinam St. Thomae 
semper fit Deo solo movente, propter quod gratia operans vocatur; 
quamquam «non sine nobis» hoc initium fit, hoc est non sine motu liberi 
arbitrii nostri, «quia per motum liberi arbitrii consentimus». Sed tamen 
gratiae effectus est ille motus, non causa; «unde tota operatio 
pertinet ad gratiam»; scilicet ad gratiam Dei operantem, per quam 
Deus intus movet mentem humanam ad gratiam justificantem accipiendam. 

Et ita justificatur peccator Dei gratia operante. 

Deinde haec doctrina de principio salutis nostrae subjectivae a Deo 
primo motore exeunte, vel de gratia Dei operante affirmatur, dum Angelicus 
eandem gratiam praevenientem appellat: «Gratia, secundum quod causat 
in nobis primum effectum, vocatur praeveniens.» 

Motus a Dei gratia, homo operans est in bonis operibus per liberum 
arbitrium. Operatur ergo homo, Deo (vel Dei gratia) cooperante, nun- 
quam absque auxilio gratiae. Et sic intelligenda sunt verba Angelici: 
«Tota operatio pertinet ad gratiam.» 

Quamquam multae sunt quaestiones, quae restant intra has disserta- 
tiones de modo hujus prirni contactus gratiae cum libero arbitrio, praeser- 
tim de ea re, quam Thomistae «praemotionem physicam» appellant; 

quamquam considerationes scholarum inter se valde differunt; 
quamquam locus relinquitur continuis explorationibus ac dissertationibus de 
his quaestionibus difficilibus et nondum definitis; 

sufficiunt tamen ad nostrum finem quae supra exposita sunt. 
' Tamquam radices enim sanae evangelicae doctrinae de gratia et de 
libero arbitrio continent verba S. Thomae. 

Et huic evangelicae doctrinae nec catholici theologi contradicunt nec 
Lutherani nostrae aetatis adhuc positive credentes. 



1 De Natura et Gratia, Cap. 31 et lib, 2 ad Bonif. cap. 9 in fine. 
3 Art. III, 3. 

Jam hic igitur cernimus, quoci omnia sequentia confirmabunt: Doctri- 
nam S. Thomae de gratia et de libero arbitrio esse centrum quoddam, 
circum quod uniri possint fratres inter se adhuc discordantes, praejudicatis 
opinionibus omissis et bona voluntate concepta. 

Semipelagianismo autem ne minimus quidem locus est. 

De consensu autem plus infra ad qu. IV. 



Quaestlo IV. ^ 
De causa gratiae. 

I. 

«Ps. 83, 12 dicitur: Gratiam et gloriam dabit Dominus. 

NuUa res potest agere ultra suam speciem, quia semper oportet quod 
causa potior sit efifectu. Donum autem gratiae excedit omnem facultatem 
naturae creatae, quum nihil aliud sit quam quaedam participatio divinae 
naturae, quae excedit omnem aliam naturam. Et ideo impossibile est quod 
aliqua creatura gratiam causet.» 

«Sic enim necesse est quod solus Deus deificet, communicando 
consortium divinae naturae per quamdam simiJitudinis participationem, sicut 
impossibile est quod aliquid igniat nisi solus ignis.»^ 

3. Utrum requiratur aliqua praeparatio et dispositio ad gratiam 
ex parte hominis. 

«Gratia dicitur dupUciter: quandoque quidem ipsum habituale donum 
Dei; quandoque autem auxilium Dei moventis animam ad bonum.» 

«Primo modo accipiendo gratiam, praeexigitur ad gratiam aliqua gra- 
tiae praeparatio; quia nulla forma potest esse nisi in materia disposita.» 

«Sed si Joquamur de gratia secundum quod significat auxilium Dei 
nioventis ad bonum, sic nulla praeparatio requiritur ex parte hominis, 
quasi praeveniens divinum auxilium,- sed potius quaecunque 
praeparatio in homine esse potest, est ex auxilio Dei moventis 
animam ad bonum, Et secundum hoc ipse bonus motus liberi 
arbitrii, quo quis praeparatur ad donum gratiae suscipiendum, est 
actus liberi arbitrii moti a Deo. Et quantum ad hoc dicitur homo 
se praeparare, secundum illud Proverb. 16, 1 : Hominis est praeparare 
animum; — et est principaliter a Deo movente liberum arbitrium. Et 



_l_Summae Tom. II. Qu. CXII. 
2 Art. I, 3. 

secundum hoc dicitur a Deo voluntas hominis praeparari, et a 
Domino gressus hominis dirigi.»^ 

«Praeparatio ergo hominis ad gratiam habendam quaedam est simul 
cum ipsa infusione gratiae.» 

«Homo ad gratiam se praeparare non possit, nisi Deo eum praeveni- 
ente et movente ad bonum.» 

«Ad hoc quod Deus gratiam infundat animae, nulla praeparatio exigitur 
quam ipse non faciat.»^ 

3. Utrum necessario detur gratia se praeparanti ad gratiam, vel 
facienii quod iii se est. 

«Homo comparatur ad Deum, sicut lutum ad figulum, secundum illud 
Jerera. 18, 6: Sicut lutum in manu figuli, sic vos in manu mea. — Sed 
lutiim non ex necessitate accipit formam a figulo, quantumcunque sit 
praeparatum. Ergo neque homo recipit ex necessitate gratiam a Deo, 
quantumcunque se praeparet.» 

«Dicendum sicut supra dictum est art. praec. praeparatio hominis ad 
gratiam est a Deo sicut a movente, a libero autem arbitrio sicut 
a moto. 

Potest igitur praeparatio dupHciter considerari: uno quidem modo, 
secundum quod est a libero arbitrio; et secundum hoc nullam 
necessitatem habet ad gratiae consecutionem, quia donum gratiae excedit 
omnem praeparationem virtutis humanae.»^ 

«AHo modo potest considerari secundum quod est a Deo movente; 
et tunc habet necessitatem ad id ad quod ordinatur a Deo,n n quidem 
coactionis, sed infallibiJitatis, quia intentio Dei deficere non potest, 
secundum quod Augustinus dicit:^ 'Per beneficia Dei certissime Hbe- 
rantur quicumque Hberantur'. — Unde si ex intentione Dei moventis est 
quod homo, cujus cor movet, gratiam consequatur, infallibiliter ipsam 
consequitur, secundum illud Joan. 6, 45: Omnis qui audivit.a Patre, 
et didicit, venit ad me.» 

«Deus in voluntate agit non per modum necessitatis, quia volun- 
tatem non cogit, sed movet eam non auferendo ei modum, qui in 
libertate ad utrumlibet existit. Et ideo, quamvis divinae voluntati 
nihil resistat, tamen voluntas exsequitur divinam voluntateni secundum 



1 Art. II, 3. 

2 Ibid. 

3 Art. III, 3. 

4 Lib. 9 de Praedestiiiatione sanctorum (seu de Dono perseveraiitiae, qui olim illi annec- 
tebatur cap. 14 parum a princ.). 

modum suum; quia et ipsum modum divina voluntas rebus dedit, ut sic 
ejus voluntas impleretur.»i 

«Defectus gratiae prima causa est ex nobis; sed collationis 
gratiae prima causa est a Deo, secundum illud Oseae 13, 9: Perditio tua 
ex te, Israel, tantummodo in me auxilium tuum.»^ 

4. Utrum komo possit scire se habere gratiam. 

«Tripliciter aliquid cognosci potest: Uno modo per revelationem, 
et hoc modo potest aliquis scire, se habere gratiam. Revelat enim Deus 
hoc aliquando aliquibus ex speciali privilegio, ut securitatis gaudium etiam 
in hac vita in eis incipiat, cfr. 2 Cor. 12, 9.» 

«Alio modo homo cognoscit aliquid per se ipsum, et hoc certi- 
tudinaliter. Et sic nuUus potest scire se habere gratiam . . . Sic enim 
certitudo habetur de conclusionibus demonstrativis . . . Et ideo homo 
non potest per certitudinem dijudicare, utrum ipse habeat gratiam, cfr. 
I Cor. 4, 3.). 

«Tertio modo cognoscitur aliquid conjecturaliter per aliqua 
signa; et hoc modo aliquis cognoscere potest se habere gratiam, in 
quantum scilicet percipit se delectari in Deo et contemnere res mun- 
danas, et in quantum homo non est conscius sibi alicujus peccati mortalis, 
cfr. Apoc. 2, 17.T, 3 

CoroIIarium. 

Quod in hac quaestione continetur arte conjungendum est cum iis, 
quae supra, Qu. III, Art. 2 & 3, de gratia operante et praeveniente, 
disputata sunt. Hic ut illic Deus est primus motor, omnino prin- 
cipium omnis salutis per gratiam omnem bonum motum liberi arbitrii 
praevenientem et praedisponentem. Agit — hic ut illic — iiberum arbi- 
trium, non autem quasi primum movens, sed ubique quasi in nobis per 
vim gratiae motum. 

Neminem fugit, quam directe haec omnia opposita sint omni Semi- 
pelagianismo, secundum quem ipse homo vel liberum arbitrium est primum 
movens absque gratia. 

Quid novi autem nostra quaestione additur cognitioni jam acquisitae? 

Altera ex parte declaratio Angelici de infallibilitate gratiae Dei 
moventis, «quia intentio Dei deficere non potest». Habet ergo gratia 
necessitatem inquantum «est a Deo movente». 



1 Quaestiones diversae de Veritate VI, art. 3 ad 3, et ad 4. 

2 Art. III, 3. 

3 Art. V. 

Altera ex parte: Motus ille licet necessarius non tanien fit coactu. 
Movet ergo gratia mystico modo voluntatem humanam ad bonum ve) 
primum ad gratiam suscipiendam, et quidem infallibiliter; sed non cogit, 
itaque non liberum arbitrium toilendo movet. 

Contradictoria juxta se posita iiic videntur. Nodus nectitur, sed quoad 
modum iiunc nodum dissolvendi sine duce manemus. Restabat ergo 
amplum spatium sequentibus saeculis lumine meditationis penetrandum. 

Non vana autem et inutilis fuit Angelici tractatio hujus materiae diffi- 
cillimae et mysticae. Ex contrario: Honor ejus est limites hic designasse 
meditationi nostrae. St. Thomae constabat: Doctrinam Ecclesiae altera 
ex parte de virtute gratiae divinae tantummodo a se ipsa pendentis, 
altera ex parte de libertate humana seu de libero arbitrio nequaquam 
esse labefactandam vel infirmandam. Hos limites non excedens sed 
semper observans, Ecclesia semper tutelam habebit necessariam altera ex 
parte adversus Semipelagianismum, altera ex parte adversus deter- 
minismum. 

Hi errores oppositi, uterque suo modo, conscientiam nostram vulnerant, 
quae salva non erit, nisi cum Angelico confitemur: Defectus gratiae 
a nobis est causa; collationis vero est a Deo. 

Caput rei hic habemus, circa quod praecipue controversiae tam inter 
scholas theologicas quam inter confessiones Christianas versatae sunt. De 
statu hujus controversiae dissertationem scripsimus.^ 

De certitudine possessionis gratiae et salutis aeternae nihil aliud 
S. Thomas docet, quam Ecclesia. Dicitur enim altera ex parte in Tri- 
dentino : «Nullus scire valet certitudine fidei, cui non potest subesse falsum, 
se gratiam Dei esse consecutum» ;2 altera ex parte in Catechismo Romano: 
«Explanandum fidelibus videtur, quare factum sit, ut Christus Dominus 
poenitentiam in numerum Sacramentorum referri voluerit. Hujus autem 
rei illa omnino causa fuit, ut nobis de remissione peccatorum . . . 
minus dubitare liceret.w^ 

Exceptiones Romanae hac in re spectant partim ad doctrinam apo- 
stoiicam de salute nostraadhuc «in spe» (i Ptr. i, 3; Ro. 8, 24), partim ad 
illam certitudinem vanam et falsam, quam nonnulli deterministico modo 
haurire voluerunt de electione Dei aeterna nobis plane ignota.^ Jam diu 
autem theologi Lutherani has opiniones insanas repudiant; quapropter haec 
diversitas, olim res magna, jam non retinenda est. ^ 



1 Dr. K. Krogh-Tonning, Die Gnadenlehre und die stille Reformation. 

2 Conc. Trid. Sess. VI Can. 16, Cap. 9. 
8 Cat. Rom. Pars II. Cap. V, qu. 9. 

4 Form. Conc. S. D. XI. 

8 Cfr. Dr. K. Krogh-Tonning;, Dogmatik, Tom. IV, 2 p. 320 sqq. 

Consensus. 

Hic qttaestio omnium gravissima est de dispositione ad gratiam, 
utrum a nobis sit, an a Deo. 

Solutionem nobis praebet doctrina de gratia praeveniente, 

Ipsa vox «gratiae praevenientis» jam testimonium est contra omnem 
Semipelagianismum. Continent enim haec verba, gratiam esse primum 
movens, non liberum arbitrium, ut dicunt omnes Semipelagiani. 

Idem autem abundanter expressisque verbis testatur Ecclesia ante 
Thomam et post eum, quorum testimoniorum hic nonnulla citamus. 

Coelestinus I dicit: «Nemo aliunde Deo pJacet, nisi ex eo, quod 
ipse donaverit.» «Praeparatur voluntas a Domino.»i Ita etiam Arausi- 
canum: «Praeparatur voluntas a Domino . . . qui operatur in nobis et 
velle et perficere.»^ «Deus in nobis atque nobiscum, ut operemur, 
operatur.»^ «Nulius niiser liberatur nisi qui Dei misericordia praeve- 
nitur.»* «Quamvis volentes agant quod agunt, ilUus tamen vokintas est, 
a quo praeparatur et jubetur, quod volunt.»^ «In omni operc bono 
non nos incipimus . . . sed ipse nobis . . . et fidem et amoren sui prius 
inspirat.»^ 

Idem testatur concilium apud Carisiacum: «Libertatem arbitrii in 
primo homine perdidimus,' quam per Christum Dominum nostrum 
recipimus: et habemus liberum arbitrium ad bonum, praeventum et 
adjutum gratia, et habemus liberum arbitrium ad malum, desertum gratia. 
Liberum autem habemus arbitrium, quia gratia Jiberatum et 
gratia de corrupto sanatum.»^ 

Neque aliud Ecclesia testatur post St. Thomam. Ita Tridentinum 
dicens gratia Dei nos praeveniri, ex eo quod dicitur: «Converte nos 
Domine, et convertemur.»^ «Si quis dixerit sine praeveniente Spiritus 
Sancti inspiratione ejusque adjutorio hominem credere etc. posse, sicut 
oportet, ut ei justificationis gratia conferatur, a. s.»^'^ «Declarat (synodus) 
praeterea, ipsius justificationis exordium a Dei per Christum Jesum prae- 



1 Epistola ad episcopos Galliae de erroribus Semipelagianorum. Cap. S. 
"- Arausic. Can. 4. 

3 Ibid. Can. Q. 

4 Ibid. Can. 14. 

5 Ibid. Can. 23. 

6 Ibid. 25. 

'^ Notandum est: Non agfitur liic formaliter de libertate prout illa est essentialis 
proprietas voluntatis, sed de capacitate ad bonum supernaturale, quae 
capacitas supponit libertatem voluntatis. Haec enim essentialis proprietas voluntatis non 
destructa est per peccatum originale. 

8 Capitula Concilii I apud Carisiacum contra Gottescalcum habiti. Cap. 2. 

9 Conc. Trid. Sess. VI, Cap. 5. 
w Ibid. Can. 3. 

veniente gratia sumendum esse.»i «Disponuntur ad ipsam justitiam, 
dum excitati divina gratia et adjuti, fidem ex auditu concipientes libere 
moventur in Deum.»^ 

His testimoniis ipsius Ecclesiae adjungimus testimonium viri summae 
auctoritatis, Bellarmini, cujus verba hac de re tanto pluris aestimanda 
sunt, quod a viro oriuntur, qui in «Congregatione de auxiliis» adversarius 
fuerit scholae Thomisticae. Gratia operans, ait, illa est, «quae efficit 
in hominc primum actum deliberatae voluntatis, qualis est con- 
versio, sive ab infidelitate ad fidem, sive a peccatis ceteris ad poeniten- 
tiam . . . Igitur observandum est, Deum secundum quoddam genus 
causae, esse moventem respectu ipsius velle deliberati et volun- 
tatem non esse moventem, sed tantum motam . . . Nos enira 
cooperamur Deo volendo, id est libere producendo actum volendi, sed 
non cooperamur faciendo ut velimus.»^ 

Addendum est pulchrum hoc testimonium ex liturgia desumptum, ubi 
Ecclesia sic orat: «Actiones nostras, quaesumus Domine, adspirando prae- 
veni et adjuvando prosequere, ut cuncta nostra oratio et operatio a Te 
semper incipiat et per Te coepta finiatur.» Quid amplius opus 
est contra illum Semipelagianismum, cujus accusatur Ecclesia, et cujus 
articulus primus hic est, omnem motum bonum a nobis incipere? Pluris 
fortasse aestimandum est hoc testimonium precationis, quam multa testimonia 
dogmatica. 

Actione gratiae motus homo liber est, neque velut inanimantia nihil 
agit. Haec sententia jam ex iis, quae supra citavimus, elucet: «Volentes 
agunt, quod agunt»; «habemus liberum arbitrium ad bonum prae- 
ventum» etc. ; «ad se convertendum gratiae libere assentiendo dispo- 
nuntur»;'^ «libere moventur in Deum». Sic et alibi: «Si quis dixerit (hominem 
in conversione) velut inanime quoddam nihil omnino agere, mereque 
passive se habere, a. s.»^ «Fides donum Dei est et actus ejus, quo homo 
liberam praestat ipsi Deo obedientiam. » ^ 

Tali modo principatus et gloria gratiae manet, libertate voluntatis 
hominis nec imminuta nec sublata. 

His sententiis de gratia praeveniente, praeparante et disponente nimirum 
repugnat doctrina Lutheri de «servo arbitrio», secundum quam gratia in 
conversione (vel praeparatione) hominis mere cogens agat, et libertas 



1 Ibid. Cap. 5. 

2 Ibid. Cap. 6. 

3 Bellaritiia, Disputationes de Controversiis etc. De Gratia Cap. 14. 

4 Conc. Trid. Sess. VI. Cap. 5. 

5 Ibid. Can. 4. 

6 Constitutiones Concilii Vaticani. Cap. 3. 

humana «mere passiva» maneat vel potius nulla sit. Secundum hanc 
sententiam deterministicam gratiae resisti omnino non potest et homo nihil 
est aliud quam objectum inanime divinae voluntatis, tam ad malum quam 
ad bonum ex libidine determinantis. Secundum Lutherum enim Deus n o n 
vult, omnes homines salvos fieri: «Dariimb habe ich die Wort: qui vult 
omnes homines salvos fieri, ^ so gedeutscht: der da wiil, dass Jedermann 
genese . . . nicht selig werden.»^ Etiam hic locum habemus Lutheri 
parum observatum. — Non cum S. Thoma consentit Lutherus neque cum 
Ecclesia, sed certe cum Calvino, dicente: «Non pari conditione creantur 
omnes: sed aliis vita aeterna, aliis damnatio aeterna praeordinantur. » ^ 
Hinc dictum blasphemum: «Adam cecidit, Deo sic ordinante!» Quum 
vocatio per gratiam praevenientem et ad eos dirigitur, qui praedestinati 
sunt ad mortem, non seria est vocatio, sed fit, ut magis obdurescant.* 
«Dominus, ut magis convictos et inexcusabiles reddat, se insinuat in eorum 
mentes»,^ in quibus verbis nescio utrum blasphemia an insania praevalere 
censenda sit. Tales pisces ex talibus aquis. 

Sunt, qui existiment, doctrinam Lutheri, dummodo recte intelligatur, 
non esse deterministicam, quia toties et tam pulchre ad vitam bonam et 
ad obedientiam legis Dei adhortetur, quod determinismo repugnet. Quia 
haec res infra uberius tractanda est, haec tantum hic respondeo: Tales 
hortationes morales, pulcherrimae illae quidem et frequentissimae, e statu 
deterministico fieri non possunt nisi consequentia sublata. Est inconse- 
quentia, quam vocant felicem. Negandum enim non est, quod etiam 
Lutherus ipse testatur, doctrinam ejus de servo arbitrio esse «cardinem 
rerum» vel fontem ex quo reliqua hauriantur. 

Longe aliter autem quaestio de gratia praeveniente apud Lutheranos 
recentiores tractatur. Paulatim enim instaurata uberiusque explicata 
est vetus illa doctrina a conciliis definita, decretis approbata, a patribus 
doctoribusque Ecclesiae tradita, secundum quam «liberum arbitrium habemus 
ad bonum, praeventum gratia». «Liberum autem habemus arbitrium, quia 
gratia liberatum et gratia de corrupto sanatum.»^ 

Recepta et usitata de hac re doctrina theologorum Lutheranorum 
nostri temporis positive credentium hoc fere modo exprimi potest: 

Gratia praeveniens Dei nobis apparet in vocatione divina. In uno- 
quoque, qui vocatur, effectum quendam habet vocatio, qui «inevltabilis» 



1 I Tim. 2, 4. 

2 Luther, Werke. Erlang. 58, 239; cfr. 222; 25, 182. 

3 Calvin, Institutiones Lib. III. Cap. 21, 5. 
* Ibid. Cap. 24, 5. 

6 Ibid. Cap. 2, II. 

8 Cfr. Capitula Concilii ap. Carisiacum Cap. 2. 

appellari potest. Hic effectus non consistit in coactu aliquo, per quem 
liberum arbitrium tollatur. Vocatio oivina non ejusmodi est, cui resisti non 
possit, vel quae cogat. Seri per ipsam vocationem peccator immediate et 
inevitabiliter novam dispositionem accipit, quippe qui vocatus a Deo, facul- 
tatem possideat plena libertate gratiam obiatam et bona ejus superna- 
turalia recipiendi. Verbum salutis peccatorem in bivio collocat. Via vitae 
et via mortis ante oculos ejus apertae jacent. Posthac peccator vocationi 
resistens excusationem non habebit. Si dixerit coram judicio Dei, se vitam 
eligere non potuisse, mentietur. Facultatem enim cligendi possidebat 
virtute ipsius gratiae sufficientis, peccatorem vocantis, utpote quae «det 
posse». 

Effectus gratiae vocantis, de quo hic loquimur, non per se ipsum 
salutaris est, sed conditio formalis necessaria, quia homo lapsus per 
se non dispositus est ad gratiam supernaturalem accipiendam. Disposi- 
tionem autem necessariam Deus prius creat per hanc gratiam sufficientem. 
Si peccator elegerit in peccato manere, ipse ergo noxius est. Sin 
autem salutem oblatam et viam vitae elegerit, honor Deo tribuendus est. 
Nam Deus est, qui per gratiam vocantem facultatem dedit, qua utitur 
peccator salutem et viam vitae eligens. Secundum Apostolum «Deus enim 
est, qui operatur in nobis et velle et perficere pro bona voluntate».^ 
Gratia dat non solum posse sed etiam velle et perficere, unde gratia 
efficax vocatur. 

Per hanc considerationem, quae nostris diebus non minus protestantica 
est quam catholica, quaeque re vera est nuda explicatio sententiarum, quas 
apud S. Thomam invenimus, affirmare licet, consensum ecclesiasticum in 
hac maximi momenti doctrina dogmatica instauratum esse. 



Quaestlo V.^ 
De effectibus gratiae. 

«Deinde considerandum est de effectibus gratiae; et primo de justi- 
ficatione impii, quae est effectus gratiae operantis; secundo de 
merito, quod est effectus gratiae cooperantis.» 

Circa primum quaeritur: 

I. Quid sit justificatio impii. Utrum justificatio impii sit remissio 
peccatorum. 

Remissio peccatorum est justificatio. 



1 Phil. 2, 13. 

2 Summae Tom. II. Qu. CXUI. 

«Haec justitia in homine potest fieri diipliciter: Uno quidem modo per 
modum simplicis generationis. Et hoc modo justificatio posset competere 
etiam ei qui non esset in peccato, dum hujusmodi justitiam a Deo acciperet, 
sicut Adam dicitur accepisse originalem justitiam. Alio modo potest fieri 
htijusmodi justitia in homine secundum rationem motus, qui est de contrario 
in contrarium, et secundum hoc justificatio importat transmutationem 
quamdam de statu injustitiae ad statum justitiae. Et hoc modo lo- 
quimur hic de justificatione impii, secundum illud Apostoli ad 
Rom. 4, 5: 'Ei qui non operatur, credenti autem in eum qui justificat 
impium, reputatur fides ejus ad justitiam, secundum propositum gratiae 
Dei.' Et quia motus denominatur magis a termino ad quem, quam a 
termino a quo, ideo hujusmodi transmutatio, qua aliquis trans- 
mutatur a statu injustitiae ad statum justitiae per remis- 
sionem peccati, sortitur nomen a termino ad quem, et vocatur justi- 
ficatio impii.» 

«Secundum hoc remotio cujuslibet peccati dicitur justi- 
ficatio.» 1 

2. Utrum ad remissionem culpae, quae est justificatio impii, requi- 
ratur gratiae infusio. 

«Videtur quod ad remissionem culpae, quae est justificatio impii, non 
requiratur gratiae infusio. Remissio culpae enim consistit in reputatione 
divina, secundum illud Ps. 31, 2: 'Beatus vir cui non imputavit Dominus 
peccatum.' Sed infusio gratiae ponit etiam aliquid in nobis. Ergo infusio 
gratiae non requiritur ad remissionem culpae.»^ 

Sed contra est quod dicitur Rom. 3, 24: «Justificati gratis per gratiam 
ipsius.» 

«Respondeo dicendum quod homo peccando Deum ofifendit. Offensa 
autem non remittitur alicui, nisi per hoc quod animus offensi pacatur offen- 
denti. Et ideo secundum hoc peccatum nobis remitti dicitur, 
quod Deus nobis pacatur; quae quidem pax consistit in dilec- 
tione, qua Deus diligit nos ... Effectus autem divinae dilectionis 
in nobis, est gratia, qua homo fit dignus vita aeterna, a qua peccatum 
mortale excludit. Et ideo non posset intelligi remissio culpae, si non ad- 
esset infusio gratiae. 

Post peccatum non potest (homo) esse sine culpa, nisi gratiam habeat.» 

«Sicut dilectio Dei non solum consistit in actu voluntatis divinae, sed 
etiam importat quemdam gratiae effectum, ita etiam et hoc quod est 

1 Art. I. 

2 Art. n, I. 2. 

Deum non imputare peccatum homini, importat quemdam effectum 
in ipso cui peccatum non imputatur; quod enim alicui non imputetur 
peccatum a Deo, ex divina dilectione procedit.»i 

3. Utrum ad justificationem impii requiratur motiis liberi arbitrii. 
«Nullus venit ad Deum per gratiam justificantem absque motu liberi 

arbitrii.» 

«Justificatio impii fit Deo movente hominem ad justitiam. Ipse 
enim est qui justificat impium, ut dicitur Ro. 3. Deus autem mox^et omnia 
secundum modum uniuscujusque . . . Unde et hominem ad justitiam 
movet secundum conditionem naturae l)umanae. Homo autem se- 
cundiim propriam naturam habet quod sit Hberi arbitrii.» 

«Et ideo in eo qui habet usum liberi arbitrii, non fit motio a Deo ad 
justitiam absque motu Hberi arbitrii; sed ita infundit donum gratiae 
justificantis quod etiam simul cum hoc movet iiberum arbitrium ad 
donum gratiae acceptandum in his qui sunt hujus motionis capaces.»^ 

«In infusione gratiae justificantis est quaedam transmutatio animae 
humanae; et ideo requiritur motus proprius animae humanae, ut anima 
moveatur secundum modum suum,»^ 

4. Utrum ad justificationem impii requiratur motus fidei. 
Rom. 5, I: «Justificati igitur ex fide pacem habeamus ad Deum.» 
«Motus liberi arbitrii requiritur ad justificationem impii, secundum quod 

mens hominis movetur a Deo. Deus autem movet animam hominis con- 
vertendo eam ad se ipsum. Et ideo ad justificationem impii requiritur 
motus mentis, quo convertitur in Deum. Prima autem conversio in 
Deum fit per fidem. Hbr. 11, 6. Et ideo motus fidei requiritur ad 
justificationem impii.»* 

«Per cognitionem naturalem homo non convertitur in Deum. Unde 
talis cognitio non sufficit ad justificationem. Donum autem sapientiae 
praesupponit cognitionem fidei.» 

«Dicendum, sicut Apostolus dicit ad Rom. 4, 5 : 'Credenti in eum 
qui justificat impium, reputabitur fides ejus ad justitiam secundum pro- 
positum gratiae Dei.' Ex quo patet quod in justificatione impii requiritur 
actus fidei quantum ad hoc quod homo credat Deum esse 
justificatorem hominum per mysterium Christi.»^ 

1 Art. n. 

2 Art. m. 

s Art. III in fine. 
* Art. IV in medio. 
5 Ibid. in fine. 

5. Utriim ad justificationem impii requiratur motus liberi arbitrii 
in peccatum. 

Ps. 31, 5: «Confitebor adversum me injustitiam meam Domino; et tu 
remisisti impietatem peccati mei.» 

«Justificatio impii est quidam motus quo humana mens movetur a Deo 
a statu peccati in statum justitiae, Oportet igitur quod humana mens se 
habeat ad utrumque extremorum secundum motum liberi arbitrii . , . Unde 
oportet quod mens humana dum justificatur, per motum Hberi arbitrii 
recedat a peccato et accedat ad justitiam.»! 

6. Utrum remissio peccatorum debeat numerari inter ea quae re- 
quiruntur ad justificationem impii. 

«Videtur quod remissio peccatorum non debeat numerari inter ea quae 
requiruntur ad justificationem impii. Ipsa justificatio est enim remissio 
peccatorum.» 

«Ad quod tamen dicendum, quod justificatio impii dicitur QSi%t ipsa 
remissio peccatorum, secundum quod omnis motus accipit speciem a ter- 
raino. Tamen ad terminum consequendum multa alia requiruntur: 

Quatuor enumerantur, quae requiruntur ad justificationem impii, scilicet 
i: gratiae infusio, 2: motus liberi arbitrii in Deum per fidem, 
3: et motus liberi arbitrii in peccatum, et 4: remissio culpae.»^ 

7. Utrum justificatio impii fiat in instanti, vel successive. 
«Justificatio impii non est successiva, sed instantanea.» 

«Tota enim justificatio impii originaliter consistit in gratiae infusione. 
Per eam enim et liberuni arbitrium movetur, et culpa remittitur. Gratiae 
autem infusio fit in instanti absque successione. » 

«Contingit autem quandoque quod praecedit aHqua deHberatio, quae 
non est de substantia justificationis, sed via in justificationem.» ^ 

8. Utrum gratiae infusio sit prima ordine naturae inter ea quae 
requiruntur ad justificationem impii. 

Prima est. Nam: 

«Causa est prior naturaHter suo effectu. Sed gratiae infusio 
causa est omnium aHorum quae requiruntur ad justificationem impn, ut 
supra dictum est, articulis praec. Ergo est naturaHter prior.» 



^ Art. V in medio. 

2 Art. VI. 

3 Art. VII, 

«Praedicta quatuor quae requiruntur ad justificationem impii, tempore 
quidem sunt simul, quia justificatio impii non est successiva, ut dictum 
est art. praec; sed ordine naturae unum eoriim est prius altero; et inter 
ea naturali ordine primum est gratiae infusio; secundum motus iiberi 
arbitrii in Deum; tertium est motus liberi arbitrii in peccatum; quartum 
vero est remissio cuipae.» 

«Cujus ratio est quia in quolibet motu naturaliter primum est motio 
ipsius moventis; secundum autem est dispositio materiae, sive motus 
ipsius mobiiis; ultimum vero est finis vel terminus motus, ad quem 
terminatur motio moventis. Ipsa igitur Dei moventis motio est 
gratiae infusio, ut dictum est supra art. 6 hujus quaest; motus autem 
vel dispositio mobilis est duplex motus liberi arbitrii; terminus autem, 
vel finis motus est remissio culpae, ut ex supra dictis patet ibid.» 

«Potest dici quod termini justificationis sunt culpa sicut a quo, et 
justitia sicut ad quem; gratia vero est causa remissionis culpae et 
adeptionis justitiae.» 



Quaestlo VI. 

De remissione peccatorum. 

Quum remissio peccatorum secundum doctrinam S. Thomae pars sit 
justificationis vel potius ultimus terminus justificationis, ^ congruum erit hic 
addere theses aliquas de remissione peccatorum. 

I. Utrum sine poenitentia^ peccatum remitti possit. 

Jerem. i8: «Si poenitentiam egerit gens illa a malo quod fecit, agam 
et ego poenitentiam super malo quod cogitavi ut facerem ei.» «Et sic e 
contrario videtur quod si homo poenitentiam non agat, Deus ei 
non remittat offensam.» 

«Impossibile est peccatum actuale mortale sine poenitentia remitti, 
loquendo de poenitentia quae est virtus.»^ 

«Unde requiritur ad remissionem divinae offensae, quod voluntas 
hominis sic immutetur ut convertatur ad Deum cum detestatione con- 
versionis praedictae (sc: conversionis ad aliquod bonum commutabile) et 
proposito emendandi; quod pertinet ad rationem poenitentiae, secundum 



1 Vide supra qu. V (CXIII), 6. 

2 H. 1. ut virtus, non ut sacramentum. 

3 Summae Tom. IV. Qu. LXXXVI, Art. II. 

quod est virtus. Et ideo impossibile est quod peccatum alicui remittatur 
sine poenitentia, secundum quod est virtus.»i 

«Misericordia Dei est majoris virtutis quam misericordia hominis, 
in hoc quod immutat voluntatem hominis ad poenitendum, quod 
misericordia hominis facere non potest,»^ 

2. Utrum virtus poenitentiae sit species justitiae. 
Augustinus:^ «Poenitentia est quaedam dolentis vindicta, semper 

puniens in se quod dolet commisisse.» 

«Poenitentia est cum fide passionis Christi, per quam justi- 
ficamur a peccatis, et cum spe veniae, et cum odio vitiorum.»^ 

3. Utrum voluntas sit proprie subjectum poenitentiae. 
«Poenitentia est in voluntate sicut in subjecto, et proprius ejus 

actus est propositum emendandi ilkid quod contra Deum com- 
missum est. » ^ 

«De poenitentia loqui possumus dupliciter: uno modo quantum ad 
habitum, et sic immediate a Deo infunditur sine nobis principaliter 
operantibus, non tamen sine nobis dispositive cooperantibus per aliquos 
actus. AHo modo possumus loqui de poenitentia quantum ad actus quibus 
Deo operanti in poenitentia cooperamur; quorum actuum primum prin- 
cipium est Dei operatio convertentis cor, secunduni illud:^ 
'Converte nos, Domine, ad te, et convertemur'.»'' 

«Ipse etiam motus timoris procedit ex actu Dei convertentis cor; 
unde dicitur: 'Quis det eos talem habere mentem ut timeant me?'^ Et 
ideo per hoc quod poenitentia a timore procedit, non excluditur quin 
procedat ex actu Dei convertentis cor.»^ 

4. Utrum, remissa culpa per poenitentiam, remaneat reatus poenae. 
«Remissio culpae et reatus poenae aeternae pertinet ad gratiam 

operantem. Sed remissio reatus poenae temporalis^o pertinet ad 



1 Ibid. 

2 Ibid. 

3 Lib. de Poenitentia (alius aiictor, de vcra et falsa Poeniteiitia) Cap. 8 a med. ct 
Cap. 19. 

4 Qu. LXXXV, Art. III. 
■"' Ibid. Art. IV. 

s Thren. ult. 21. 

7 Ibid. Art. V. 

8 Deut. 5, 29. 

" Ejusdem quaestionis Art. V. 
1" Id est hic et aliis locis idem quod indulgentia. 

gratiam cooperantem, in quantum scilicet homo cum auxilio divinae 
gratiae patienter poenas tolerando, absolvitur etiam a reatu poenae tem- 
poralis. Sicut igitur prius est elifectus gratiae operantis quam gratiae 
cooperantis, ita etiam prius est remissio culpae et poenae aeternae 
quam plena absolutio a pocna tcmporali. Utrumque enim est a gratia, 
sed primum a gratia sola, secundum ex gratia et libero arbitrio.»^ 

«Passio Cliristi de se sufficiens est ad tollendum omnem reatum poenae 
non solum aeternae, sed etiam temporalis; et secundum modum quo 
homo participat virtutem passionis Christi, percipit etiam 
absolutionem a reatu poenae.»^ 

«Quandoque tanta commodone convertit (Deus) cor hominis, ut subito 
perfecte consequatur sanitatem spiritualem ... ut patet de Magdalena.^ 
Quandoque autem prius remittit culpam per gratiam operantem, 
et postea per gratiam cooperantem successive tollit peccati reliquias.»* 

5. Utrum remissio culpae sit efiectus poenitentiae. 

«Remissio culpae non est nisi ex virtute passionis Christi . . . 
(quae proprie est causa, sine qua esse non potest; sed etiam:) non sine 
poenitentia, secundum quod virtus est.»^ 

«Effectus gratiae operantis est justificatio impii, ut in 
secunda parte dictum est,^ in qua ut ibidem dictum est, ' non solum est 
gratiae infusio et remissio culpae, sed etiam motus liberi arbitrii in Deum, 
qui est actus fidei formatae, et motus liberi arbitrii in peccatum, qui 
est actus poenitentiae. Hi tamen actus humani sunt ibi ut effectus 
gratiae operantis, simul producti cum remissione culpae. Unde re- 
missio culpae non fit sine actu poenitentiae virtutis, licet sit efifectus gratiae 
operantis.» 

«In justificatione impii non solum est actus poenitentiae, sed etiam 
actus fidei.» 

«Ad passionem Christi ordinatur actus poenitentiae virtutis et per fidem 
et per ordinem ad claves Ecclesiae; et ideo utroque modo causat remis- 
sionem culpae virtute passionis Christi.» 

«Actus poenitendae Adrtuds habet quod sine eo non possit fieri re- 
missio culpae, in quantum est inseparabilis effectus gratiae.»^ 



1 Qu. LXXXVI, Art. IV. 

■^ Ibid. 

3 Luc. 7. 

« Ibid. Art. V. 

5 Art. VI. 

6 Qu. 113. 

' Artt. I. 2. 3. 

8 Qu. LXXXVI. Art. VI in fine. 



1898. No. 2. DE GRATIA CHRISTI ET DE LIBERO ARBITRIO. 43 

Quaestio VII. 
Oe fide justificanti. 

1. Utrum credere sit cum assensione cogitare. 
Affirmatur. 

«Assensus hic accipitur pro actu intellectus, secundum quod a voluii- 
tate determinatur ad unum.»i 

«Fides est habitus mentis, quo inchoatur vita aeterna in nobis, 
faciens intellectiun assentire non apparentibus.»^ 

«Augustinus fidem accipit pro actu fidei, qui dicitur consistere in 
credentium voluntate, in quantum ex imperio voluntatis intellectus 
credibilibus assentit.»^ 

2. Utrum credere sit necessarium ad salutem. 
Affirmatur. 

«Sine fide impossibile est placere Deo.»^ 

3. Utrum explicite credere mysterium incarnationis Christi sit de 
necessitate salutis aptid omnes. 

Affirmans citat S. Thomas Augustinum dicentem.-^ «IUa fides 
sana est qua credimus nuUum hominem, sive majoris, sive parvae aetatis, 
Hberari a contagio mortis, et obligatione peccati, nisi per unum media- 
torem Dei et hominum Jesum Christum.»^ 

4. Utrum caritas sit forma fidei. 

«Fides per dilectionem operatur. Ergo diJectio caritatis est 
fidei forma. 

Et ideo caritas dicitur forma fidei, in quantum per caritatem actus 
fidei perficitur et formatur. 

Caritas dicitur esse forma fidei, in quantum informat actum ipsius.»'' 

«Distinctio fidei formatae — vel vivae^ — et informis est 
secundum id quod pertinet ad voluntatem, id est, secundum cari- 
tatem, non autem secundum illud quod pertinet ad intellectum.»^ 



1 Summae Tom. III. Qu. II Art. I. 

2 Qu. IV Art. II med. 

3 Ibid. Art. m. 

4 Qu. II. Art. m. 

5 De Correptione et Gratia Cap. 7 (circ. princ.) et plenius epist. 190, olim. 157 parum 
a princ. 

6 Qu. n. Art. VII. 
' Qu. IV. Art. III. 

8 Vide inferius in eodem articulo. 

9 Qu. IV. Art. IV. 

«Gratia facit fidem, non solum quando fides de novo incipit esse 
in homine, sed etiam quamdiu fides durat. Deus semper operatur 
justificationem hominis, sicut sol semper operatur illumina- 
tionem aeris. Unde gratia non minus facit adveniens fideli quam ad- 
veniens infideli; in uno quidem confirmando et perficiendo; in alio de 
novo creando.»^ 

5. Utrum fides sit virtus. 

«Homo justificatur per virtutes; nam justitia est tota virtus. 
Sed per fidem homo justificatur, secundum illud:^ 'Justificati ergo ex fide 
pacem habeamus.' Ergo fides est virtus.» 

«Virtus humana est per quam actus humanus redditur bonus. Unde 
quicunque habitus est semper prinoipium boni actus, ^otQ.s>t dici virtus 
humana TaJis autem habitus est fides formata (vel viva). 

Fides autem informis non est virtus, quia etsi habeat perfec- 
tionem debitam actus fidei informis ex parte intellectus, non tamen 
habet perfectionem debitam ex parte voluntatis.^ 

Fides sine caritate fundamentum esse non potest.»* 

6. Utrum fides sit komini a Deo infusa. 

Affirmatur. 

Apostolus enim dicit:^ «Gratia estis salvati per fidem; et hoc non ex 
vobis . . . ne quis glorietur . . .; donum enim Dei est.» 

«Ad fidem duo requiruntur. Quorum unum est ut homini credibilia 
proponantur; quod requiritur ad hoc quod homo aliquid explicite credat. 
Aliud autem quod ad fidem requiritur, est assensus credentis ad ea quae 
proponuntur. Quantum ergo ad primum horum, necesse est quod fides 
sit a Deo. Ea enim quae sunt fidei, excedunt rationem humanam, unde 
non cadunt in cognitionem hominis, nisi Deo revelante. Sed quibusdam 
quidem revelantur immediate a Deo; sicut sunt revelata ApostoHs et 
Prophetis; quibusdam autem proponuntur a Deo mittente fidei praedica- 
tores, secundum illud:® 'Quomodo praedicabunt, nisi mittantur?'» 

«Quantum vero ad secundum, scilicet ad assensum hominis in ea 
quae sunt fidei, potest considerari duplex causa, una quidem exterius 
inducens, sicut miraculum visum ; vel persuasio hominis inducentis ad fidem ; 

1 Ibid. 

2 Rom. 5, I. 

3 Qu. IV. Art. V. 

^ Qu. V. Art. VII in fine. 
5 Eph. 2, 8. 
P Rom. 10, 15. 

quorum neutrum est sufficiens causa: Videntium enim unum et idem 
miraculum, et audientium eandem praedicationem quidam credunt, et 
quidam non credunt. Et ideo oportet ponere aliam causam in- 
teriorem, quae movet hominem interius ad assentiendum liis 
quae sunt fidei.» 

«Hanc autem causam Pelagiani ponebant solum liberum arbitrium 
hominis; et propter hoc dicebant quod initium fidei est ex nobis, in 
quantum scilicet ex nobis est quod parati sumus ad assentiendum his 
quae sunt fidei, sed consummatio fidei est a Deo,^ per quem nobis 
proponuntur ea quae credere debemus.» 

«Sed hoc est falsum, quia quum honio assentiendo his quae sunt 
fidei, elevetur supra naturam suam, oportet quod hoc insit ei ex 
supernaturali principio interius movente, quod est Deus. Et 
ideo fides quantum ad assensum, qui est principalis actus fidei, est a Deo 
interius movente per gratiam.» 

«Ergo: Per scientiam gignitur fides, et nutritur per modum exterioris 
persuasionis, quae fit ab aliqua scientia; sed principalis et propria 
causa fidei est id quod interius movet ad assentiendum.»^ 

«Credere quidem in voluntate credentium consistit; sed oportet 
quod voluntas hominis praeparetur a Deo per gratiam, ad hoc quod 
elevetur in ea quae sunt supra naturam.»^ 

Corollarium 

ad quaestiones V — VII. 

Secundum opinionem doctorum protestantium XVP saeculi doctrina 
de justificatione repraesentat «cardinem rerum», «articulum stantis et cadentis 
Ecclesiae», et omnino rem omnium gravissimam, circa quam contro- 
versia potissimum versabatur. Hic erat punctum diaereseos, in quo tan- 
quam in puncto ultimi discriminis illi theologi a doctrina usque ad 
id tempus omnium consensu recepta discrepabant. 

Unde patet: Hac differentia sublata, lites ulteriores omit- 
tendas esse in hoc puncto maximi momenti. 

Non ea nobis proposita est quaestio, quid S. Thomas per singula de 
justificatione doceat, sed tantum, (ne agamus de singulis) quae sit ejus 
doctrina, comparata hinc cum doctrina ecclesiastica jam tunc aut posthac 

* Praecise sic Semipelagiani. 
2 Sc. gratia Christi. 
a Qu. VI. Art. I. 

definita, illinc cum doctrina theologorum protestantium XVI' saeculi et 
nostri temporis. 

Nobis haec potissimum consideranda sunt: 

I. Quod ad essentiam justificationis attinet. 

I. Justificatio ut actus considerata. * Secundum S, Doctorem justi- 
ficatio habet rationem actus. ^ Pertinent enim ad justificationem illi actus, 
quibus homo, motus a Deo per gratiam actualem, praeparatur et pervenit 
ad ipsam formalem justificationem, quae nunc in praesenti statu naturae 
involvit remissionem peccatorum. «Remissio peccatorum est justi- 
ficatio.»^ «Jiistificatio impii dicitur esse ipsa remissio peccatorum.w^ Et 
secundum S. Doctorem «justificatio impii non est successiva, sed instan- 
tanea»,'^ quod ad eandem conclusionem ducit, scilicet justificationem (una 
ex parte) csse actum Dei nempe largientis et peccatoris accipientis 
gratiam.s 

Accuratius considerata remissio est remissio culpae^ peccati (non 
semper omnis poenae — de qua re infra). — Quam remissionem describit 
S. Doctor dicens: «Remissio culpae consistit in reputatione divina se- 
cundum illud Ps. 31, 2: «Beatus vir, cui non imputat Dominus peccatum.» '^ 
«Deum non imputare peccatumn^ id est per se remissio peccatorum 
sive culpae. 

Quod remittitur per remissionem peccatorum id est omnino «culpa 
et reatus poenae aeternae».^ 

Haec remissio peccatorum i. e. culpae et reatus poenae aeternae 
«pertinet ad gratiam operantem»; non potest ergo homo eam 
mereri, quoniam secundum S, Doctorem meritum «effectus est gratiae 
cooperantis».!*^ Et ideo remissio culpae etc, tribuitur «a gratia sola».^^ 

* Notandum: Vox gratiae «actualis» ante Conc. Trid. in usu non erat. 

1 (tNon datur primum esse gfratiae habitualis sine gratia actuali» Satolli In Summam 
Theologficam Th. Aqv. Praelectiones, Romae 18S6 p, 233. 

2 Vide supra p. 36 sq. 

3 P, 39- 

4 V. S. p. 39. 

s Notandum est: Quando S. Thomas hic et saepius dicit, quod remissio peccatorum est 
justificatio, vel quod justificatio impii dicitur esse ipsa remissio peccatorum, intelligendum 
est, quod S. Thomas non hoc dicit sensu exclusivo, quasi sola remissio peccatorum 
Q&SQi justificaiio. Ipse dicit alio loco: «Justificatio impii dicitur esse ipsa remissio pecca- 
torum secundum quod omnis motus accipit speciem a termino, Tamen ad terminum 
consequendum multa alia requiruntur», (v. s. p. 51), quae omnia ex sequentibus 
patebunt, 

e P. 37- 

' F. 37- 

8 P. 38. 

9 P. 41. 

10 P. 36. 

11 P. 42. 

Tali modo a culpa absolutus peccator consequenter coram Deo justus 
declaratur. Et hoc: justum declarari coram Deo per remissionem pecca- 
torum, existimari potest, tam secundum praemissa dogmatica penes S. 
Thomam, quam secundum testimonia recentiorum theologorum catholicorum ^ 
pars justificationis, Sacra Scriptura consentiente. 

Sed nullo modo «justum declarare» separandum est ab eo quod est 
«justum reddere». Hominem per solam forensem declarationem Dci 
justificantis impium ut justum considerari posse sine per eundem actum 
justificantem intus justum reddi vel re vera fieri, id utique impossibiie 
est, ut ex sequentibus patebit. 

2. Justificatio ut habitus considerata. Latiori enim sensu loquitur 
S. Thomas de justificatione dicens: «Remotio cujuslibet peccati dicitur 
justificatio.»^ «Per remissionem peccati» fit «transmutatio, qua aliquis 
transmutatur a statu injustitiae ad statum justitiae», quod etiam «vocatur 
justificatio impii».^ 

Dilectio divina, per quam remissio peccatorum tribuitur, habet «effec- 
tum» nobis inhabitantem, et hic effectus «est gratia, qua homo fit dignus 
vita aeterna».^ Habetur, possidetur justificatio, non sokim impu- 
tatur. «Non posset inteliigi remissio culpae» — sive justificatio — si non 
adesset infusio gratiae (de qua infra).° «Po:t peccatum non potest (homo) 
esse sine culpa, nisi gratiam habeat.»^ 

Non sufficit actualiter gratiae imputatio nisi peccatori gratiam habitu- 
alem re vera (per infusionem) intus habenti. 

Fides (quae justificationem et praecedit et sequitur scil. ut fides 
justificandi et fides justificati) est talis «habitus mentis, quo inchoatur 
vita aeterna in nobis».'' 

«(Reliqua conclusionis pars consequitur) justitiam, qua formaliter impius 
remissione peccatorum justificatur, esse vere et realiter nobis inhaerentem, 
veluti formam absolutam, cum intrinseca habitudine ad justitiam Dei et 
Christi Domini; quaeque dat esse justum.» «Asseritur justitia inhaerens 
nobis; quia si inerat culpa, multo magis debet inhaerere justitia; ut 
secundum veritatem dicatur superabundare justida, ubi abundavit delictum. 
Insuper haec inhaerentia et intimitas necessaria est, ut vita justitiae habe- 



' Cfr. Osvvald, Lehre v. d. Heiligung. Paderborn u. Miinster 1S85 p. 43, 53 etc. 

Satolli 1. c. p. 213: Justificatio «potest significare actionem Dei faclentis vel 
decernentis nos justoss. 
^ P. 37- 
' P- 37. 
* Ibid. 

5 Ibid. 

6 Ibid. 

' P. 43. 

atur. Idcirco ait S. Augustinus: 'Sicuti si justus dicat, quod non habet 
peccatum, mentitur et veritas in eo non est; ita si dicat, quod non habeat 
justitiam'.»^ «Offensa, qua Deus honiinem aversatur, non removetur, nisi 
per hoc, quod gratiam habitualem infundat (Deus), qua homo fit 
Deo acceptus et dignus vita aeterna.» «Ergo sine infusione habitualis 
gratiae, nec quoad reatum fieri potest peccatorum remissio.»^ 

Deletio peccati in nobis oportet finis sit justificationis. Ad hunc 
finem autem non sufficit aliquem justum appellari. Omnino sola divina 
vokmtas, nihil producens in anima, non suppetit ad delendum peccatum.^ 
Oportet ergo, ut gratia justificans in nobis habeat effectum aliquem, scilicet 
gratiam inhabitantem, qua justi reddamur, non tantum appellemur, et qua 
peccatum re vera deleatur, non tantum non imputetur. 

3. Justificatio ut actus et habitus in uno considerata. 

Ergo licet sane vel potius necesse est, secundum conceptum justifica- 
tionis idealiter acceptae, distinguere inter justificationem ut actum et ut 
habitum, tamen, effectum realem aestimantibus, non distinguenda vel 
separanda sunt haec duo, sed e contrario unienda. Remissio peccatorum 
et justificatio impii per inhabitationem gratiae idem sunt re, sola ratione 
differunt. 

Sub tali respectu unitatis realis intelligendum est, quum S. Doctor 
aliquando justificationem simul et nomine actionis et nomine habitus vel 
status designat. Ex. gr. : «Justificatio impii est quidam motus quo humana 
mens movetur a Deo a statu peccati in statum justitiae.»* Et alio loco: 
«Quicumque habitus est semper principium boni actus.»^ 

«Non datur primum esse gratiae habitualis sine gratia actuali.»^ 

Sub eodem respectu unitatis intelligendum est, quum S. Thomas de 
gradibus justificationis loquitur, quod ex sequentibus patebit. 

4. Gradus justificationis. 

«Quatuor enumerantur, quae requiruntur ad justificationem impii, sci- 
licet: Gradae infusio; motus liberi arbitrii in Deum per fidem, et motus 
liberi arbitrii in peccatum, et remissio culpae.»'' 

«Praedicta quatuor tempore sunt simul; sed ordine naturae unum 
est prius altero.»^ 



1 Satolli, 1. c. 221 sq. 

2 Ibid. 223. 
8 Cfr. ibid. 

^ P. 39. 

5 Summae Pars III. Qu. IV. Art. V. 

6 Satolli, 1. c. p. 233. 

7 P. 39- 

8 P. 40. 

Sed quum tres horum graduum quasi conditiones sint sequentis justi- 
ficationis seu remissionis peccatorum, sub hoc respectu eos tractabimus. 

II. Condiiiones justificationis. 

Certiores jam facti sumus de statu hominis post lapsum secundum 
doctrinam S, Thomae:^ Non potest homo sine gratia veritatem sahitarem 
cognoscere; non facere bonum supernaturale; non Deum diligere super 
omnia; non omnia legis mandata implere; non resurgere a peccato; non 
se ipse ad gratiam praeparare. 

Ergo: Homo est per se et absque gratia plane non dispositus ad 
sahitem Dei. Indiget ergo, ut disponatur sive praeparetur per gra- 
tiam praevenientem et operantem. Per se injustus coram Deo non 
potest salvari nisi Deo justificante; neque potest justificari nisi Deo prae- 
parante et disponente ad justificationem per suam gratiam praevenientem. 
Indiget motionis divinae, ut, motus a Deo, se ad bonum supernaturale 
justificationis moveat. 

Conditiones quae justificationem formalem oportet praecedant, quippe 
quae hominem justificandum praeparant duplicis generis sunt, scilicet objec- 
tivi et subjectivi. 

I. Conditio objectiva et fundamentalis omnis justificationis est 
infusio gratiae. 

Dicit enim S. Thomas expresse: «Non posset intelHgi remissio culpae 
— quae est justificatio impii (v. supra) — si non adesset infusio gratiae.n^ 
Et: «Sine culpa esse» peccator non potest, «nisi gratiam habeat.»^ Et 
alio loco: «Tota justificatio impii originaliter consistit in gratiae in- 
fusione. Per eam liberum arbitrium movetur.»* Per gratiam infusam 
minime ergo aliqua causa meritoria et subjectiva justificationis in- 
telhgitur, sed est, ex contrario, «prima gratia», de qua dicitur: «praecedit 
omne meritum» (de qua re infra). Gratia infusa est conditio omnino ne- 
cessaria omnis justificationis, conditio fundamentalis, sine qua anima non in 
uUam motionem salvificam pervenire posset, quia, ut supra saepe dictum 
est, anima per se et sine gratia ne se praeparare quidem ad salutem 
potest. Ad hunc finem oportet gratia eam praeveniat movens et ita 
praeparans et disponens. Id per infusionem gratiae Deus efficit. Et ita 
intelligendum est, quod dicit Angelicus: «Gratiae infusio causa est omnium 
aliorum, quae requiruntur ad justificationem impii.»^ 

^ V. Qu. I nostrae dissertationis. 

Dubitari ergo iion potest, quin gratiae infusio sit actio quaedam 
objectivi generis, quod magis perspicuum fit ex verbis S. Thomae: 
«Ipsa Dei moventis motio est gratiae infusio»;^ est igitur motio 
non nostra, sed Dei, conditio non subjectiva, sed objectiva justificationis. 

Ipsa infusio est actus Dei. Sed id, quod infunditur, qualitas est et 
vis homini inhaerens, id est gratia habituaiis, sine qua impossibile est 
homini «Deo acceptum et dignum vita aeterna» fieri.^ — Haec etiam alio 
modo exprimere possumus: Id quod infunditur est quum gratia actualis, 
tum gratia habitualis : ad primos actus, quibus homo disponitur ad justifica- 
tionem infunditur gratia actualis, postea infunditur gratia habitualis. Quando 
Deus supernaturaliter movet voluntatem hominis, hoc fit gratia actuali; 
quando homo sufficienter dispositus est, infunditur gratia habitualis, qua 
formaliter homo fit gratus et acceptus Deo. 

2. Conditio subjectiva justificationis impii per denominationem 
conversionis peccatoris recte exprimi potest. 

Justificamur non per nosmetipsos, at non sine nobis. Requiritur 
motio liberi arbitrii, a Deo per gratiam infusam moti, ad justificationem 
accipiendam: «NuUus venit ad Deum per gratiam justificantem absque 
motu Hberi arbitrii.» Hic motus fit «Deo movente», quippe qui «homineni 
ad justitiam movet secundum conditionem naturae humanae» i. e. secundum 
liberum arbitrium.^ «In quolibet motu naturaliter primum est motio ipsius 
moventis (h. I. sc Dei); secundum autem est dispositio sive motus 
ipsius mobilis.» Et: «Ipsa Dei moventis motio est gratiae infusio.»* Et 
finem hujus motionis exprimit S. Thomas dicens: «Movet (Deus) liberum 
arbitrium ad donum gratiae acceptandum.»^ 

Haec acceptatio duo continet, et actionem divinam et Hbertatem 
humanam, «Nam id, quod est infusio active sumpta ex parte Dei, accep- 
tatio est Hbera ex parte hominis.»^ 

Haec motio subjectiva peccatoris ad gratiam justificantem praeparans 
s. disponens est ut uno verbo utar conversio peccatoris. Dicit enim 
S. Thomas: «Deus movet animam hominis convertendo eam ad se 
ipsum. Et ideo ad justificationem impii requiritur motus mentis, quo 
convertitur inDeum.»'' Et: «Requiritur ad remissionem divinae offensae, 

1 P. 40. 

quod voluntas hominis sic immutetur, ut convertatur ad Deum.»i Et: 
«Primum principium est Dei operatio convertentis cor.»^ 

Motus autem, qui fit per conversionem, et per quem anima dispo- 
nitur ad gratiam justificantem «est duplex»,^ scilicet fides et poeni- 
tentia,* nempe: a) motus liberi arbitrii in Deum, qui est actus fidei 
formatae, et b) motus liberi arbitrii in peccatum, qui est actus poeni- 
tentiae.^ 

a) Actus fidei s. liberi arbitrii motus in Deum. 

De actu fidei in conversione dicit generaliter S. Thomas: «Prima 
conversio in Deum fit per fidem. Et ideo motus fidei requiritur ad 
justificationem impii.»^ (dn justificatione impii requiritur actus fidei 
quantum ad hoc quod homo credat Deum esse justificatorem 
hominum per mysterium Christi.»'' Omnino: «Sine fide impossibile 
est placere Deo».^ Fides ergo in Christum sive in «mysterium Christi», 
fides, qua creditur Deum justificare impium per Christum vel per opus 
ejus est secundum S. Thomam necessaria conditio, sine qua peccator nec 
converti nec justificari possit. 

Secundum S. Thomam fides formaliter quidem est in intellectu: 
«Ipsum credere est actus intellectus», sed intellectus «assentientis veri- 
tati divinae ex imperio voluntatis a Deo motae per gratiam; et sic 
subjacet libero arbitrio in ordine ad Deum». Actus fidei est ergo actus 
intellectus, alioquin fides careret omni ratione sufficienti, caeca essetj sed 
talis actus est intellectus, quo homo assentiat veritati «ex imperio volun- 
tatis», alioquin fides careret omni ratione morali. Saepius S. Doctor hoc 
asseverat. Fides salvifica non simpliciter est organum recipiendi sine ulla 
ratione morali, sed habet rationem moralem. 

Sine hac determinatione morali, licet habeat «perfectionem debitam 
ex parte intellectus», fides caret «perfectione debita ex parte voluntatis». 
Haec fides, quae informis denominatur, «non est virtus», non salvifica 
s. justificans: «fundamentum esse non potest».^ 

E contrario fides formata justificans et salvifica est, «fides operans 
per caritatem». Haec est fides viva, quae formata dicitur scilicet cari- 

tate, non quia caritas per se justificans est, sed quia «caritas dicitur forma 
fidei, in quantum per caritatem actus fidei perficitur et formatur». Non 
dicit S. Doctor fidem vivam justificare per bonos actus, sed certe dicit 
fidem non esse vivam et justificantem nisi «principium sit boni actus». 
«Talis auteni habitus est fides formata.»i 

Distinguendum tamen est inter caritatem illam imperfectam et incipi- 
entem, illum amorem, quem etiam Conc. Trid (Sess. VI, 6) inter disposi- 
tiones, justificationem praecedentes enumerat dicens: «Disponuntur autem 
ad ipsam justitiam, dum excitati divina gratia . . . Deum diligerc incipiunt», 
et illam caritatem, qua sensu strictiori fides salvifica «perficitur et formatur». 
Haec caritas, et nondum amor ille initialis, considerari potest ut ultima 
dispositio, sed per se simul existens cum justificatione. Unde, quoties- 
cunque adest haec caritas, simul tempore habetur justificatio, vel ut aliis 
verbis utar: Eo ipso quod adest fides formata, eo ipso adest justificatio 
sine ullo intervallo temporis. 

Fides viva «est virtus» («fides autem informis non est virtus»).^ 
Unde haec virtus? Fortasse ab ipso homine? Per hanc quaestionem 
venimus ad id, quod nescio an primum esse debuerit. Summa enim gra- 

vitate et multis locis S. Doctor negat fidem justificantem esse virtutem 

pure humanam i. e. viribus humanis effici posse. 

«Necesse est quod fides sit a Deo. Ea enim quae sunt fidei, 

excedunt rationem humanam.»'*^ Et hoc «a Deo» multis modis exprimitur 

in hoc systemate, in quo omnia in majorem gloriam liberae et immeritae 

gratiae Dei scripta esse videntur. Jam «praeparatio» ad fidem neces- 

sarie «a Deo est per gratiam», sine qua non elevari possumus «in ea quae 

sunt supra naturam».* 

Fides nascitur ex gratia, «quae facit fidem» et id non solum in 

principio, sed semper. Fides est nova creatio in homine, homini a Deo 

i n f u s a etc. ^ 

Non minus eloquenter quam abundanter S. Thomas de fide justifi- 

cante et salvifica loquitur tanquam de re maximi momenti, tanquam de 

conditione, sine qua nulla invenitur salus homini peccatori. 

Nihilo minus olim dictum erat: «Adversarii incipiunt fidei mentionem 

facere, de qua olim mirum erat silentium.»^ Non, sane, verum est. 

Et quum dicitur: «De hac fide nulla syllaba exstat in doctrina adversa- 

riorum nostroruni",^ et: «Scholastici ne verbum quidem de hac fide 
tradunt»^ — verum est aliquo modo, si «haec fides» tantum habet rationem 
organi receptionis vel potius fidei mortuae (Jac. 2, 20); de «hac fide», velut 
via sakitis, fateor, scholastici «ne verbum quidem tradunt». Sed tanto 
plura de fide viva tradunt. 

b) Actus poenitentiae s. liberi arbitrii motus in peccatum. 

Secunda pars conversionis est poenitentia, de qua dicitur: «Si homo 
poenitentiam non agat, Deus ei non remittit offensam.^^ «Impossibile est 
quod peccatum alicui remittatur sine poenitentia.»* 

«Poenitentia est quaedam doientis vindicta, semper puniens in se 
quod dolet commississe» cum «proposito emendandi»; et hoc «propositum 
emendandi illud, quod contra Deum commissum est» dicitur «proprius 
ejus actus» esse.^ 

«Poenitentia est in voluntate sicut in subjecto»,^ actus liberi 
arbitrii. 

Sed sicut motus fidei etiam motus poenitentiae impossibilis est nisi 
Deo movente. Convertimur per misericordiam Dei, quae «immutat 
voluntatem hominis ad poenitendum». «Poenitentia immediate a 
Deo infunditur sine nobis principaliter operantibus, non tamen 
sine nobis dispositive cooperantibus per aliquos actus.»'' 

Fides et poenitentia conversionem peccatoris constituentes, et ita prae- 
parationem peccatoris ad justificationem consummantes, sunt motus nostri 
et in Deum et in peccatum, sed eodem tempore effectus gratiae Dei. 
Itaque dicere possumus: Convertimur a Deo et nos ipsi convertimus. Ipse 
adultus enim cooperatur actibus fidei et poenitentiae, de quibus hic lo- 
quitur; nam" libere credit, poenitet, Ergo illi actus sunt effectus gratiae 
actualis operantis et cooperantis. 

Hoc jam dictum est a S. Augustino: «Fides sana et catholica neque 
liberum arbitrium negat, sive in vitam malam, sive in vitam bonam; neque 
tantum ei tribuit, ut sine gratia Dei valeat aliquid.»^ «In voluntate hominis 
est, mutare voluntatem in meUus, sed ea potestas nulla est, nisi a Deo 
detur, de quo dictum est: dedit eis potestatem, filios Dei fieri. Quum 

enim hoc sit in potestate, quod, quid volumus, facimus; nihil tam in 
potestate, quam ipsa voluntas est. Sed praeparatur voluntas a Pomino.»^ 

III. Causa justificationis. 

Si ea tenemus, quae supra dicta sunt, dubitari non potest, quaenam 
causa justificationem efficiat. Tamen non alienum fuerit repetere quod ex 
iis quae antecedunt, plane jam scire possumus. Videbimus rursus, quanto- 
pere S. Doctor id agat, ut gratiam Christi immeritam glorificet, ita tamen, 
ut necessarium liberum arbitrium hominis non neget aut certe non inique 
deminuat. 

Gratia causa est tam «remissionis culpae» quam «adeptionis justitiae»;^ 
aut «misericordia Dei immutans voluntatem hominis ad poenitendum»;^ 
gratia «immediate a Deo infusa sine nobis principaliter operantibus»;* 
actus s. «operatio Dei», quippe qui cor convertat,^ fidem creans^ et 
poenitentiam infundens. "^ 

Justificatio impii est omnino «effectus gratiae», quae «remittit culpam», 
et haec remissio est «inseparabilis efifectus gratiae»;^ effectus «gratiae 
solius».^ 

Ubinam hic invenimus meritum hominis esse causam justificationis .? 
Repudianda est ejusmodi interpretatio, si, auctore S. Doctore, justificatio 
pro remissione peccatorum accipitur.i^ 

Hoc ut intelligatur, jam sufficit monere, eam gratiam, de qua agitur, 
gratiam primam, praevenientem et praeparantem esse, quae «praecedit 
omne meritum», aut gratiam operantem esse de qua S. Doctor jam 
in quaestione fundamentali sic loquitur: «Considerandum est de efiectibus 
gratiae; et primo de justificatione impii, quae est effectus gratiae 
operantis; secundo de merito, quod est efifectus gratiae cooperantis.»ii 
Omnino: Status justitiae tamquam conditio ad meritum requiritur. 

Exclusum ergo expressis verbis meritum hic est. 

Certe sunt actus vel motus liberi arbitrii hominis, ex quibus pendeat 
justificatio, videlicet fides et poenitentia (conversio peccatoris). Sed non 

habent rationem causae justificationis, sed conditionum necessariarum ex 
parte hominis justificationem accipientis, quod ex iis, quae jam dicta sunt, 
satis patet. Et deinde satis superque certiores facti sumus de origine 
harum conditionum; sunt enim effectus de Deo in homine positi salva 
libertate voluntatis humanae, Deo movente, non cogente. Instar omnium 
citamus locum, quo ait S. Doctor: «Hi actus humani (sc. motus liberi 
arbitrii in Deum et in peccatum — fides et poenitentia) sunt effectus 
gratiae operantis.»i 

Quin etiam S. Doctor expressis verbis oppositam sententiam rejicit ut 
errorem Pelagianum (sive Semipelagianum). Ait enim: «Hanc autem 
causam Pelagiani ponebant solum liberum arbitrium hominis; et propter 
hoc dicebant quod initium fidei est ex nobis, in quantum scilicet ex 
nobis est quod parati sumus ad assentiendum his quae sunt fidei, sed 
consummatio fidei est a Deo.» «Sed hoc est falsum, quia quum homo 
assentiendo his quae sunt fidei, elevetur supra naturam suam, oportet 
quod hoc insit ei ex supernaturali principio interius movente, quod est 
Deus.»2 

Nihilo minus S. Thomas interdum modo loquendi utitur, ex quo 
concludere possimus, hominem, secundum doctrinam ejus, remissionem 
peccatorum mereri posse. Caveamus, ne per hoc in confusionem 
incidamus! Admodum simplex res re vera est. Utitur enim S. Thomas 
(sicut alii auctores ecclesiastici) interdum appellatione «remissionis pecca- 
torum» non pro remissione culpae et poenae aeternae, quae ratio loquendi 
simplex et vulgata est, sed pro «remissione reatus poenae temporalis», 
quae «ad gratiam cooperantem pertinet»^ et ideo sub merito cadit. ^ 
«Utrumque est a gratia, sed primum (remissio culpae etc.) a gratia sola, 
secundum (remissio poenae temporalis) ex gratia et libero arbitrio.»^ 

Indulgentias ergo, non vero peccatorum stricte dictam remissionem 
mereri possumus. 

IV. Fundamentum justificationis. 

Fundamentum justificationis idem interpretandum est, quod edam causa 
meritoria vocatur.^ De hac re breviter loqui possumus, quia nihil magis 
conspicuum apud Angelicum invenitur. 

Fundamentum meritorium totius justificationis sive id, propter quod 
Deus justificat impium, est Christus in opere suo satisfactorio. 

Multis modis S. Thomas hoc exprimit. Objectum fidei justificantis 
generaliter designat dicens: «In justificatione impii requiritur actus fidei 
quantum ad hoc quod homo credat Deum esse justificatorem hominum 
per mysterium Christi.»i Alio loco: «Foenitentia est cum fide pas- 
sionis Christi, per quam justificamur a peccatis.»^ «Passio Christi de 
se sufficiens est ad toilendum omnem reatum poenae non soUim 
aeternae, sed etiam temporalis; et secundum modum quo homo participat 
virtutem passionis Christi, percipit etiam absolutionem a 
reatu poenae.»^ «Remissio culpae non est nisi ex virtute passionis 
Christi ... quae proprie est causa, sine qua esse non potest,»^ 
«Ad passionem Christi ordinatur actus poenitentiae virtutis et per fidem 
et per ordinem ad claves Ecclesiae; et ideo utroque modo causat re- 
missionem culpae virtute passionis Christi.»^ Et rursus gene- 
raliter per verba S. Augustini: «Illa fides sana est qua credimus nullum 
hominem, sive majoris, sive parvae aetatis, liberari a contagio mortis, et 
obligatione peccati, nisi per unum mediatorem Dei et hominum 
Jesum Christum.»^ 

Consensus 

ecclesiasticus de justificatione. 

Concordia hujus doctrinae S. Thomae de justificatione cum vetere 
doctrina ecclesiastica nunc demonstranda est. De hac concordia sententiae 
auctorum satis constant. Cognoscemus doctrinam S Thomae quasi ex- 
plicationem esse doctrinae ecclesiastice definitae praecedentium saecu- 
lorum. Apud nos autem non raro contenderunt viri docti, doctrinam 
ecclesiasticam sequentium saeculorum (ante- et post- Tridentinorum) 
quasi degeneratam et depravatam considerandam esse de doctrina puriori 
St. Thomae. Sed etiam hic plena concordia apparebit, etiam hic ex- 
plicatio datur, videlicet explicatio eorum, quae antea per S. Thomam 
data erant. 

Notandum tamen est: Investigatio nostra solum spectat ad definitam 
doctrinamEcclesiae. Inveniuntur enim etiam doctrinae privatae, quarum 

nonnullae magis vel minus, aperte vel occulte doctrinam Ecclesiae im- 
pugnent, quas equidem non respicimus. De his autem ut rationem reddat 
Ecclesia postulandum non est. 

I. Non doctrinam formatam de justificatione vel explicatam continent 
vetera testimonia, quae iiic comparanda sunt, sed inchoatam certe et 
adumbratam, unde manat doctrina S. Thomae velut ex fonte vel potius 
velut conclusio necessaria, 

Sic jam canones Concilii Milevitani contra Pelagianos. ^ Quum hic 
dicitur: «Placiiit, ut quicunque dixerit, gratiam Dei, in qua justificamur 
per Jesum Christum Dominum nostrum, ad solam remissionem pecca- 
torum valere . . , anathema sit»,^ licet vel potius necesse est triplicem 
conclusionem facere: Causa justificationis est gratia Dei, fundamentum 
ejus est Jesus Christus, et consistit primo loco in remissione peccatorum 
(vide: «solam»). 

«Item, quisquis dixerit, eandem gratiam Dei per Jesum Christum 
propter hoc tantum nos adjuvare ad non peccandum, quia per ipsam nobis 
revelatur et aperitur intelJigentia mandatorum, ut sciamus, quid appe- 
tere et quid vitare debeamus, non autem per illam nobis praestari, ut 
quod faciendum cognoverimus, etiam facere diligamus atque valeamus, 
a. s.»3 «Item placuit, ut quicumque dixerit: Ideo nobis gratiam justifica- 
tionis dari, ut quod facere per liberum jubemur arbitrium, facilius possi- 
mus implere per gratiam, tanquam et si gratia non daretur, non quidem 
facile, sed tamen possimus etiam sine illa implere divina mandata, a. s. 
Non ait Dominus: Sine me difficilius potestis facere, sed ait: Sine me 
nihil potestis facere.»* 

Licet hic negative concludere: NuIIa justificatio acquiri potest, nec 
negativo sensu remissionis, nec positivo sensu sanctificationis, per vires 
humanas, quia sine gratia nihil facere possumus. 

Eodem modo synodus Ephesina II eos damnavit,^ qui cum Coelestio 
sentiebant h. e. Pelagianos et Massalianos. 

Quod ad canones Concilii Arausicani II contra Semipelagiauos attinet, 
sufficiunt quae supra Cap. IV dissertationis nostrae diximus. 

In epistola Coelestini I de erroribus Semipelagianorum dicitur 
«in praevaricatione Adae omnes homines naturalem possibilitatem et inno- 
centiam perdidisse, et neminem de profundo illius ruinae per liberum 

arbitrium possc consurgere, nisi eum gratia Dei miserantis 
erexerit».! 

«Nemo nisi per Christum libero bene utitur arbitrio.» 
«Ncc ex liac (sc. prae\'aricatione) potuit erui, nisi ei providentia regcnera- 
tionis statum pristinae libertatis Christi Domini reformasset adventus, » ^ 

Ergo; Ad justificationem liberum quidem arbitrium requiritur et libertas 
humana. Sed ad bene utendum libero arbitrio requiritur gratia Christi 
pristinam Hbertatem restituentis. 

Non aHud hoc est, quam quod etiam S. Thomas docet: Ad justifica- 
tionem motus quidem Hberi arbitrii requiritur; sed non fit nisi Deo mo- 
vcnte, Gratia Dei praeveniens dat non solum posse facere, sed etiam 
possc veHe, 

«Omnia studia et omnia opera ac mcrita Sanctorum ad Dci gloriam 
laudemque referenda sunt, quia nemo aliunde ei placet, nisi cx eo, 
quod ipse donaverit.»^ 

«Ita Deus in cordibus hominum atque in ipso libero operatur arbitrio, 
ut sancta cogitatio, pium consilium omnisque motus bonac volun- 
tatis ex Deo sit, quia per illum aliquid boni possumus, sine quo nihil 
possumus. » ^ 

«Non dubitamus, ab ipsius gratia omnia hominis merita prae- 
veniri, per quem fit, ut aliquid boni et velle incipiamus et facere 
(Phil. 2, 13). Quo utique auxilio et munere Dei non aufertur liberum 
arbitrium, scd liberatur.» «Tanta enim cst erga omnes homines 
bonitas Dei, ut nostra velit esse merita, quae sunt ipsius dona, 
et pro his, quae largitus est, aeterna praemia sit donaturus, Agit quippe 
in nobis, ut, quod vult, et velimus et agamus,»^ 

Haec omnia quasi ex animo Angelici scripta csse dixeris. Contendcre 
ausim neque nimis audacter contenderc mihi videor, supra dicta si ad- 
miserimus, doctrinam de justificatione, utique si ad omnia essentiaha 
spcctes, aliam quam doctrinam Angelici possibilem non esse. Ex doctrina 
Patrum explicatur doctrina Angelici sicut flos ex gemma. Restat ut 
fructus ex flore maturescat. Maturitas autem perfecta non pertinet ad 
tempus progrediens, scd ad tempus consummatum. 

Sed quid multa dicam.^ Quod attinet ad relationem S. Thomae ad 
vetera de gratia justificante testimonia ecclesiastica, quae supra diximus 
sufficiunt quoad finem nostrum, 

1 Epist. Coelest. Cap. 4. 

2 Ibid, Cap. 7, 
^ Ibid. Cap. 8. 
* Ibid. Cap. 9, 
5 Ibid. Cap. 12. 

2. Relationem ejus ad doctrinam sequentis temporis, ecclesiastice 
definitam, ut cognoscamus, Tridentinum imprimis considerandum est. 

a) Et liic apparebit, doctrinam Tridentinam non degeneratam essc a 
doctrina St. Thomae puriori, sed potius quasi ejus explicationem existi- 
mandam esse. 

«Etsi ille (J. Chr.) pro omnibus mortuus est, ^ non omnes tamen mortis 
ejus beneficium recipiunt; sed ii duntaxat, quibus meritum passionis 
ejus communicatur.»2 

«Homines nisi in Christo renascerentur, nunquam justificarentur, quum 
ea renascentia per meritum passionis ejus gratia, qua justi fiunt, 
illis tribuatur.»3 

De necessitale praeparationis dicitur: 

«Declarat (synodus), ipsius justificationis exordium in adultis a Dei 
per Jesum Christum praeveniente gratia sumendum esse: hoc est, ab 
ejus vocatione, qua, nullis eorum existentibus meritis, vocantur, 
ut, qui per peccata a Deo aversi erant, per ejus excitantem atque adju- 
vantem gratiam ad convertendum sead suam ipsorum justificationem, 
eidem gratiae hbere assentiendo et cooperando, disponantur ita, ut tan- 
gente Deo cor hominis per Spiritus Sancti illuminationem, neque homo 
ipse nihil omnino agat, inspirationem illam recipiens, quippe qui illam 
et abjicere potest, neque tamen sine gratia Dei movere se ad 
justitiam coram illo libera sua voluntate possit. Unde in sacris htteris 
quum dicitur:* 'Convertimini ad me, et ego convertar ad vos', libertatis 
nostrae admonemur; quum respondemus : ^ 'Converte nos, Domine, ad te, 
et convertemur', Dei nos gratia praeveniri confitemur,»^ 

De modo praeparationis dicitur: 

«Disponuntur autem ad ipsam justitiam, dum excitati divina gratia et 
adjuti, fidem ex auditu concipientes,' libere moventur in 
Deum, credentes vera esse, quae divinitus revelata et promissa sunt, 
atque illud in primis, a Deo justificari impium per gratiam ejus, per 
redemptionem, quae est in Christo Jesu, ^ et, dum peccatores . . . se 
convertendo in spem eriguntur, fidentes Deum sibi propter 
Christum propitium fore, illumque tanquam omnis justitiae 



1 11 Cor. 5, 15. 

2 Canones et decreta Conc. Tridentini Sess. VI, Cap. 3. 
8 Conc. Trid. Sess. VI, Cap. 3. 

4 Zach. I, 3. 

8 Jer. Tliren. 5, 21. 

6 C. Trid. Ibid. Cap. 5. 

7 Rom. 10, 17. 

8 Rom. 3, 24. 

fontem diligere incipiunt ac propterea moventur adversus peccata 
per odium aliquod et detestationem, hoc est, per poenitentiam.n^ 

Quid sit justificatio impii, et quae ejus causae, sic declaratur: 

«Hanc dispositionem seu praeparationem justificatio ipsa conse- 
quitur; qiiae non est sola peccatorum remissio, sed et sanctificatio 
et renovatio interioris iiominis per voluntariam susceptionem 
gratiae et donorum, Unde liomo ex injusto fit justus, et ex inimico 
amicus, ut sit haeres secundum spem vitae aeternae.^ Hujus justificationis 
causac sunt: 

finalis quidem, gloria Dei et Christi, ac vita aeterna; 

efficiens vero, misericors Deus, qui gratuito abluit^ et sancti- 
ficat,4 signans et ungens-'' Spiritu promissionis Sancto,^ qui est pignus 
haereditatis nostrae; 

meritoria autem, dilectissimus Unigenitus suus, Dominus noster 
Jesus Christus, qui quum essemus inimici, ' propter nimiam caritatem, 
qua dilexit nos,^ sua sanctissima passione in ligno crucis nobis justi- 
ficationem meruit, et pro nobis Deo Patri satisfecit; 

instrumentalis item, sacramentum baptismi, quod est sacramentum 
fidei, sine qua nulli unquam contigit justificatio; demum: 

unica formalis causa est justitia Dei, non qua ipse justus est, sed 
qua nos justos facit; qua videlicet ab eo donati, renovamur spiritu mentis 
nostrae, et non modo reputamur, sed vere justi nominamur et 
sumus, justitiam in nobis recipientes.»^ 

«Quamquam nemo possit esse justus, nisi cui merita passionis 
Domini nostri Jesu Christii^ communicantur: id tamen in hac 
justificatione impii fit, dum ejusdera sanctissimae passionis merito 
per Spiritium Sanctum caritas Dei diffunditur ii in cordibus eorum, qui 
justificantur, atque ipsis inhaeret, unde in ipsa justificatione cum 
remissione peccatorum haec omnia simul infusa accipit homo 
per Jesuni Christum, cui inseritur, fidem, spem et caritatem. » ^^ 

Quomodo intelligatur, impium per fidem et gratis justificari: 

1 Ibid. Cap. 6. 

2 Tit. 3, 7. 

3 Cfr. remissionem. 

4 Cfr. sanctificationem. 
^ Tit. 3, 5. 

6 Eph. I, 13. 
■^ Rom. 5, 10. 

8 Epli. 2, 4. 

9 Ibid. Cap. 7. 
10 Phil, 3, 9. 10. 
" Rom. 5, 5. 

» Ibid. Cap. 7. 

«Quum Apostolus dicit, ^ justificari hominem per fidem et gratis, ea 
verba in eo sensu intelligenda sunt, quem perpetuus Ecclesiae catholicae 
consensus tenuit et expressit; ut scilicet per fidem ideo justificari dicamur, 
quia fides est humanae salutis initium, fundamentum et radix 
omnis justificationis, sine qua impossibile est placere Deo,^ 
et ad filiorum ejus consortium pervenire; gratis autem justificari ideo 
dicamur, quia nihii eorum, quae justificationem praecedunt, 
sive fides, sive opera, ipsam justificationis gratiam prome- 
retur. 'Si enim gratia est,^ jam non ex operibus; alioquin — ut idem 
Apostolus inquit — gratia jam non est gratia'.»'' 

Etiam Tridentinum sicut S. Thomas his ipsis verbis distinguit inter 
remissionem peccatorum stricte sic dictam, quae gratia operante per 
fidem consequenda est (et quae tam saepe justificatio vocatur), et indul- 
gentias, quae etiam per bona opera consequendae sunt: 

«Docendum est . . . poenitentiam post lapsum . . . continere non 
modo etc. verum etiam satisfactionem per jejunia, eleemosynas, orationes 
et alia pia spiritualis vitae exercitia; non quidem pro poena aeterna» 
— cujus remissionem ergo per opera satisfactoria mereri nemo potest — 
«quae una cum culpa remittitur, sed pro poena temporali.»^ 

His et similibus positis, si quis dixerit, doctrinam Concilii Tridentini 
de justificatione impii Semipelagianam esse et degeneratam a puriori doc- 
trina S. Thomae, is miram certe opinionem habet vel de Semipelaglanismo, 
vel de patribus Concilii, quippe qui uin ipso mcdio conclavi ordini habendo, 
una cum divinae Scripturae codicibus et Pontificium Maximorum decretis 
'Summam' Thomae Aquinatis super altari patere voluerint, unde consilium, 
rationes, oracula peterentur».^ 

Quid autem de sequentibus concilii canonibus? Numquid et illi con- 
tagio Semipelagiano infecti sunt vel e contrario nonne ipsis verbis directi 
sunt adversum quemlibet Pelagianismum vel Semipelagianismum? 

«Si quis dixerit, horainem suis operibus, quae vel per humanae 
naturae vires, vei per legis doctrinam fiant, absque divina per Jesum 
Christum gratia posse justificari coram Deo, a. s.»'' 

«Si quis dixerit, ad hoc solum divinam gratiam per Jesum Christum 
dari, ut facilius homo juste vivere ac vitam aeternam promereri possit; 



• Rom. 4, I sqq. 

2 Hbr. II, 6. 

3 Rom. II, 6. 

4 Ibid. Cap. 8. 

5 C. Trid. Sess. VI. Cap. 14. 

6 Vide supra Cap. III. p. 8, 
' Ibid. Can. i. 

quasi per liberum arbitrium sine gratia utrumque, sed aegre tamen et 
difficulter, possit, a. s.»i 

«Si quis dixerit, sine praevenicnte Spiritus Sancti inspiratione atque 
ejus adjutorio hominem credere, sperare, diligere aut poenitere posse, sicut 
oportet, ut ei justificationis gratia conferatur, a. s.»^ 

Quis est, nisi doctrinae S. Thomae ignorans, cui non perspicuum est, 
doctrinam Conc. Tridentini optime cum illa doctrina concordare? Quod 
attinet ad iiunc consensum nihil est quod agam de singulis. Nemini 
non patebit. 

Aliquid novi quidem importat Tridentinum. Sed nihil plane novi. 
Cognovimus apud S. Thomam nomine justificationis potissimum designari 
remissionem peccatorum. «Remissio peccatorum est justificatio.» 
Neque tamen ignoramus verba ejus dicentis: «Remotio cujuslibet peccati 
dicitur justificatio.» Notionem ergo habet S. Thomas utriusque rei, justi- 
ficationis nempe quasi remissionis objectivae peccatorum coram judicio 
Dei consideratae necnon justificationis spectatae prout est remotio subjec- 
tiva peccati e corde credentium, seu sanctificatio. 

Hic quidem aliquid novi Tridentinum importat, Sed plane novi? 
Nihil sane. Omnino nihil novi, quod sit vel prorsus diversum a doctrina 
S. Thomae vel ei contradicens. Novi in Tridentino nihil aliud invenitur, 
quam plenior explicatio eorum, quorum germina jam apud S. Thomam 
inveniuntur. Nam quum apud S. Thomam, tum in Tridentino inest in 
verbo justificationis non solum remissio, sed etiam sanctificatio. Sed 
S. Thomas maxime explicat, quid insit in voce remissionis, Tridentinum 
vero, hoc jam abunde explicato et absoluto, quid insit in voce sanctifica- 
tionis. Hujus plenioris explicationis causa exterius allata est patribus con- 
cilii ex doctrina protestantium, praesertim Martini Lutheri adhuc ab 
Ecclesia aliena (de qua infra). 

b) Quamvis ex his jam pateat, Ecclesiam post Thomam, quae in 
Tridentino suum de justificatione judicium declaraverit, minime a doctrina 
S. Thomae delapsam esse, adhuc forsan quis dubitaverit, utrum post Tri- 
dentinura talis degenerationis Ecclesia Romana merito accusari possit an non ? 

Admodum facile haec quaestio solvitur, testimoniis eisque publicis, 
copiose jam collatis Cap. Ill dissertationis nostrae. 

Scholae enim et academiae, conditores et legiferi ordinum religiosorum, 
Pontifices Maximi, inter quos prae ceteris Leo XIII, usque in diem hodi- 
ernum unanimiter S. Thomam admirantur tamquam Doctorem praestantis- 
simum. «Jamvero compertum est, in magnis illis humanae sapientiae do- 

1 Ibid. Can. 2. 

2 Ibid. Can. 3. 

miciliis, tanquam in suo regno Thomam consedisse principem; atque om- 
nium vel doctorum vel auditorum animos miro consensu in unius 
angelici Doctoris magisterio et auctoritate conquievisse.»i — 
Quid vis amplius? Fortasse testimonia privata, quorum copia permagna 
est? Sed primum: non pertinent ad demonstrationem, et deinde: niliil 
attinet ea nominare. 

Satis incredibile videtur, hos testes uno quasi spiritu angelicum Doc- 
torem maxime admirari et valde despicere. Boni theologi erant. Sed 
«Sic et Non», ut inter omnes constat, non est bona theologia. 

Concedendum quidem est circa hanc de gratia doctrinam inler se 
disputare scholas praesertim Thomistarum et Molinistarum. Sed ab 
errore nominum cavendum est. «Appellatio enim controversiae Thomistarum 
et Molinistarum inducere quempiam potest, ut id agi putet, Sanctumne 
Thomam an Molinam potius sequamur. Qua opinione nihil absurdius 
esse potest. Molina ita librum suum exorditur, ut se S. Thomam 
principem solemque theologiae scholasticae sequi profiteatur; atque in 
hunc diem Societas Jesu constanter Angelicum Doctorem tanquam 
duccm suis proposuit.» «Non illud igitur agitur, utrum S. Thomae 
doctrinam an alterius cujuspiam profiteri malimus, sed utra earum partium, 
in quas S. Thomae schola sub finem saeculi XVI divisa est, ipsum rectius 
interpretetur.»2 

An fortasse Jesuitae St. Thomam ita interpretantur, ut specie quidem 
consentientes, re tamen ipsa Angelicum impugnent, videlicet gratiae parum 
et libero arbitrio nimium concedentes? 

Huic quaestioni in libro nostro de hac re scripto respondimus, ubi de- 
monstrare conati sumus ipsos Jesuitas (adversarios Thomistarum) plus gratiae 
et minus libero arbitrio tribuere quam Lutheranos nostri temporis.»^ 

Praeterea horum omnium studiosos remittimus ad historiam «Congrega- 
tionis de auxiliis», et ad praecedentes disputationes, haud scio an testi- 
monium omnium illustrissimum his de rebus. Theologum aliquem, qui 
ausus esset auctoritatem ipsius St. Thomae negare vel impugnare, Ecclesia 
sine dubio, missis omnibus ambagibus, a disputationibus alienasset. 

Sed haec hactenus! 

3. Relatio denique doctrinae S. Thomae de justificatione ad senten- 
tiam quum Lutheri tum Lutheranismi recentioris praesertim nostri 
temporis nunc investiganda est. 



1 V. s. p. 6. 7. 

2 G. Schneemann S. J. Controversiarum de Divinae gratiae liberique arbitrii concordia 
initia et progressus. Freiburgi Brisgoviae 1881. P. 7 sq. 

=* Die Gnadenlehre und die stille Reformation passim. 

a) Relatio hujus doctrinae ad doctrinam Lutheri. 

Haec cum doctrina S. Thomae non concordat: 

a) Imprimis quia doctrina Lutheri liberum arbitrium e conversione, 
e justificatione excludit vel potius in vita humana omnino negat, mutatis 
verbis quia Lutherus pro mero determinismo propugnat. ^ 

«Est imprimis necessarium nosse, quod Deus omnia incommutabiH et 
aeterna infallibilique vokmtate et praevidet et proponit et facit . . . 
Ex quo sequitur, omnia quae facimus, omnia quae fiunt . . . revera 
fiunt necessario et immutabiliter, si Dei voluntatem spectes.»^ «Adeo 
stat et permanet invicta sententia, omnia necessitate fieri.»^ 

«Sequitur, liberum arbitrium esse plane divinum nomen, nec ulli 
posse competere, quam soli divinae majestati . . . Quod si hominibus tri- 
buitur, nihilo rectius tribuitur, quam si divinitas quoque ipsa eis tribueretur, 
quo sacrilegio nullum esse majus possit.»^ 

«Deus absconditus in majestate neque deplorat neque toUit mortem, 
sed operatur vitam, mortem et omnia in omnibus.» «Deus mera 
vohmtate sua homines deserit, indurat, damnat.»^ 

«Hic est fidei summus gradus, credere illum esse clementem, qui tam 
paucos salvat, tam multos damnat, credere justum, qui sua voluntate nos 
necessario damnabiles facit.»® 

«Quidquid fit a nobis, non libero arbitrio sed mera necessitate fit,»'' 

De piis dicitur: «Ita manet pios regnum, etiamsi id ipsi neque 
quaerant nec cogitent, ut quod illis a Patre suo paratum est.»^ «Ita 
vides, quam dives sit homo Christianus sive baptisatus, qui etiam volens 
non potest perdere salutem suam, quantiscunque peccatis, nisi nolit cre- 
dere. » ^ 

De impiis e contrario: Quod faciunt, id fit «movente ipso Deo, non 
aliter quam si faber securi serrata et dentata male secaret. Hinc fit, quod 
impius non possit non semper errare et peccare, quod raptu 
divinae potentiae motus otiari non sinitur, sed velit, cupiat, faciat 
taliter, qualis ipse est». «Omnipotentia Dei facit, ut impius non possit 



' Cfr. ad sequentia pleniorem explicationem in opere auctoris: Den christelige 
Dogmatik. Christiania 1SS9. Tom. I p. 278 sqq. 

2 D. Martini Lutheri opp. latina Francofurt. 1S73 p. 133 sq. 

3 Ibid. 136. 

4 Ibid. 15S. 

5 Ibid. 222. 

6 Ibid. 154. 

7 Ibid. 155. 

8 Ibid. 234. 

s Opp. lat Jen. II, 271. 

motum et actionem Dei evadere, sed necessario illi subjectus 
paret»! 

Sunt, quos Deus oderit, nulla exstante culpa: «Paulus ex Malachia 
probat illam afflictionem sine merito, soloque odio Dei illatam Esau, 
ut liberum arbitrium nihil esse concludat.»^ 

Sunt, qui contendant, Lutherum postea determinismum suum, quem 
praesertim in libro «De servo arbitrio» exposuit, dereliquisse. Sed falso 
hoc opinantur. Anno 1537 scribit: «NuIIum agnosco meum justum 
librum nisi forte 'De servo arbitrio' et catechismum,»^ In commentario ad 
Galat. anno 1537 scribit (ad Cap. 6, i): «Idem enim, quod ab initio hujus 
causae credidi et docui de justificatione, de Sacramentis et de omnibus 
aliis doctrinae Christianae articulis, adhuc hodie, nisi majore 
certitudine . . . credo et profiteor, et quotidie Christum oro, ut in ea fide 
et confessione me conservet et corroboret usque ad diem adventus sui 
gloriosi. Amen.»* 

Determinismum suum derelinquere Lutherus re vera non potuisset nisi 
se ipse derelinquens. Hic determinismus est et manet res principalis, ex 
qua imprimis pendet doctrina ejus propria de fide et operibus. 

Ex doctrina de «servo arbitrio», velut ex fonte abundanti, gravissimae 
consequentiae effluunt, quum de vi atque ratione justificationis impiorum 
agitur. 

/?) De essentia justificationis. 

Justificatio secundum hanc doctrinam potest tantum consistere in ex- 
trinseca imputatione justitiae, Deo solo propter satisfactionem Christi 
operante. 

«Ita Christi merita nobis donantur, ut justi reputemur fiducia meri- 
torum Christi.»^ 

«In Ecclesiis nostris apud theologos Augustanae confessionis extra 
controversiam positum est, totam justitiam nostram extra nos . . . quaeren- 
dam, eamque in solo Domino nostro Jesu Christo consistere. » ^ 

Tali modo, si rem vere aestimamus, dicendum erat totum mundum 
hac extrinseca imputatione propter satisfactionem seu meritum Christi, 



^ Opp. lat. Francof. p. 258. 

2 Ibid. 276. 

3 De Wette, Luthers Briefe V, 70. 

* Opp. lat. Jenae 161 1. Tom. V fol. 150 sq. Coafer praeterea Commentarium Lutheri 
ad Is. lo, II (anno 1534); ad Gen. 6, 6 (anno 1536); ad i Tim. 2, 4 (anno 1533? 
sic Walch). Laurentium Vallam, qui docuit «omnia fieri decernente Deo», laudat 
Lutherus, quia «de libero arbitrio bene disputat».* 

5 Apol. Conf. Aug. Art. XXI, 19 (MuUer). 

6 Form. Conc. Sol. Decl. III, 55 (JMulIer). 

* Werke. Erlangen 58, 239; cfr. 222; 25, 182. 

et solo Deo operante, justificatum esse coram Deo, quia Christus pro toto 
mundo satisfecit. 

«Hoc facto (i. e. morte evicta per Christum mortuum) totus mundus 
purgatus et expiatus est ab omnibus peccatis. Sublatis vero 
pcccato et morte per unum illum hominem, Deus nihil aliud videret 
amplius in toto mundo, praesertim (!) si crederet, quam meram 
purgationem et justitiam . , . Si peccata totius mundi sunt in 
illo uno homine Jesu Christo, tum non sunt in mundo. Si autem 
non sunt in ipso, sunt adhuc in mundo. Item, si Christus ipse factus est 
reus omnium peccatorum, quae nos omnes commisimus, ergo nos ab- 
soluti sumus ab omnibus peccatis.»^ 

Circa essentiara justificationis ergo Lutherus a S. Thoma dififert, Thoma 
scilicet docente justificationem consistere et in repiitatione et in intrinseca 
infusione justitiae, Luthero autem tantum in extrinseca reputatione s. im- 
putatione. 

y) De conditione fidei. Secundum doctrinam de «servo arbitrio» s. de 
Deo solo operante, re vera non est, cur de jusdficationis conditionibus saltem 
subjectivis disputetur, de illis nempe quibus homo ad aliquid praestandum 
obligatur. 

« Promissiones Novi Testamenti nullam habent annexam condi- 
tionem, neque exigunt quicquam a nobis.n^ 

Quum nihilomius de contritione cordis et praesertim de «sola fide» 
sermo est quasi de conditionibus justificationis, per has appellationes nihil 
per se bonum intelligendum est, sed tantum oqyavov aliquod lyiJtxv/Mv, 
homine se mere passive gerente. Tale organum est praesertim illa fides, 
qua «sola» impius justus pronunciatur, non autem illa fides formata, viva 
vel vivida, qua justus redditur. Manet intus impius qualis antea. 

Disdnctionem adhuc ubique usitatam et ab omnibus receptam inter 
fidem vivam et mortuam Lutherus non admittit, sed damnat quasi «diabo- 
licam».-' «Falsum erit, si quis dicat . . . fidem, quatenus caritatem, qua 
formetur, conjunctam habet, justificare. » * 

«Haec fides specialis, qua credit unusquisque sibi remitd peccata 
. . . justificat nos,»^ 

Hac fide «sola», «non caritate formata justificamur. Haec fides justi- 
ficat sine et ante caritatem».® 



1 Opp. lat. Jen. IV fol. 76. 
- Luther ad Galat. IV, 22. 

3 Ad Gal. 3, 12. 

4 Form. Conc. S. D. III (Muller p. 620). 

5 Apol. IV, 45 (MuUer). 
« Ad Gal. 2, 17. 

Huic fidei nulla prorsus inest vis moraiis, est tantum organum 
receptivum, Deo dante et peccatore tantum accipiente: «Dieweil der Glaub, 
ehe wir etwas thun oder wirken, nur ihm schenken und geben 
laszet und empfahet, so wird uns der Glaube zur Gereciitiglceit ge- 
rechnet.»^ 

Fides justificans ergo est tantum organum, quo accipit peccator meri- 
tum Christi, sibi extrinsecus imputatum, et quo tegitur quasi vestimento, 
sub quo Deus velut miro errore divino injustitiam intus 
latentem cernere non potest. 

Justificatio ergo actus divinus est, quo Deus hominem credentem, sed 
in se prorsus injustum, nihilominus justum pronunciat propter alienam 
sc. Christi justitiam. 

«Das muss man hier fleissig merken, dass diese Reinigkeit (sc. die 
durch denGlauben imputirte) nicht unser sondern eine fremde Reinig- 
keit ist. Wenn du aber einen Christenmenschen ausserhalb der 
Reinigkeit und Gerechtigkeit des Herrn Christi, wie der Mensch an ihm 
selbst ist, ansehen willst, so wirst du nicht allein, er sey auch so 
heilig als er wolle, keine Reinigkeit an ihm finden, sondern er (der 
Christenmensch) ist wohl so schwarz und hesslich, als schier der 
Teufel selbst.»2 

Per has opiniones^ de justificatione Lutherus differt non modo a 
doctrina Angelici, sed etiam ab omni doctrina de hac re adhuc in Ecclesia 
accepta. 

b) Relatio doctrinae S. Thomae ad recentiorem doctrinam 
Lutheranorum et nominatim Lutheranorum nostri temporis deinde 
investiganda est. 

Auctori, quippe qui hanc rera in dissertatione speciali* tractaverit, 
liceat quaestionem hic breviter et summatim indicare, ne utique tacere 
videatur. 

Re vera apud recentiores Lutheranos propria doctrina 
Lutheri de justificatione omissa est. Factum hoc est reformatione 
quadam, quam «tacitam» vocavimus («Die stille Reformation»), quia 
theologi nostri ad vestigia veterum regressi sunt tacentes de hoc reditu, 
nec dicentes doctrinam, quam nunc de justificatione defendunt, prorsus 
alienam esse a Lutheri sententia, sed re vera veterem esse Ecclesiae 



1 Apol. Art. IV, 115 (MuUer p. 108). 

2 Dr. M. Luthers samtliche Schriften ed. Walch. V, p. 822, 

3 De quibus omnibus plenius auctor scripsit in Dogmatica sua supra citata — passim, 
sed specialiter Tom. III. § 27, i. 2 (in excursu); Tom. IV. i. % 37, 2 (in excursu); Tom. 
IV. 2. S 49, 2. S 50 (in excursu) § 53. i. 2. 

* Die Gnadenlehre und die stille Reformation. 

5* 

doctrinam. NonnuUi enim opinantur doctrinam suam proprie esse Lutheri 
ac reformationis doctrinam recte intellectam ac interpretatam, alii jactant, 
doctrinam suam nil aliud esse quam consequentem explicationem doctrinae 
Lutheri. Magis vel minus inscii atque imprudentes ergo ad pristinam 
doctrinam redierunt. Hinc appellatio nostra «reformationis tacitae». 

Concedendum quidem est, formam loquendi, quam vocant termino- 
logiam dogmaticam usitatam apud Romanos et Lutheranos adhuc non 
esse eandem. Theologi catholici adhuc, ut antea, voce justificationis sic 
utuntur, ut tam remissionem peccatorum quam sanctificationem 
hoc verbo significent. Lutherani autem per eandem vocem tantum re- 
missionem peccatorum exprimunt. Si ergo scire volumus, doctrinane 
Lutherana de justificatione cum doctrina catholica concordet, comparanda 
est doctrina nostra de justificatione cum catholica de remissione peccatorura, 
at non cum doctrina de tota justificatione catholice concepta. Circa hanc 
rem theologorum maxima pars versatur in errore, qui fons fuit discor- 
diarum et litium funestarum. Se invicem male intelligentes (propter 
diversam loquendi rationem) puram Xoyo^axLav pugnabant theologi. Sin 
autem quaeritur, utrum concordia an discordia nunc sit inter nos quum 
id agituri nter catholicos, quod protestantes justificationem vocant, 
respondendum est: Nunc concordamus quoad rem, Deo gratias. Nam 
quum Catholici de remissione peccatorum agunt, docent eam gratis im- 
petrandam esse sine merito ex gratia operante, Et quum nostri temporis 
protestantes de fide justificante agunt, concedunt eam non esse simpli- 
citer organum receptivum, quod automaticum vocant, sed fidem vivam, 
cui vis insit moralis velut germen justitiae inhaerentis. Et quod attinet 
ad conversionem hominis, quae necessaria justificationis conditio est, Luthe- 
rani nostri temporis cooperationem liberi arbitrii admittunt, determinismum 
unanimiter repudiantes. 

De doctrina autem Lutheri novissime scriptum fuit: 

«Die Rechtfertigungslehre Luthers ist nicht mehr in 
Deutschland vorhanden. Und Niemand erschrickt dariiber.»! 

Quod autem hic de Germania asseritur de omnibus fere regionibus 
Lutheranis dici potest. 

Reverterunt maximam saltem partem Lutherani ad doctrinam catho- 
licam de justificatione quoad rem. Doctrinam Lutheri integram et immu- 
tatam vix lucerna Diogenis invenias. 

Vel potius: Revertimus nos Lutherani ad doctrinam S, Thomae 
de justificatione, non quidem eo sensu ac si doctrina Angelici a 



1 A. Zahn, Abriss einer Geschichte der evaagelischen Kirche. Stuttgart 1893, p. 49. 

doctrina catholica differat, sed quia doctrina ejus formaliter propius Luthe- 
ranam tangit, in quantum asseverat, justificationem esse remissionem pecca- 
torum ex gratia operante. 

Paulatim factus est ille reditus ad pristinam doctrinam. Vestigia ejus 
doctrinae jam in quibusdam libris symbolicis inveniri possunt juxta sen- 
tentias puri Lutheranismi, quamquam inter se parum concordant. 1 Deinde 
sequitur Melanchton, qui, exempli causa, doctrinam Lutheri determini- 
sticam «Stoica et Manichaea deliria» 2 nuncupat et cooperationem liberi 
arbitrii in conversione admittit, Osiander, qui gratiae infusionem docet, 
et longa praeterea usque in diem hodiernum series aliorum testium, qui 
vetera iustaurant, de quorum doctrina in dissertatione nostra praedicta 
egimus. 

Reformatio illa «tacita» praesertim in his punctis apparet: 

a) Determinismus Lutheri plane derelictus est. Homo se non «mere 
passive» gerit in conversione sed cooperatur, quamquam impulsus gratia 
praeveniente. 

b) Justificationis quae «est remissio peccatorum», conditio necessaria 
est conversio peccatoris, quae in poenitentia (vel contritione cordis) et 
fide consistit. 

c) Fides, quae conditio est justificationis, non est sicut apud Lutherum 
organum tantum receptionis quod automaticum vocant, sine omni ratione 
morali vel ethica — talem fidem nunc mortuam vocamus — sed est fides 
viva, quae velut ia germine caritatem et ita justitiam inhaerentem continet 
(fides formata). 

d) Hoc etiam alio argumento demonstrari potest. Confitemur enim, 
fidem justificantem per vitam male moratam (per peccatum mortale) amitti. 
At hoc sensu plane caret, si ipsi fidei nulla vis moralis insit. Est ergo 
fides viva aut inest ei vis moralis. 

e) Hanc fidem adipisci non possumus nisi Deo gratiam primam in 
corda peccatorum infundente. Et ita gratia infusa ad justificationem neces- 
saria est. 

Praeterea de his omnibus lectorem ad «Die Gnadenlehre» delegamus. 

Quanta in his rebus post Lutherum facta sit commutatio, clarius ap- 
parebit, si aliquot canones Tridentini contra reformationem consideraverimus. 
Perspicuum enim erit, hos canones cadere in doctrinam Lutheri, sed nullo 
modo in doctrinam Lutheranam nostri temporis. 



1 De hac re bene disputat S. A. Sarensen: Retfaerdiggjerelsens subjective Betingelser. 
Christiania 1897. 

2 Corpus Reformatorum (Bretschneider) IX, 766. 

Sic quum dicitur: 

«Si quis dixerit, liberum arbitrium hominis a Deo motum et excitatum 
nihil cooperari assentiendo Deo excitanti atque vocanti, quo ad obtinendam 
justificationis gratiam se disponat et praeparet, neque posse dissentire si 
velit, sed veluti inanime quoddam nihii omnino agere, mereque passive se 
habere, a. s.»^ 

«Si quis liberum hominis arbitrium post Adae peccatum amissum et 
extinctum esse dixerit, aut rem esse de solo titulo, imo titulum sine re, 
figmentum denique a Satana invectum in Ecclesiam, a. s.»2 

«Si quis dixerit, non esse in potestate hominis, vias suas malas facere, 
sed mala opera ita, ut bona, Deum operari, non permissive sokim, sed 
etiam proprie et per se, adeo ut sit proprium ejus opus non minus pro- 
ditio Judae, quam vocatio Pauli,^ a. s.»* 

«Si quis dixerit, opera omnia, quae ante justificationem fiunt, qua- 
cunque ratione facta sint, vere esse peccata, vel odium Dei mereri, aut 
quanto vehementius quis nititur se disponere ad gratiam, tanto eum gravius 
peccare, a. s.»^ 

«Si quis dixerit, sola fide impium justificari, ita ut intelligat, nihil 
aliud requiri, quod ad justificationis gratiam consequendam cooperetur, et 
nulla ex parte necesse esse, eum suae voluntatis motu praeparari atque 
disponi, a. s.»^ 

«Si quis dixerit, homines justificari vel sola imputatione justitiae Christi, 
vel sola peccatorum remissione, exclusa gratia et caritate, quae in cordibus 
eorum per Spiritum Sanctum diffundatur atque illis inhaereat, aut etiam 
gratiam, qua justificamur, esse tantum favorem Dei, a. s.»'' 

«Si quis dixerit, fidem justificantem nihil aliud esse quam fiduciam 
divinae misericordiae, peccata remittentis propter Christum, vel eam fidu- 
ciam solam esse, qua justificamur, a. s.»^ 

«Si quis dixerit, nihil praeceptum esse in Evangelio praeter fidem, 
cetera esse indifferentia . . . a. s.»^ 

Omnes concedunt, remissionem peccatorum vel justificationem eo sensu 
intellectam esse bonum pernecessarium, quo nullo modo carere possumus. 
Sed conscientia vel sensus moralis tandem rebellionem fecit adversus doc- 



1 Conc. Trid. Sess. VI. Can. 4. 

2 Ibid. Can. 5. 

3 Dictum Lutheri in libro «De servo arbitrio». 

4 C. Trid. Can. 6. 

5 Ibid. Can. 7. 
B Ibid. Can. 9. 

7 Ibid. Can. 11. 

8 Ibid. Can. 12. 
Ibid. Can. 19. 



1898. No. 2. DE GRATIA CHRISTI ET DE LIBERO ARBITRIO. J\ 

trinam, secundum quam hic sit finis ultimus, secundum quam tota justitia 
nostra in imputatione duntaxat justitiae alienae consistat, qua justi decla- 
remur a Deo, licet nullo modo justi simus, et qua tegamur velut vesti- 
mento, sub quo, quamvis credentes, injusti et «nigri velut ipse diabolus» 
simus et maneamus. 

Recentior theologia protestantium talem doctrinam de justificatione 
requirit, per quam fundamentum poni possit vitae moralis. Ad 
hunc finem doctrina Lutheri privata non apta fuit jam propter determi- 
nismum, deinde propter theoriani juridicam de imputatione, denique propter 
placita de homine se «mere passive» gerente in conversione. 

Jure igitur ethicae nomine postulatur, hanc doctrinam denuo examinari, 
ita tamen, ut doctrina fundamentalis de libera et immerita 
gratia Dei non solum non omittatur, sed ne deminuatur quidem. 
Et hoc ipso praesertim efficitur, ut doctrina de gratia recentium theolo- 
gorum protestantium tam finitima sit doctrinae S. Thomae. Doctor alius 
antetridentinus, honore, dignitateque conspicuus, fortasse non reperitur, 
cujus de gratia doctrina tam cognata sit doctrinae protestantium. Neque 
cuiquam hoc mirum videtur nisi iis, qui ignorant, quanta gravitate Angelicus 
principatum gratiae vindicet. Immo, loci apud eum non pauci reperiuntur, 
ubi doctrina ejus determinismo finitima esse videatur. Exspectandum igitur 
fuit, Lutherum se S. Thomae adjunxisse et eum citavisse testem. Quum 
e contrario S. Thomam et doctrinam ejus vehementer condemnat, id, 
sane, mirum videtur, immo tam mirum, ut lietat fortasse quaerere, num "ty^ 
S. Thomam satis cognoverit? 

Nos eum cognovimus et amamus, quoniam gratiam vindicat, sed ita 
ut libertatem non tollat, et libertatem vindicat, sed ita ut non gratiam tollat. 
Lutherus eum condemnavit. Nos theologi hujus temporis eum admiramur, 
et de gratia sentiraus cum eo, cum eo etiam ii (qui permulti sunt) nostrum, 
qui nesciunt se id facere. Sed Thomas de gratia sentit cum reiiquis magnis 
scholasticis, quorum orthodoxia non dubia sit (unum cognoris, omnes 
noris), et cum Ecclesia quae et ante eum et post eum idem docuit. 
Hactenus nos non jam «protestantes» sumus in articulo de justificatione, 
i. e. in «articulo stantis et cadentis Ecclesiae», vel potius in articulo, quo 
olim rima, tam fatalis, tam funesta Ecclesiae Dei facta est! 

Hic est effectus «reformationis tacitae» in doctrina de justificatione. 

Quaestib VIII. 

De merito, 

quod est eifectus gratiae cooperantis. 

1. Utrum homo possit aliquid mereri a Deo. 

«Est merces operi tuo.»i «Sed merces dicitur quod merito redditur. 
Ergo videtur quod homo possit a Deo mereri.»^ 

«Meritum et merces ad idem referuntur. Id enim merces 
dicitur, quod alicui recompensatur pro retributione operis vel laboris, quasi 
quoddam pretium ipsius. Unde sicut reddere justum pretium pro re 
accepta ab aliquo est actus justitiae, ita etiam recompensare mercedem 
operis vel laboris, est actus justitiae.» 

«Non potest hominis ad Deum esse justitia secundum absolutam 
aequalitatem, sed secundum proportionem quamdam, in quantum 
scilicet uterque operatur secundum modum suum. Modus autem et men- 
sura humanae virtutis homini est a Deo. Et ideo meritum hominis apud 
Deum esse non potest nisi secundum praesuppositionem divinae 
ordinationis, ita sciiicet ut id homo consequatur a Deo per suam opera- 
tionem, quasi mercedem, ad quod Deus ei virtutem operandi 
deputavit.»^ 

«Homo, in quantum propria voluntate facit illud quod debet, meretur; 
alioquin actus justitiae, quo quis reddit debitum, non esset meritorius.» 

«Deus ex bonis nostris non quaerit utilitatem, sed gloriam, id est, 
manifestationem suae bonitatis; quod etiam ex suis operibus quaerit. Ex 
hoc autem quod eum colimus, nihil ei accrescit, sed nobis; et ideo mere- 
mur aliquid a Deo, non quasi ex nostris operibus aliquid ei accrescat, sed 
in quantum propter ejus gloriam operamur.»^ 

«Quia actio nostra non habet rationem meriti nisi ex praesuppositione 
divinae ordinationis, non sequitur quod Deus efficiatur simpliciter debitor 
nobis, sed sibi ipsi, in quantum debitum est ut sua ordinatio 
impleatur.»^ 

2. Uirum aliquis sine gratia possit mereri vitam aeternam. ^ 
Apostolus dicit: «Gratia Dei vita aeterna.»' 



^ Jerem. 31, 16. 

2 Summae Tom. II. Qu. CXIV. Art. i. 

3 Ibid. 

4 Ibid. 
6 Ibid. 

6 Cfr. Qu. 109. Ait. 5. 
' Rom. 6, 23. 

«Nulla natura creata est sufficiens principium actus meritorii vitae 
aeternae, nisi superaddatur aliquod supernaturale donum, quod gratia dicitur. 
Si vero loquamur de homine sub peccato existente, additur cum hoc se- 
cunda ratio, propter impedimentum peccati. Quum enim peccatum sit 
quaedam Dei offensa excludens a vita aeterna, nullus in statu peccati 
existens potest vitam aeternam mereri, nisi prius Deo reconcilietur dimisso 
peccato, quod fit per gratiam. 

Et ideo a Deo non potest homo aliquid mereri nisi per donum 
ejus.»i 

3. Utrum homo in gratia constitutus possit mereri viiam aeiernam 
ex condigno. 

«Opus meritorium hominis dupliciter considerari potest: uno modo, 
secundum quod procedit ex libero arbitrio; alio modo secundum quod 
procedit ex gratia Spiritus sancti.» 

«Si consideretur secundum substantiam operis, et secundum quod 
procedit ex libero arbitrio, sic non potest ibi esse condignitas propter 
maximam inaequalitatem ; sed est ibi congruitas propter quamdam aequa- 
litatem proportionis. Videtur enim congruum, ut homini operanti secundum 
suam virtutem, Deus recompenset secundum excellentiam suae virtutis. Si 
autem loquamur de opere meritorio, secundum quod procedit ex gratia 
Spiritus sancti, sic est meritorium vitae aeternae ex condigno. Sic enim 
valor meriti attenditur secundum virtutem Spiritus sancti moventis nos 
in vitam aeternam, secundum illud 'Fiet in eo fons aquae salientis in 
vitam aeternam'.2 Attenditur etiam pretium operis secundum dignitatem 
gratiae, per quam homo consors factus divinae naturae adoptatur 
in filium Dei, cui debetur haereditas ex ipso jure adoptionis, 
secundum illud: 'Si filii, et haeredes'.»^ 

«Gratia Spiritus sancti, quam in praesenti habemus, etsi non sit aequalis 
gloriae in actu, est tamen aequalis in virtute, sicut semen arboris, in quo 
est virtus ad totam arborem. Et similiter per gratiam inhabitat 
hominem Spiritus sanctus, qui est sufficiens causa vitae 
aeternae; unde et dicitur esse pignus haereditatis nostrae.»^ 

4. Utrum homo possit sibi mereri primam gratiam. 

«Ratio gratiae repugnat mercedi operum, secundum illud : 'Ei qui 
operatur, merces non imputatur secundum gratiam, sed secundum debi- 

1 Summa ibid. Art. 2. 

2 Joh. 4, 14. 

3 Rom. 8, 17. 

* Summa itid. Art. 3. 

tum.'i Sed illiid meretur homo quod imputatur ei secundum debitum, 
quasi merces operum ejus. Ergo primam gratiam non potest homo 
mereri,»2 

«Donum gratiae considerari potest dupliciter: uno modo secundum 
rationem gratuiti doni ; et sic manifestum est quod omne meritum repugnat 
gratiae, quia, ut Apostolus dicit: 'Si autem gratia, non jam ex operibus.'»^ 

«AHo modo potest considerari secundum naturam ipsius rei quae 
donatur; et sic etiam non potest cadere sub merito non habentis 
gratiam,»^ 

«Postquam autem jam aliquis habet gratiam, non potest gratia jam 
habita sub merito cadere, quia merces est terminus operis; gratia vero 
est principium cujuslibet boni operis in nobis. Si vero aliud 
donum gratuitum aliquis mereatur virtute gratiae praecedentis, jam non 
erit prima,» 

«Unde manifestum est quod nullus potest sibi mereri primam gratiam.»/ 

«Dicendum est quod, sicut Augustinus dicit,^ ipse aliquando in hoc 
fuit deceptus, quod credidit initium fidei esse ex nobis, sed consumma- 
tionem nobis dari ex Deo; quod ipse ibidem retractat; et ad hunc sensum 
videtur pertinere quod fides justificationem mereatur. Sed si supponamus, 
sicut fidei veritas habet, quod initium fidei sit in nobis a Deo, jam etiam 
ipse actus consequitur primam gratiam; et ita non potest esse meritorius 
primae gratiae. Per fidem igitur justificatur homo, non quasi 
homo credendo mereatur justificationem, sed quia dum justi- 
ficatur, credit, eo quod motus fidei requiritur ad justifica- 
tionem impii.» 

«Deus non dat gratiam nisi dignis, non tamen ita quod prius 
digni fuerint, sed quia ipse per gratiam eos facit dignos. 

Omne bonum opus hominis procedit a prima gratia sicut a principio.»^ 

5. Utrum homo possit sibi fnereri reparationem post lapsum. 

«Nullus potest sibi mereri reparationem post lapsum futurum, neque 
merito condigni, neque merito congrui.» 

«Desiderium quo quis desiderat reparationem post lapsum, justum 
dicitur; et similiter oratio, qua petit ejusmodi reparationem, dicitur justa, 



1 Ro. 4, 4. 

2 Summa ibid. Art, 5. 

3 Ro. II, 9. 

* Summa ibid. Art. 5. 

5 Retractationes. Lib. I, cap. 23. 

6 Summa ibid. Art. 5. 

quia tendit ad ju.stitiam; non tamen ita quod justitiae innitatur per modum 
meriti, sed solum misericordiae.»i 

6. Utrum homo possit mereri augmentum gratiae vel caritatis. 
«Augmentum caritatis vel gratiae cadit sub merito. St. Augustinus: 

'Caritas meretur augeri, ut aucta mereatur et perfici.'»^ 

7. Uirum homo possit perseverantiam mereri. 

«Multi habent opera meritoria, qui non consequuntur perseverantiam. 
Non igitur perseverantia cadit sub merito.» 

«Perseverantia viae^ non cadit sub merito, quia dependet solum 
ex motione divina, quae est principium omnis meriti. Sed Deus gratis 
perseverantiae bonum largitur cuicumque illud largitur.» 

«Etiam ea quae non meremur, orando impetramus. Et simiJiter per- 
severantiae donum aliquis petendo a Deo impetrat.»* 

8. Utrum temporalia bona cadant sub merito. 

«Si temporalia bona considerentur, prout sunt utilia ad opera virtutum, 
quibus perducimur in vitam aeternam, secundiim hoc directe et simpliciter 
cadunt sub merito, sicut et augmentum gratiae.»^ 

Corollarium. 

Quamvis statutum jam sit praecedentibus explicationibus, doctrinam 
ecclesiasticam de justificatione (seu secundum modum loquendi prote- 
stanticum: de remissione peccatorum) alienissimam esse ab omni Semi- 
pelagianismo, quin etiam haec duo invicem se habere velut opposita 
juxta se posita, adhuc tamen dubitari licet, num hic error alio fortasse loco 
systematis ecclesiastici reperiatur, scilicet in doctrina de sanctificatione.'' 
«Propria illa justitia», de qua loquitur Apostolus,^ per januam Ecclesiae 
principalem relegata, fortasse per posticum irrepsit per doctrinam de 
merito? 

Quod attinet ad doctrinam S. Thomae, postulandum jam est, ut con- 
cedatur hoc a verisimilitudine prorsus abhorrere in systemate in quo 
omnia ad majorem gloriam gratiae immeritae spectare videantur. 



1 Ibid. 

2 Ibid. Art. 8. 

3 S. Thomas distinguit inter perseverantiam «viae» et «gloriae», quarum secunda ihoc est 
quod liberum arbitrium determinatur ad bonum per gratiam consummatam, quod 
erit in gloriaa. Ibid. Art 9. 

4 Ibid. 

6 Ibid. Art. 10. 
6 Ro. 10, 3. 

Nomen meriti nonnunquam indifferenter accipitur de operibus tam 
bonis quam malis secundum illud: «Reddit unicuique secundum opera 
sua.))i Ex usitatatissima vero theoiogorum loquendi consuetudine hoc 
nonien in bonam tantum parteni intelligitur de iis operibus, quae rationem 
praemii vel mercedis induunt, ergo de «operibus ad obtinendum aliquod 
praemium aptis». 

De merito in genere scribit S. Thomas: «Non potest hominis ad Deum 
csse justitia secundum absolutam aequalitatem.»^ Ergo: Neque potest 
homo aiiquid mereri a Deo simpliciter et absoluta ratione. 

Ex divina ordinatione pendet res,^ ita ut «id homo consequatur a 
Deo per suam operationem quasi mercedem, ad quod Deus ei virtutem 
operandi deputavit».* 

Tale meritum enim proprius est effectus gratiae secundum defini- 
tionem ipsius S. Thomae: Bona opera, quae sunt ex gratia, opera 
meritoria sunt.° «A Deo non potest homo aliquid mereri nisi per 
donum ejus,))^ 

Nihil aliud est meritum quam quod Scriptura Sacra mercedem 
vocat: «Meritum et merces ad idem referuntur, » "^ Abunde Scriptura 
Sacra docet, mercedem pro bonis operibus dari. At ubi merces ibi me- 
ritum. Omnes loci illi Scripturae Sacrae, quibus merces docetur pro bonis 
operibus, loci probantes sunt ratione possibilitatis meriti. Admittendum 
ergo est meritum apud Deum hominis bene operantis. Inde tamen non 
sequitur, Deum simpliciter debitorem nostrum effici, «quia actio nostra 
non habet rationem meriti nisi ex praesuppositione divinae ordinationis».^ 

Homo in gratia constitutus potest mereri et quidem ex condigno vitam 
aeternam. 

Haec propositio quonam modo intelligenda sit ex considerationibus et 
exceptionibus sequentibus patebit:^ 

«Si consideretur (opus meritorium) secundum substantiam operis et 
secimdum quod procedit ex libero arbitrio, sic non potest ibi esse 
condignitas propter maximam inaequalitatem», sed tantum «secundum 
quod procedit ex gratia Spiritus Sancti, sic est meritorium vitae 
aeternae ex condigno», scilicet per «virtutem Spiritus Sancti moventis 

1 Math. i6, 26. 

' 3 V. supra p. 72. 

8 Ibid. 

* Ibid. 

5 Summae T. III. Qu. X. Art. IV. 

6 V. supra p. 73. 

7 P. 72. 

8 Ibid. 

9 Vide ceteroquin Cap. V. Qu, I, 4 nostrae dissertationis. 

nos in vitam aeternam».! «Per gratiam (enim) inhabitat hominem 
Spiritus Sanctus, qui est sufficiens causa vitae aeternae.»^ 

Causa ergo vitae aeternae prorsus non nos sumus ipsi, sed Spiritus 
Sanctus in nobis. Et vita aeterna jani est in nobis per gratiam nobis 
inhabitantem Spiritus Sancti operantis, sicut tota arbor in semine cst. 
Vitam aeternam consequimur ergo per evolutionem gratiae nobis jam 
inhaerentis vel inhabitantis et vitam aeternam in semine continentis. 

St. Thomas sententiam suam denique illustrat per illud ApostoU: 
«Qui Spiritu Dei aguntur, hi sunt filii Dei . . . si autem filii et heredes . . . 
si tamen compatimur, ut et conglorificemur»,^ qua de re bene Satolli: 
«Datur ergo hereditas, non quia filii tantum sumus, sed quia boni filii 
compatientes Christo: nec rursus quia boni tantum sumus, sed quia boni 
filii.»4 

TaH modo intelligenda est doctrina divi magistri de vita aetenia bonis 
operibus merenda. 

Confitendum est, hanc sententiam nullo modo doctrinae de gratia 
libera repugnare. 

Praeterea haec tria observanda sunt: 

a) Licet pervulgata sit consensu theologorum haec sententia S. Thomae, 
nos vitam aeternam ex condigno mereri, propositio non tamen de fide 
est, quia hisce terminis definita non reperitur. 

b) Neque distinctio usitata inter meritum de condigno et quod «de 
congruo» vocant, de fide est, quia non definita. 

c) Doctrina S. Thomae de merito nuUo modo doctrinae de merito 
Christi repugnat, quia satis conspicue docet, fundamentum seu causam 
meritoriam omnis operis Spiritus Sancti in nobis et per nos esse opus 
Christi satisfactorium pro nobis. Secundum hoc principium duntaxat 
rationis sufficientis semper de merito hominis loquitur Angelicus. Ceterum 
doctrina de opere Christi satisfactorio huc non pertinet. Lectorem ad 
«Summam» ipsam et ad ea, quae supra citavimus et de causa gratiae 
explicavimus, ^ remittere liceat. 

Vim meriti nihil habet, quod pertineat ad primam gratiam. Hanc 
gratiam simpliciter nemo mereri potest.^ 

Satis perspicuum hoc est. Nam nisi gratus sit Deo et acceptus, homo 
nihil a Deo mereri potest. Gratus autem et acceptus Deo esse homo 



1 P. 73. 

2 Ibid. 

^ Ro. 8, 14 sq. 
* L. c. p. 299. 

5 Cap. V. Qu. IV. 

6 P. 74. 

nequit nisi primam gratiam habens. Ergo: Nemo potest hanc gratlam 
mereri. 

Praeterea: «Omnis, qui facit peccatum, servus est peccati.»i At 
servus peccati nihil a Deo condigne mereri potest. Deo servire nequit 
nisi homo primam gratiam habens, quam ergo nemo mereri potest. 

«Omne bonum opus hominis procedit a prima gratia sicut a principio.n^ 
At prima gratia inprimis ad remissionem peccatorum (quam S. Thomas 
saepius et protestantes semper justificationem vocant) spectat.^ Inde se- 
quitur: Justificationem impii nemo bonis operibus mereri 
potest. 

Itidem «perseverantia viae non cadit sub merito».* Dependet enim 
sicut prima gratia «solum ex motione divina, quae est principium omnis 
meriti»." Sed petendo perseverantiae donum a Deo, eam gratis largiente, 
impetrare possumus.^ 

Augmentum autem gratiae vel caritatis mereri possumus, itidem bona 
temporalia ad opera virtutum, quibus perducimur in vitam aeternam.'' 



Consensus. 

Etiam de merito concordat haec doctrina cum doctrina Ecclesiae ante 
et post S. Thomam definita. 

I. Doctrina antinomistica, secundum quam opera, externa saltem, 
indifferentia sint, rejicitur: 

«Si quis dixerit, nihil praeceptum esse in Evangelio praeter fidem, 
cetera esse indifferentia, neque praecepta, neque prohibita, sed libera, a. s.»^ 

«Si quis dixerit, justitiam acceptam non conservari atque etiam augeri 
coram Deo per bona opera, a. s.»^ 

Propositio: «Quod propter opera nec melior nec pejor efficiatur homo» 
damnatur. ^^ 

Itidem: «Quod nec opus, nec voluntas, neque concupiscentia, neque 
delectatio, quum movet eam, peccatum sit.»i^ 



1 Joh. 8, 34. 

2 V. supra p, 74. 

3 Cap. V. Qu. V. 

4 P. 75, 

5 Ibid. 

6 Ibid. 

7 Ibid. 

8 Conc. Trid. Sess. "VI. Can. 19. 

9 Ibid. Can. 24. 

1" Conc. Senonense. Prop. 13. 

" Ibid. 19. 

Itidem: «Deus non praecepit actum exteriorem.)) «Actus exterior 
non est proprie bonus, nec Deus proprie ipsum operatur.» «Deus animas 
amat, non opus externum.»^ 

Opera bona justificatorum vere merentur augmentum gratiae et gloriae: 

«Debetur merces bonis operibus, si fiant: sed gratia, quae non debetur, 
praecedit, ut fiant.»^ 

«Si quis dixerit, hominis justificati bona opera ita esse tota Dei, ut 
non sint etiam bona ipsius justificati merita, aut ipsum justlficatum bonis 
operibus, quae ab eo per Dei gratiam et Jesu Christi meritum, 
cujus vivuni membrum est, fiunt, non verc mereri augmentum gratiae . . . 
a. s.»^ 

Dicitur, justitiam meritorum nostrorum «non fundari in absoluta 
condignitate nostrorum operum, sed magis in liberali et gratuita pro- 
missione Dei, qua, conventione facta, conduxit operarios».* 

Dignitas operum, qua merentur, est a gratia, eo quod fiunt a filio 
Dei et membro Christi, nec reperiuntur nisi in justificato: 

«Omnia studia et omnia opera ac merita Sanctorum ad Dei gloriam 
laudemque referenda suntj quia nemo ahunde ei placet, nisi ex eo, quod 
ipse donaverit.»^ 

«Non dubitamus, ab ipsius gratia omnia hominis merita praeveniri, pcr 
quem fit, ut aliquid boni et velle incipiamus et facere (Phil. 2, 13) . . . 
Tanta est erga omnes homines bonitas Dei, ut nostra velit esse merita, 
quae sunt ipsius dona, et pro his, quae largitus est, aeterna 
praemia sit donaturus.»^ 

De modo, quo opera bona justificati meritoria fiant declaratur: 

Meritoria fiunt, «quum ille ipse Christus Jesus tanquam caput in 
membra, et tanquam vitis in palmites, in ipsos justificatos jugiter 
virtutem influat, quae virtus bona eorum opera semper antecedit et 
comitatur et subsequitur, et sine qua nulio pacto Deo grata et 
meritoria esse possent»; meritoria fiunt secundum quod dicit Christus : 
«Si quis biberit ex aqua, quam ego dabo ei, non sitiet in aeternum, sed 
fiet in eo fons aquae salientis in vitam aeternam.» «Ita neque propria 
nostra justitia tanquam ex nobis propria statuitur,- neque ignoratur aut 
repudiatur justitia Dei. Quae enim justitia nostra dicitur, quia per eam 
nobis inhaerentem justificamur, illa eadem Dei est, quia a Deo nobis in- 



1 Propp. Ekkardi damnatae, propp. 16 — 19. 

2 Conc. Arausic. II. Can. 18. 

3 Conc. Trid. Sess. VI. Can. 32. 

* Decreta fidei Conc. Senonensis Cap. 16. 

c Ibid. Cap. 12. 

funditur per Christi meritum.» «Absit, ut Christianus homo in se 
ipso vel confidat vel glorietur, et non in Domino, cujus tanta est erga 
omnes homines bonitas, ut eorum veht esse merita, quae sunt ipsius dona.»^ 

Quid sibi veHt Ecclesia taiibus dedarationibus non intelHgunt, qui eam 
Semipelagiani erroris accusant. Neque pro causa Semipelagianorum inter- 
cedere, neque quae protulerunt evangelicae cognitionis viri ut Bajus, 
Jansenius, Quesnellus, Lutherus damnare voluit Ecclesia decretis 
declarationibusque suis, sed quod habuerunt deterministici et pan- 
theistici fermenti. 

Juxta testimonia praeclara supra citata de cognitione Ecclesiae evan- 
gelica lectori in memoriam revocamus illa decreta de doctrina Baii,^ quae 
admodum perspicue eundem sensum testantur. 

Et alia quoque decreta. Ita constitutio illa admodum injuste infamata, 
bulla Clementis XI «Unigenitus» vocata.^ Quicumque infestis oculis hic 
nihil aliud videt, quam turpem damnationem evangeUcae doctrinae de 
gratia libera, a sententia et fine decreti prorsus aberrat. Quicumque autem, 
opinionibus praejudicatis abjectis, videt, quid Ecclesia hisce decretis re 
vera intendat, nempe ut judicium aequum ac necessarium pronuntiet de 
erroribus deterministicis ac pantheisticis valde perniciosis, rem acu tetigit. 

Propositiones nonnullas Quesnelli hic citamus: 

«Gratia est operatio manus omnipotentis Dei, quam nihil impedire 
potest aut retardare.»^ 

«Quando Deus vult animam salvam facere, et eam tangit interiori 
gratiae suae manu, nulla voluntas humana ei resistit.»^ 

«Dei gratia nihil aliud est, quam ejus omnipotens voluntas.»^ 

«Gratia Jesu Christi . . . est operatio voluntatis omnipotentis.» '' 

«Deus illuminat animam et eam sanat aeque ac corpus sola 
sua voluntate.»^ 

Haec et similia, quae multa inveniuntur, necessario erant damnanda. 

Tales opiniones enim valde aptae sunt ad fundamenta moralitatis 
subruenda. Secundum determinismum homo liberum arbitrium vel simpli- 
citer ad agendum non habet vel certe non ad bene agendum, neque opera 



1 Conc. Trjd. Sess. VI. Cap. i6. 

nostra in se et per se quicquam habent pretii sed indifferentia sunt. Si 
vere dicendum est, non nos agentes sumus, sed solus Deus per nos. Ut 
verbis Tridentini utar: «Opera ita sunt tota Dei, ut non sint etiam 
nostra», Deo solo nos infallibiliter movente velut machinas inanimes. De 
infallibili quodam effectu gratiae Dei etiam S, Thomas, ut nobis notum, 
locutus erat. Sed ita rem explicat ut homo nullatenus cogatur vel sicut 
machina inanimis movetur. Hic autem nulla reperitur libertas praeter 
divinam, nulla actio praeter divinam. Determinismus immediate in pan- 
theismum transit, ubi dilabitur omne finitum in infinito sicut gutta in mari, 
et ubi diversitas boni et mali nulla jam est. Ubi enim Deus non differt 
a mundo, non differt bonum a malo. 

Hic omnis moralitas toUitur. Et hinc severitas illa, qua Ecclesia 
errores deterministicos Jansenii, Quesnelli, Lutheri aliorumque prostravit. 
Moralitatem e tot et tantis erroribus ei imminentibus servare — hoc erat 
munus Ecclesiae, et hic erat unicus finis, dum illas et similes propositiones 
damnabat. 

In eundem finem tendit positive doctrina Ecclesiae de sanctificatione 
et speciatim de merit6. Salva esse moralitas nequit, nisi salva libertate 
humana. At salva esse libertas humana nequit nisi hoc principio, omnibus 
actionibus s. operibus libertatis aliquid ex nobis ipsis inesse, neque 
omnia esse «tota Dei». At hoc aliquid tamquam moraliter indifferens 
considerare fas non est. Alioquin rursus demergeremur in mare deter- 
ministicum. Oportet opus nostrum sit coram Deo acceptum et habeat 
quid pretii, id est: Oportet opus nostrum sit meritorium. Et haec 
propositio nihil aliud valet quam propositio Sacrae Scripturae, omne bonum 
opus mercedem habere apud Deum. 

Has ob causas intelligi potest, doctrinam de merito non esse donum 
aliquod «superadditum» doctrinae de sanctificatione, quod liceat, salva et 
integra doctrina de sanctific^tione, excludamus, vel potius quod excludere 
debeamus. Impossibile est. ^Sanctificatio enim ratione meriti carere non 
potest. Ubi sanctificatio ibi meritum. Admodum injuste ergo infamata 
est doctrina de merito a protestantibus. 

Recte concepta doctrina de merito necessaria est tutela moralitatis, 
sine qua locus daretur vitae omni moralitate spoliatae. Vanae enim aut 
vim nullam habentes essent leges morales, si verum esset, opera nostra 
aut in potestate nostra sita non esse, aut per se omni ratione morali carere, 
aut saltem coram Deo nil pretii habere, id est: rationem meriti prorsus 
nullam habere. Experientia quidem discimus, inveniri quosdam, qui, 
talibus opinionibus obstricti, nihilominus honeste vivant. Experientia autem 
etiam testatur, homines interdum meliores esse doctrina sua. 

Vid.-Selsk. Skrifter. H.-F. Kl. 1898. No. 2. 6 

Quocl attinet ad «meritum de congruo», non est cur haec notio, 
quamvis plerumque a theologis recepta, Christianos disjungat, quia non 
de fide est. De distinctionibus hac in re usitatis dicit Perrone: «Fidem 
non attingunt, quum nuUa edita de illis ab Ecclesia definitio fuerit, et 
scholae in diversas abierint sententias.» ^ — Ceteroquin et hac de re 
plerumque perperam judicant protestantes. Intimum hujus notionis sensum 
bene explicat Mohlen^ 

2. Cum S. S. Patribus, cum S. Thoma, cum Ecclesia tota concordat 
Lutherus: 

Quum ad bona opera credentes hortatur: «Wir sollen fleissig seyn 
zu guten Werken.» «Das Stiick von guten Werken miissen wir haben zu 
diesem Leben» . .. «nach Gottes Gebot und Wort.»'^ «Wir lehren, man 
soll gute Werk thun, sagen auch, dass das Gesetz sehr gut und niitze sey.»^ 

Itidem quum docet, bona opera necessaria esse: «Denn das ist 
wahr, und wir sagen's auch, dass gute Werk miissen und sollen ge- 
schehen.»^ 

Itidem quum docet, bona opera e fide nasci, sicut fructus bonos 
ex arbore bona, et testimonia esse hujus fidei: «Wo der Glaube ist, da 
sollen auch der Liebe Werk folgen. Das sind die guten, rechtschaffenen 
Werk.»6 «Dass wir aber nu gute Werk thun und Almosen geben, das 
dienet dazu, auf dass die Menschen damit beweisen ihren Glauben. Die 
guten Werk . . , zeigen an den Glauben.»'' 

Neque Ecclesiae doctrinae contraria sunt, quae Lutherus de merito 
bonorum operum declarat quoad primam gratiam et remissionem 
peccatorum. Propositio ejus, nos haec bona operibus nostris mereri non 
posse, nil importat novi neque ab Ecclesia alieni: «Willst du nun Ver- 
gebung der Siinden und das ewige Leben haben, so glaube in Christum, 
so bekommst du es und nicht durch einigerlei gute Werke . . . Unsere 
Werke sollen den Namen nicht haben, dass sie Vergebung der Siinden 
verdienen.»^ Talia Ecclesia nunquam docuerat, vmde etiam Ecclesiae 
prorsus injuste talia imputantur. Primam gratiam et remissionem pecca- 
torum gratis dari semper Ecclesia confessa erat. 

Si satis habuisset Lutherus altera ex parte ad bonam vitam et ad bona 
opera hortari, altera ex parte gratiam propugnare liberam contra haereticos 

* Perrone, Praelectiones theol. Viennae 1846. Tom. III p. 301. 

2 Symbolik. Mainz 1832. P. 86. 

3 Werke. Erl. 19, 354. 

4 Werke. Erl. 58, 274. 

5 Werke. Erl. 49, 67. 

6 Werke. 49, 193. 

7 Ibid. 47, 245 sq.; cfr. Tom. 33, 347; 52, 220 sqq.; 223 et alibi. 

8 Ibid. 16, 157. 

et schismaticos, qui cum Pelagio sentiebant, jactantes se remissionem pecca- 
torum mereri posse suis propriis operibus, puta Nominalistas illius temporis 
— exitum fortasse pulcherrimum labor ejus habuisset, videlicet reforma- 
tionem Ecclesiae a parte interiori et sine rima illa funesta, qua inflicta cst 
in saeaila. 

Sed vestigia S. S. Patrum et doctrinam Ecclesiae plane dereliquit 
Lutherus, vehementius quam rectius impugnans non sokim abusum, scd 
etiam usum doctrinae de merito. Notionem enim meriti in rebus religiosis 
Lutherus plane non admittit nisi rem in jocum vel sophisma aliquod ver- 
tens: «Wenn wir nur das Stiick rein erhalten, dass es nicht Verdienst, 
sondern eitel Gnade sei, so wollen wir nicht fechten, ob man den fol- 
genden Fruchten den Namen gebe» o: «dass man's einen Verdienst und 
Lohn heisse.»^ Mutatis verbis: Vocem meriti et mercedis licet quidem 
teneamus, sed eo sensu, ut meritum jam non sit meritum et merces jam 
non merces!^ 

Re vera, secundum Lutherum, omnia opera humana prorsus carent 
per se omni ratione pretii, sinc ullo discrimine pius an impius sit operans. 

Nova et ab Ecclesia prorsus aliena erat doctrina Lutheri, omnia opera 
humana esse per se vel indifferentia vel proprie nihil: Docendum 
esse, «dass fur Gott kein Werk besser ware, denn das andere, sonder, 
dass sie durch den Glauben alle gleich wurden».^ «In diesem Glauben 
werden alle Werke gleich und ist eines wie das andere.»* 

«Kein Werk eines Menschen, sondern alleine Gottes Werke sind 
etwas.»5 

Ab Ecclesia aliena erat sententia Lutheri, nihil in vita humana habere 
rationem boni nisi fidem, nihil rationem mali nisi infidelitatem. Unicam 
rationem habent ergo bona opera quasi signa vel testimonia fidei: 

«Dass einer fallt in den Ehebruch, das Werk verdampt ihn nicht; 
sondern der Ehebruch zeigt an, dass er von dem Glauben gefallen sei, das 
verdampt ihn.»^ «Sufficit, quod agnovimus per divitias gloriae Dei agnum, 
qui tollit peccatum mundi: ab hoc non avellet nos peccatum, etiamsi millies, 
millies uno die fornicemur aut occidamus.»'' «Esto peccator et 
pecca fortiter, sed fortius fide et gaude in Christo.»^ — «Ita vides, 



1 Ibid. 43, 364. 

quam dives sit homo Christianus sive baptisatus, qui etiam volens non 
potest perdere sakitem suam, quantiscunque peccatis, nisi nolit credere. 
NuUa enim peccata eum possunt damnare nisi sola incredulitas.»^ 
«Conscientia (credentis) laeta abdormiat in Christo sine ullo sensu 
legis, peccati et mortis.»^ 

Ab Ecclesia aliena erat opinio Lutheri, opera optima Christiani pro- 
prie esse peccata, immo peccata mortalia: «Opus bonum optime 
factum est veniale peccatum . . . Onine opus justi damnabile est et pecca- 
tum mortale, si judicio Dei judicetur.»^ «Alle unsere Werke sind nichts 
anders dann eitel Lause in einem alten unreinen Pelze{!), da weder Haut 
noch Haar mehr gut ist.»4 

Tam mali sunt fructus vitae Christianae, quia, seamduni' Lutherum, 
Christianus intus malus manet per totam vitam, immo «niger ut ipse 
diaboIusM.5 Tam mala arbor bonos fructus ferre nequit. 

Tali modo venae vitae sanctae subligantur. Hoc si quis non concedit, 
sufficit doctrina Lutheri de servo arbitrio. Vita moralis impossibilis est 
nisi liberum est arbitrium ; id autem homini tribuere — secundum Lutherum 
— «sacrilegium» est, «quo nullum esse majus possit».^ 

Quae quum ita sint, quid sentiat Lutherus de merito, haud scio an 
non necesse sit explicare. Intelligit ipse Lutherus, doctrinam de merito e 
doctrina de libero arbitrio pendere. Hac negata, et illa rejicienda est. 
«Von Anfang der Welt ist immer mit eingelaufen die Hauptketzerei, 
die man heisset der Pelagianer (Pelagiani sunt Luthero vindicantes doctrinam 
de libero arbitrio), vom freien Willen und Verdienst der Werke, 
welche sich hat allezeit neben eingeflochten und angeklebet, wie der Koth 
am Rade.»'' — «Es ist eitel Liigen — de merito ait — und Triigen, was 
sie furgeben.»^ «Da soll kurzumb mein Verdienst Nichts sein; und wo 
man's dazu will brauchen, soll ich's nur mit Fussen treten und zum leidigen 
Teufel in die HoIIe verdammen.»^ 

Inde Medina Lutherum redarguit: «Dicit enim Dominus (Joh. 17): 
Sanctifica eos in veritate; Lutherus dicit: non sumus vere sancti, sed 
reputamur sancti. Et iterum: Si vos Filius liberaverit, vere liberi eritis; 
Lutherus dicit, quod non vere liberamur a peccato. Et rursus dici- 



. 1 Opp. Lat. Jen. II, 271. 

tur: Qui facit justitiam, justus est; Lutherus dicit: Non qui facit justitiam, 
justus est; sed cui non imputantur peccata. Item Paulus dicit: Quae 
participatio justitiae cum iniquitate? Quae societas lucis ad tenebras? Quae 
conventio Christi ad Belial? Lutherus dicit, quod: Homo justus habet 
participationem cum iniquitate, et quod filii hicis sunt tenebrae, et 
quod filiiDei sunt filii Belial. Dein (i Cor. 6) quum recensuisset 
S. Paulus fornicarios, idolis servientes, subjungit: Haec aliquando eratis; sed 
abluti estis, sed justificati estis; Lutherus dicit: Haec aliquando fuistis, et 
etiam modo estis; sed non imputantur vobis delicta vestra. Prae- 
terea (Isai 43) dicit Dominus: Ego sum, qui deleo iniquitates vestras; et 
in Evangelio dicitur de Christo : Ecce agnus Dei, qui tollit peccata mundi ; 
et rursus, quod lavit nos a peccatis nostris in sanguine suo, et eripuit nos 
de potestate tenebrarum; Lutherus dicit, quod: Manemus immundi in 
potestate tenebrarum.»^ 

Vehementer ergo interrupta est traditio ecclesiastica de gratia per 
Lutherum; non autem absolute per doctrinam de «justificatione impii sola fide», 
quae forma doctrinae admittenda esset, si justificatio de remissione pecca- 
torum intelligatur et fides de fide viva et efficaci, quae re vera nihil aliud 
est quam fides formata. V. s. p. 43.2 Tali modo concepta re vera 
propositio Lutheranorum de justificatione admissa et recepta fuit a Synodo 
Ratisbonae 1541, ubi dicitur: «Firma itaque est et sana doctrina, per fidem 
vivam et efficacem justificari peccatorem.»^ 

Sed hanc definitionem Lutherus repudiavit.^ Ita scissio in Ecciesia 
manebat, Luthero nullam justitiam hominis admittente nisi imputatam, milio 
modo autem infusam et inhaerentem. Ita sanctificatio interna hominis 
negata est. 

3. Contendere equidem non ausim, ne temere aliquid affirmare videar, 
nunc prorsus neminem reperiri qui plene cum Luthero his in rebus 
sentiat, aut qui doctrinam ejus absque mutatione et integram de vita 
Christiana et de operibus credentis amplectatur et propugnet. Sed procul 
a vero, ut opinio nostra fert, haec sententia non aberraret. Illi ipsi, qui 
maxime Lutherum admirantes, ejus auctoritatem sequuntur, re vera valde 



1 Medina, In Summ. Theol. i, 2, q. 113, a. i. 

ab eo clisscntiunt, licet saepe sibi non conscii sint differentiae totius. Deter- 
niinismo repudiato, doctrina de serv^o arbitrio plane dimissa, fictionibus 
pantiicisticis de Deo omnia operante et de iiomine prorsus nihil valente 
rejectis, Lutherani recentiores moraliter vitam humanam et opera ejus 
aestimant. Justitiam infusam et inhaerentem cum Ecclesia catholica ad- 
mittunt, illo tantum discrimine interposito, ut actum divinum, quo haec 
justitia interna efficitur, non justificationem nuncupent, sed sanctifica- 
tionem. Sed Iioc re vera nihil interest. Nomina sunt non odiosa. 

Haec reversio ad pristinas opiniones non hujus aetatis est. Incipit 
jam saeculo XVI et habet, sicut omnino illa «reformatio tacita», de qua 
supra saepius diximus, Melanchtonem principalem auctorem. Jam «Apo- 
logia» ejus hoc testatur. Continet enim hic liber de merito et mercede 
dicta praeclara, doctrinae Ecclesiae de merito bene concordantia : 

«Hic addimus etiam de praemiis et de merito: Docemus operibus 
fidelium proposita esse promissa et praemia. Docemus bona opera 
meritoria esse, non remissionis peccatorum» — quod Ecclesia nun- 
quam docuerat — «gratiae aut justificationis», «sed aliorum praemiorum 
corporalium et spiritualium in hac vita et post hanc vitam, 
quia Paulus inquit;! 'Unusquisque recipiet mercedem juxta suum laborem'. 
Erunt igitur dissimilia praemia propter dissimiles labores. At remissio 
peccatorum similis et aequalis est omnium»^ — quod Ecclesia semper 
docuerat. 

«Concedimus et hoc, quod eleemosynae mereantur multa beneficia 
Dei, mitigent poenas, quod mereantur, ut defendamur in periculis pecca- 
torum et mortis, sicut paulo ante de tota poenitentia diximus.»^ 

Quod attinet ad exceptionem, qua dicitur, bona opera Deo placere et 
mercedem mereri per fidem, hoc non necessario discordat doctrinae 
Ecclesiae, quippe quae etiam doceat, fidelium esse duntaxat opera, quae 
proprie dictu mercedem mereantur. Quid sibi vult alioquin haec oratio 
de merito? Si haec exceptio ad idem spectaret, quod Lutherus sentit, 
bona opera nempe rationem duntaxat habere testimoniorum fidei, nullum 
autem valorem in seipsis, verba Melanchtonis de merito aut omni sensu 
carerent, aut nullam utique praeberent tutelam moralitati vaiidiorem doc- 
trina privata Lutheri. Ad talem autem tutelam praebendam verba Me- 
lanchtonis his locis spectare videntur. 

Quum ergo theologi protestantes nostri temporis, deterministicis et 
pantheisticis opinionibus non obstricti, de merito loquuntur et de mercede 



^ I Cor. 3, 8. 

2 Apol. Conf. Aug. Art. III, 73, sq. 

3 Ibid. 157. 



1898. No. 2. DE GRATIA CHRISTI ET DE LIBERO ARBITRIO. 87 

pro bonis operibus, in causam et consensum Ecclesiae omnium saeculorum 
a Luthero interruptum — inclinant et propendent; et haud gravate hoc 
facere possumus, propria confessione reslps.fe non contradicente. C >» 



Protestantismus positive credens, ergo, «tacita reformatione» intus 
commotus, quoad doctrinam de gratia Christi et de libero arbitrio, paulatim 
revertit ad principia Ecclesiae veteris et medii aevi, praesertim per in- 
staurationem principiorum ethicorum, quibus reformatio saecuU XVI, quaUs 
principaHs erat ejus forma, locum satis amplum non concesserat. Hic 
animorum motus et agitatio nondum (inita est. Expostulationes nostri 
temporis, quacunque ex parte fiunt, semper iteratae, ut locus concedatur 
ethicis ratione fidei, doctrinae et orationis, eandem agitationem testantur. 

Non sine spe, sed ut nobis videtur, firma promissione hae postula- 
tiones afferuntur. Sunt enim postulationes conscientiae. Nihil aliud 
appetere quam justitiam externam tantum imputatam non jam sufficit. 
Non aquiescit conscientia nisi in justitia interna et essentiali. Aberrant a 
scopo religioso, quorum unicus finis est hominem bonum videri coram 
Deo propter justitiam imputatam, non autem esse propter justitiam inhae- 
rentem. Postulat conscientia, nos bonos fieri, immo perfectos fieri, sicut 
et Pater noster coelestis perfectus est. ^ Sed quid multa? Talia con- 
scientia non submissa voce testatur, sed satis aperte clamat. 

Si autem Doctorem quaeramus singularem, ante rimam illam magnam 
saeculi XVI viventem, cujus cum doctrina de gratia Christi et de libero 
arbitrio is, de quo diximus, motus religiosus et ethicus in eo, quod spectat 
et sequitur, prae ceteris concordet, sine dubio nominandus est Doctor 
Angelicus S. Thomas. 

1 Math, 5, 48. 

